ဂျာဗား (ပရိုဂရမ်မင်းဘာသာစကား) - ဝီကီပီးဒီးယား\n(Java (programming language) မှ ပြန်ညွှန်းထားသည်)\nJava Standard Edition 12/ မတ်၊ ၂၀၁၉\nObjective-C, C++, Smalltalk, Eiffel, Ada 83, Mesa, Modula-3 \nC#, D, J#, Ada 2005, ECMAScript, PHP, Scala\nGNU General Public License / Java Community Process\nJava（ဂျာဗား）အား အကျဉ်းချုပ်အဓိပ္ပာယ်ဖွင့်ဆိုရမည်ဆိုလျှင် Object Orientedကို အခြေခံသော ပရိုဂရမ်မင်း ဘာသာရပ်တစ်ခုဖြစ်ပြီး၊ Java ဘာသာရပ်ဖြင့် ရေးသားထားသော ပရိုဂရမ်များကို အလုပ်လုပ်စေနိုင်သည့် ပတ်ဝန်းကျင် ကိုလည်း Java ဟုခေါ်ဆိုလေ့ရှိသည်။ ဤရှင်းလင်းချက်တွင် ပရိုဂရမ်မင်း ဘာသာရပ် တစ်ခုဖြစ်သော Java မှအစပြု၍ ၎င်းနှင့်ပတ်သက်သော နည်းပညာရပ်များ၊ ဒီဇိုင်းရေးသားပုံ၊ ခံယူချက်ဝါဒများနှင့် Java ပရိုဂရမ်များကို အလုပ်လုပ်စေသော Java ပလက်ဖေါင်း စသည့် ထိုအကြောင်းအရာများနှင့်ပတ်သက်ပြီး ဖော်ပြသွားမည်ဖြစ်သည်။\n၃.၃ လတ်တလော လှုပ်ရှားမှု့များ\n၃.၃.၁ Web（Client ဘက်မှအမြင်）\n၃.၃.၂ Web（ဆာဗာ ဘက်မှအမြင်）\n၃.၃.၃ Desktop ဘက်ကို ပြောင်းလည်းလာပုံ\n၃.၃.၄ အိမ်သုံး ကွန်ပျူတာနှင့် ပတ်သက်၍\n၃.၃.၅ နှစ်မြှုပ်စစ္စတမ် အပိုင်းဆိုင်ရာ\n၃.၄.၁ JDK 1.0 (1996/1/23)\n၃.၄.၂ JDK 1.1 (1997/2/19)\n၃.၄.၃ J2SE 1.2 (1998/12/8)\n၃.၄.၄ J2SE 1.3 (2000/5/8)\n၃.၄.၅ J2SE 1.4 (2002/2/6)\n၃.၄.၆ J2SE 5.0 (2004/9/30)\n၃.၄.၇ Java SE6(2006/12/11)\n၃.၄.၈ Java SE7(2011/7/28)\n၃.၄.၉ Java SE 8\n၄.၁ အခြေခံ အယူအဆ\n၄.၂ Object Oriented Programming (Object-Based Programming)\n၄.၃ ပလက်ဖေါင်းအပေါ်တွင် မှီခိုမှု့ မရှိခြင်း\n၅ ရေးသားရန် အထောက်အကူပစ္စည်းကရိယာများ\n၅.၁ စုပေါင်းပတ်ဝန်းကျင် (IDE)များ\n၆ Java နည်းပညာ၏ အခြေခံစနှစ်ချမှတ်မှု့များ\nJava သည် ရှိပြီးသား ပရိုဂရမ်မင်း ဘာသာရပ်များ၏ ကောင်းကွက်များကို လက်ခံရယူပြီး၊ အားနည်းချက်များကို ပြင်ဆင်ဖြည့်စွက်ခြင်းအားဖြင့် ဖြစ်တည်လာခဲ့သော ပရိုဂရမ်မင်းဘာသာရပ် တစ်မျိုးဖြစ်သည်။ Java ၏ ထူးခြားချက်များမှာ အောက်ပါအတိုင်း ဖြစ်၏။\nJava ကို အသုံးပြုခြင်းအားဖြင့်ပလက်ဖောင်းပေါ်တွင် အမှီပြုခြင်းမရှိသောအသုံးချဆော့ဖ်ဝဲများကို ရေးသားခြင်း၊ ဖြန့်ဝေခြင်းများကို ပြုလုပ်နိုင်၏။\nJava ဖြင့် ရေးသားထားသောဆော့ဖ်ဝဲများသည် အသုံးချ ပတ်ဝန်းကျင်တစ်ခု ဖြစ်သော (JVM) အပေါ်တွင် အလုပ်လုပ်နိုင်သည်။\nObject Oriented၏ အတွေးအမြင်အပေါ်တွင် အခြေခံ၍ ဒီဇိုင်းရေးသားထားသော ပရိုဂရမ်မင်းဘာသာရပ် တစ်ခုဖြစ်သောကြောင့်၊ ဆော့ဖ်ဝဲများ၏ ရေးသားခြင်းနှင့် ထိန်းသိမ်းခြင်း လုပ်ငန်းများ၏ ခက်ခဲမှုများကို နည်းပါးစေသည်။\nSmalltalk နှင့် Objective-Cကဲ့သို့ ရှင်းလင်း၍ လွယ်ကူသောရုပ်ဝတ္တု(Object) မော်ဒယ်ကို အသုံးပြုထားသည်။\nစာကြောင်းများ၏ဖွဲ့စည်းပုံမှာ C နှင့် C++ မှ အတော်များများကို ပြန်လည် အသုံးပြုထား၏။\nလက်ရှိ Java ၏ နည်းပညာများသည် ကွန်ပျူတာနည်းပညာ၏ အခြေခံအဆင့်များမှ အစပြု၍၊ အဆင့်မြင့်နေရာများအထိ ကျယ်ပြန့်စွာ အသုံးပြု နေသည်ကို တွေ့ရ၏။ လျှပ်စစ်ပစ္စည်းသုံး အသေးစားစစ္စတမ်များနှင့် လက်ဆောင် ကိရိယာများ（လက်ဆောင်ဖုန်း・PHSနှင့်PDA・Smart Phone）အစရှိသော စစ္စတမ်များမှအစ၊ လုပ်ငန်းကြီးများ၏အိုင်တီစစ္စတမ်များကို ပံ့ပိုးပေးနေသော ဆာဗာများနှင့် စူပါ ကွန်ပျူတာများ အထိ အလွန်ကျယ်ပြန့်သော နေရာများတွင် Java ကို အသုံးပြုထားကြသည်။\nပရိုဂရမ်မင်းဘာသာရပ် Java နှင့် Java ပလက်ဖောင်းအား 1990ခုနှစ်အစပိုင်းတွင် Sun Microsystems တွင် James Gosling အမှူးပြုသော ပညာရှင်များက တီထွင်ရေးသားခဲ့ကြသည်။ လက်ရှိတွင် Java နည်းပညာ၏ အခြေခံပြုခြင်းလုပ်ငန်းများသည် Java Community Process (JCP) ဟုအမည်ရသော အဆင့်များဖြင့် ပြုပြင်ရေးသားနေကြ၏။\nJava နှင့် ပတ်သက်သော အမည်နှင့် အဓိပ္ပာယ်မှာ အသုံးပြုပုံ အပေါ်တွင်မှုတည်ပြီး အမျိုးမျိုး ကွဲပြားခြားနား၏။ Sun Microsystemsသည်၊ Java နည်းပညာ（Java နည်းပညာ、Java technology）ဟု ခေါ်ဆိုအသုံးပြုပြီး၊ တဘက်တွင် Java ၏ အမျိုးမျိုးသော နည်းပညာများ၏ အမည်အဖြစ်လည်း Java ဟုခေါ်ဆိုအသုံးပြုလေ့ရှိ၏။ ပရိုဂရမ်မာ အများစုသည်၊ ပရိုဂရမ်မင်းဘာသာရပ် ဟူသော အဓိပ္ပာယ် အဖြစ် Java ကို အသုံးပြုလေ့ရှိ၏။ Java ၏ ပတ်ဝင်းကျင်သည်၊ Java ပလက်ဖောင်း (Java Runtime Environment; JRE) ဟု ခေါ်ဆိုလေ့ရှိ၏။ Java ၏ အခြေခံ ရေးသားနိုင်သော ပတ်ဝင်းကျင်ကိုJava Development Kit (Java Development Kit; JDK) ဟု ခေါ်ဆို၏။\nJava သည် ကလပ်စ်ကို အခြေခံသော Object Oriented ပရိုဂရမ်မင်းဘာသာရပ် တစ်ခု ဖြစ်၏။ Java ၏ ပရိုဂရမ်သည်၊ ကလပ်စ်များဖြင့် ဖွဲ့စည်းထားပြီး၊ ပရိုဂရမ်ကို အလုပ်လုပ်စေသောအခါ၊ ထို ကလပ်စ်များကို အခြေခံပြီး ပြုလုပ်ထားသော ရုပ်ဝတ္တု(Object) များက အပြန်အလှန်ဆက်သွယ်ခြင်း အားဖြင့် အလုပ်လုပ်စေသည်။ Java သည် အမွေဆက်ခံခြင်း သဘောတရားကို အသုံးပြုနိုင်ပြီး ကလပ်စ် တစ်ခုမှ အခြားသော ကလပ်စ် ၏ အချက်အလက်နှင့် လုပ်ဆောင်ချက်များကို အမွေဆက်ခံခြင်းဖြင့် ပြန်လည်အသုံးပြုနိုင်၏။ အမွေဆက်ခံရာတွင် တစ်ခုတည်းမှသာ အမွေဆက်ခံနိုင်မည် ဖြစ်၏။ သို့ရာတွင် ကလပ်စ်（Object）တစ်ခုမှ၊ တစ်ခုထက်မကသောအင်တာဖေစ်(Interface)များကို ပံ့ပိုးပေးနိုင်သည်။ Java တွင်အသုံးပြုသော အချက်အလက်/Object ပုံစံ（Data Type）သည် ခိုင်မာသောStrong Type ပုံစံကို အသုံးပြုထား၏။ ဤကဲ့သို့ Java ၏ကွန်ပိုင်းလာ နှင့် အသုံးချ ပတ်ဝင်းကျင်သည်၊ အချက်အလက်ပုံစံများ၏ စစ်မှန်ချက်ကို စစ်ဆေးခြင်းအားဖြင့်၊ ပရိုဂရမ်က မှန်ကန်စွာအလုပ်လုပ်နိုင်ခြင်းနှင့် လုံခြုံစွာ အလုပ်လုပ်နိုင်ခြင်းတို့ အပေါ်တွင် အာမခံပေးနိုင်သည်။\nJava သည် ခြွင်းချက်လုပ်ဆောင်ချက်စနစ်ကို ပြင်ဆင်ထားပြီး ပရိုဂရမ် အလုပ်လုပ်နေစဉ် ဖြစ်ပွားတက်သော မျှော်လင့်မထားတတ်သော အမှားများကို၊ လုံခြုံစိတ်ချသောနည်းလမ်းဖြင့် လုပ်ဆောင်စေနိုင်ပြီး၊ ပရိုဂရမ်တစ်ခုကိုလည်း ရှင်းလင်းစွာ ရေးသားနိုင်သည်။\nJava မှာတော့ သန့်ရှင်းသော မန်မိုရီမော်ဒယ်ကို အသုံးပြုထားသောကြောင့်၊ ပရိုဂရမ်မာက မန်မိုရီထိမ်းသိမ်းမှု့ အပေါ်တွင် သက်သာစေပေသည်။ Java Object များသည် မန်မိုရီအတွင်းရှိHeap Memory နေရာကို အသုံးပြုကြ၏။ မန်မိုရီထိမ်းသိမ်းခြင်းသည်Java ဒြပ်မဲ့စက်(JVM)တွင် ပူးတွဲပါဝင်သော အမှိုက်သိမ်းစနစ်ဖြင့် ထိန်းသိမ်းထားနိုင်၏။ C++ မှာတော့ Heap Memory အပေါ်တွင် နေရာချထားသော Object များကို အသုံးမလိုသည့်အခါ ဖျက်စီးပစ်ရန် ပရိုဂရမ်မာက တာဝန်ယူ၍ လုပ်ဆောင်ရန် လိုအပ်ခဲ့ပေသည်။ ဤအချက်သည် C++ ပရိုဂရမ်မာအတွက် ဝန်ထုပ်တစ်ခုအနေနဲ့ ဖြစ်ခဲ့ပြီး၊ ရှုပ်ထွေးပြီး မှားယွင်းလွယ်တတ်ပေသည်။ Java မှာတော့ အမှိုက်သိမ်းစနစ် ကို ပိုင်ဆိုင်သောကြောင့် မန်မိုရီကို ထိနိးသိမ်းရန်ဝန်ထုပ် မရှိပါသဖြင့် ပရိုဂရမ်မာအတွက် လွန်စွာမှအဆင်ပြေစေခဲ့သည်။\nJava၏ ရေးသားပုံသည်၊ Cနှင့်C++ မှ အတော်များများကို အတုယူခဲ့၏။ တဖန် C/C++ တွင် အသုံးပြုသော အခြေခံနေရာများကို ထိန်းသိမ်းအသုံးပြုနိုင်သောPointerကို အသုံးမပြုပါဟုဆိုသော်လည်း၊ လက်တွေ့မှာတော့ C/C++ ၏ Pointer Model နှင့်မတူသော၊ Pointer Model ကို Java တွင်လည်း အသုံးပြုထားသည်။ ဥပမာအားဖြင့် Class Instance နှင့် Array များတွင် Pointer ကို အသုံးပြုထားသည်။ "ClassNamea= new ClassName();"နှင့် "ClassName b;"ပြန်လည် သတ်မှတ်ပြီး "b = a" အစားထိုးခြင်းအားဖြင့်bသည်a၏ ပိုင်ဆိုင်မှု့များ ကို အသုံးချနိုင်မည် ဖြစ်သည်။ ဆိုလိုသည်မှာ a,b တွင် လိပ်စာများကို သတ်မှတ်ထားခြင်း ဖြစ်၏။ ဖော်ပြပါအတိုင်း Instance ၏ အမည်တွင် ဗားရှင်း1.2 နှင့် မတိုင်မှီက Object Handle（pointer ၏ pointer）၊ ဗားရှင်း1.3 ၏ နောက်ပိုင်းတွင် pointer ကို အသုံးပြုထားသည်။ ထို့ကြောင့် Java သည် ယနေ့တိုင် Pointer နှင့် ဖြတ်ချင်သော်လည်း မပြတ်နိုင်သော အနေအထား တစ်ခုဖြစ်နေရသည်။\nJava သည်ပလက်ဖောင်းအပေါ်တွင် မှီခိုခြင်း မရှိစေရ ဟူသည်ကို ဦးတည်ချက်ထားပြီး၊ ဗားရှင်း တစ်ခုနှင့်တစ်ခု ကြားတွင်လည်း အပြန်အလှန်အသုံးချနိုင်မှု့အပေါ် သတိပြု၍ တီထွင်ဖန်တီးမှု့များ ပြုလုပ်လျက် ရှိ၏။ Java နည်းပညာကို အသုံးပြုခြင်းအားဖြင့်၊ ပလက်ဖေါင်းအပေါ်တွင် မှီခိုခြင်းမရှိသော အပလီကေးရှင်း ဆော့ဖ်ဝဲ ကို ရေးသား၊ အသုံးပြုနိုင်မည် ဖြစ်သည်။ ယနေ့ပရိုဂရမ်မင်းဘာသာရပ်အတော်များများသိ ပလက်ဖေါင်း (CPU) အပေါ်တွင် မှီခိုခြင်းရှိသော သဘာဝကုဒ်များ အဖြစ်ကွန်ပိုင်းလုပ်ခြင်းကို ပုံစံဖြင့် ဒီဇိုင်းရေးသားထားကြ၏။ သို့ရာတွင် Java သည် အထက်ပါ ဘာသာရပ်များနှင့် မတူပဲ ကြားခံဘာသာ（Byte Code）အဖြစ် ကွန်ပိုင်းလုပ်ပြီး၊Java VMတွင် အလုပ်လုပ်နိုင်စေရန် ဒီဇိုင်းရေးသားထား၏။ အတော်များများသည် Just In Time ကွန်ပိုင်းပုံစံ ကို အသုံးပြုထားကြသည်။\nပလက်ဖေါင်းအပေါ်တွင် မမှီခိုခြင်းနှင့် ဗားရှင်းကြားတွင် အပြန်အလှန်အသုံးပြုနိုင်ခြင်း တို့သည်၊ လက်ရှိအနေအထားအရ အပြည့်အဝ အကောင်ထည်ဖော်နိုင်ခြင်း မရှိသေးပဲ ပြဿနာများလည်း အနည်းငယ်ရှိနေပါသေးသည်။\nJava တွင်Thread ကို ဘာသာရပ်၏ အခြေခံအသုံးပြုပုံအနေဖြင့် သတ်မှတ်ထားပြီး၊ Multi Thread ဖြင့်Parallel Computing ကို အခြားသော ကွန်ပျူတာဘာသာရပ်များနှင့် စာလျှင် လွန်စွာလွယ်ကူစွာ အသုံးပြုနိုင်မည် ဖြစ်သည်။ Parallel Computingသည်၊ လုပ်ဆောင်ချက်များကို တစ်ကြိမ်တည်းတွင် လုပ်ဆောင်နိုင်သည့် ပုံစံဖြစ်၏။ တဖန်Thread သည်၊Process ထက် ပေါ့ပါးသေးငယ်၏။\nJava သည် ပြည့်စုံသော လိုင်ဘရီ များကို အသုံးပြု၍၊ကွန်ပျူတာ ကွန်ယက်ကို အသုံးပြုနိုင်သော ဆော့ဖ်ဝဲကို၊ အချိုးကျကျ ဖန်တီး နိုင်မည်ဖြစ်သည်။ Java သည် ဦးဆုံးဗားရှင်းကတည်းက၊ TCP/IP၏ Library ကို ပြင်ဆင်ထားခဲ့၏။ Distributed Object ပတ်ဝင်းကျင်အတွက်လည်း (Java RMI, CORBA) အပေါ်တွင် အခြေခံသော ဆော့ဖ်ဝဲများကိုလည်း အချိန်အတော်စောစောကတည်းက ဖန်တီးရေးသားနိုင်ခဲ့၏။ ယနေ့အခါတွင် အမျိုးမျိုးသောNetwork Protocol များ၏ အဆင့်မြင့် လိုင်ဘရီများကို ပြင်ဆင်ထားပြီးဖြစ်၏။ ပြီးပြည့်စုံသော Network ဖန်ရှင်များနှင့် အောက်ဖော်ပြပါ XML ကို တွဲဖက် အသုံးပြုခြင်းအားဖြင့်၊ အဆင့်မြင့် System များကို တည်ဆောက်နိုင်သော ပရိုဂရမ်မင်းဘာသာရပ် တစ်ခုဖြစ်၏။\nXML ကို အသုံးပြုနိုင်သော ဖန်ရှင်များကိုလည်း အချိန်စောစောကတည်းက ပြင်ဆင်ခဲ့၏။ XML သည် ယနေ့နယ်ပယ်အတော်များများတွင် အသုံးပြုနိုင်သော အချိုးကျ စာရေးစနစ် နည်းပညာတစ်ခုဖြစ်၏။ ယနေ့ အချိန်အခါတွင် XML Processor နှင့်XSLT Processor များသည် Java အခြေခံ Library တွင် ထည့်သွင်းထားပြီး ဖြစ်၏။\nJava သည်လုံခြုံရေး ကို အဓိကထားပြီး ဒီဇိုင်းရေးထားသောSand Box မော်ဒယ်တွင် အခြေခံသော လုံခြုံရေးစနစ်ကို ပြင်ဆင်ထား၏။ လုံခြုံရေးစနစ်ကို မှန်ကန်စွာအသုံးပြုထားသော Java အသုံးချ ပတ်ဝင်းကျင်ကို အသုံးပြုခြင်းအားဖြင့်၊ အဝေးတနေရာတွင် ရှိသော Java အသုံးချကုဒ်များကို လုံခြုံစွာအသုံးပြုနိုင်မည် ဖြစ်သည်။（Java Applet）\nတဖန်Namespace စနစ်ကို အသုံးပြုထားသော ဘာသာရပ်တစ်ခုဖြစ်ပြီး၊ Library နှင့် အပလီကေးရှင်း တွင်ပါဝင်သော Java များ（ကလပ်စ် နှင့် အင်တာဖေ့စ်）သည်၊ Package (Java) ဟု ခေါ်သော အဆင့်ဆင့်ခွဲခြား ထိန်းသိမ်းမှု့စနစ်ဖြစ် ခွဲခြားအသုံးပြုနိုင်မည်ဖြစ်သည်။\nယနေ့ခေတ်တွင် Java နှင့် ပတ်သက်ပြီး ဝေဖန်ချက်များလည်း မနည်းပေ။ အချို့သော ဝေဖန် ရှုတ်ချမှု့များနှင့်ပတ်သက်ပြီး၊ Sun နှင့် JCP တွင်ပါဝင်ခဲ့သော အဖွဲ့ဝင်များ၏ အားထုတ်မှု့များကြောင့်၊ Java ၏ ပြုပြင်ပြောင်းလည်းမှု့များကို ပြုလုပ်လျက် ရှိသည်။ တပြိုင်နက်တည်းမှာပင် ဆော့ဖ်ဝဲ ရေးသားသူအတော်များများက Java နှင့် ပတ်သက်ပြီး ကျယ်ကျယ်ပြန့်ပြန့် အသုံးပြုနိုင်သော ထူးချွန်သော ပရိုဂရမ်မင်းဘာသာရပ်တစ်ခု အဖြစ် အသိအမှတ်ပြုထားကြသည်။\nရေးသားပုံမှာ ဦးဆုံး J စာလုံးတစ်လုံးတည်းသာ စာလုံးကြီး [Java] သည် အမှန်ဖြစ်၏။ [JAVA] သည်မှန်ကန်သော ဖော်ပြပုံမဟုတ်။\nဤနေရာတွင် အောက်ပါ အစီအစဉ်အတိုင်း Java ၏ သမိုင်းကြောင်းနှင့် လက်ရှိကို ဖော်ပြသွားပါမည်။\nစတင်ခဲ့ပုံနှင့်အင်တာနက်နယ်ပယ်ဆီသို့ဖြင့်၊ ယနေ့ Java ၏ ပထမဆုံး တရားဝင် ဗားရှင်း ထွက်ပေါ်လာခဲ့ချိန်အထိ သမိုင်းကြောင်းကို ဖော်ပြသွားမည်။\nလတ်တလော လှုပ်ရှားမှု့များဖြင့် တရားဝင် ထွက်ပေါ်လာခဲ့သည့်အချိန်မှစ၍ ယနေ့အထိလှုပ်ရှားမှု့များကို ရှာဖွေဖော်ပြသွားမည် ဖြစ်သည်။\nဗားရှင်းများ ဖြင့် ပထမဦးဆုံး ဗားရှင်းမှစ၍ ထွက်ပေါ်လာသည့် Java (JDK、Java SE) ဗားရှင်းများအကြောင်းကို ဖော်ပြသွားပါမည်။\nDuke Java ၏ ကိုယ်စားအားပေး အရုပ်ပုံ\nDuke သည်2006ခုနှစ် Java အား Open Source အဖြစ် ထုတ်ပြန်ခဲ့သည်နှင့် အတူBSDလိုင်စဉ်သတ်မှတ်၍ Open Source အဖြစ် ပြောင်းလည်းခဲ့ပါ၍၊ ဝိကိပီဒီယတွင် ဖော်ပြခွင့်ရှိသည်\nJavaပလက်ဖေါင်း နှင့် ပရိုဂရမ်မင်းဘာသာရပ် Javaသည်၊ 1990ခုနှစ် 12လပိုင်းတွင် Sun Microsystems မှ ကိုယ်ပိုင်ပရိုဂျက်တစ်ခုအဖြစ် စတင်ခဲ့သည်။ ထိုပရိုဂျက်သည် C++/C၏ အစားထိုး ပရိုဂရမ်မင်းဘာသာရပ် တစ်ခုအနေဖြင့် တီထွင်ရေးသားခဲ့ကြ၏။ ထိုဘာသာရပ်သည်၊ ပရိုဂျက်အတွင်း၌ Green Operating System (Green OS) နှင့်အတူ၊ Green OS ၏ အခြေခံဘာသာရပ်အနေဖြင့် တီထွင်ခဲ့ခြင်းဖြစ်၏။ ထိုဘာသာရပ်အား 1992 ခုနှစ် လောက်တွင် ပရိုဂျက်အတွင်း၌ Oak ဟု အမည်တွင်ခဲ့သော်လည်း၊ နောက်ပိုင်းတွင် Java ဟု ပြောင်းလည်း ခေါ်ဝေါ်ခဲ့ကြခြင်း ဖြစ်၏။ ပြောင်းလည်းခေါ်ဝေါ်ခဲ့ကြခြင်း အကြောင်းအရင်းမှာ Oak သည် အခြားသော ကုမ္ပဏီတစ်ခုမှ စီးပွားဖြစ်အမည် တစ်ခုအနေဖြင့် တရားဝင် အသုံးပြုလျက် ရှိသောကြောင့် ဖြစ်၏။\n1990 ခုနှစ် ပိုင်းတွင် Sun ၏ ပညာရှင် တစ်ယောက်ဖြစ်သော Patrick Naughton သည်၊ ကုမ္ပဏီပိုင် ပရိုဂရမ်မင်းဘာသာရပ် C++ နှင့် C တို့၏ API နှင့် ပရိုဂရမ်မင်း အထောက်အကူပြု ကရိယာ အားမလို အားမရဖြစ်နေခဲ့၏။ ထိုအချိန်တွင် အိုင်တီနည်းပညာလောက၌၊ NeXTမှ တီထွင်လိုက်သော နည်းပညာအား အားလုံး၏အာရုံစိုက်မှု့ကို ရရှိခဲ့သည်ကို အစပြု၍၊ Naughton သည် Sun ၏နည်းပညာအသစ်များကို ဖန်တီးရန် အကြောင်းဖန်လာခဲ့၏။\nNeXT မှ တီထွင်ခဲ့သော NeXTWorkstation နှင့် NEXTSTEPOSတွင်၊ အခြေခံ ပရိုဂရမ်မင်းဘာသာရပ် အနေဖြင့်Object Oriented ပရိုဂရမ်မင်း ဘာသာရပ် Objective-C ကို အသုံးပြုထားခဲ့၏။ ဤကဲ့သို့သော အကြောင်းကြောင်းဖြင့် နောက်လိုက်ပရိုဂျက်တစ်ခု အနေဖြင့် စတင်ခဲ့၏။\nဤကဲ့သို့စတင်ခဲ့သော နောက်လိုက်ပရိုဂျက်သည်၊ စတင်သည်ဆိုသည်နှင့် James Gosling နှင့် Mike Sheridan တို့သည် ပါဝင်ခဲ့ကြပြီး၊ ပရိုဂျက်၏အမည်ကိုလည်း [အစိမ်းရောင်ပရိုဂျက်] ဟု ပြောင်းလဲခေါ်ဆိုခဲ့ကြ၏။ ဤအစိမ်းရောင်ပရိုဂျက်တွင် အခြားသော နည်းပညာရှင်များလည်း ပါဝင်ခဲ့ကြပြီး၊ အမေရိကပြည်ထောင်စု ကာလီဖိုးနီးယား ပြည်နယ် ရှိ သေးငယ်သော ရုံးခန်းလေးတစ်ခုမှ စတင်ခဲ့ကြသည်။ အစိမ်းရောင်ပရိုဂျက်၏ ရည်ရွယ်ချက်မှာ၊ နောင်တစ်ခေတ်၏ အိမ်သုံးလျှပ်စစ် ပစ္စည်းများအတွက် ပရိုဂရမ်မင်းနည်းပညာ အသစ်တစ်ခုကို တီထွင်ရန် ဖြစ်၏။ Sun သည် ထိုစဉ်ကတည်းက ဤနယ်ပယ်တွင် အဓိကကျသော ဈေးကွက်တစ်ခု ဖြစ်ပေါ်လာမည့်အကြောင်း ကြိုတင်မှန်းဆခဲ့ ကြခြင်းဖြစ်၏။\nအစိမ်းရောင်ပရိုဂျက်သည် စတင်ခါစတွင် ပရိုဂရမ်မင်းဘာသာရပ်အနေဖြင့် Object Oriented ပရိုဂရမ်မင်း ဘာသာရပ်တစ်ခုဖြစ်သော C++ ကို အသုံးပြုရန် စဉ်းစားခဲ့ကြသော်လည်း၊ အကြောင်းအမျိုးမျိုးကြောင့် C++ အားလက်လျှော့ခဲ့ကြ၏။ သူတို့၏ ရည်ရွယ်ချက်မှာ အိမ်သုံးလျှပ်စစ်ပစ္စည်းများ၏ နည်းပညာကို တီထွင်ရန်ဖြစ်၏။ ထည့်သွင်းစနစ် (Embedded System) များတွင် အသုံးပြုနိုင်သော အလွန်နည်းပါးသည်ဟုဆိုသော ကန့်သတ်ချက်များရှိခဲ့ကြ၏။ သူတို့သည် C++ အား စက်ပစ္စည်း၏ လျှပ်စစ်အရင်းအမြစ်ကို သုံးလွန်းသည်ဟု သတ်မှတ်ခဲ့ကြ၏။ တဖန် C++ သည် ခက်ခဲသော ဘာသာရပ် တစ်ခု ဖြစ်သောကြောင့်၊ C++ ကို အသုံးပြုသော ပရိုဂရမ်မာများသည် ဘယ်လောက်ပင် ဂရုစိုက်သော်လည်း တစ်ကြိမ်ကြိမ်တွင် အမှားများကို ကျူးလွန်မိမြဲ ဖြစ်၏။\nC++ တွင် အမှိုက်သိမ်းစနစ်မရှိခဲ့ပေ။ အမှိုက်သိမ်းစနစ် မရှိခြင်းဆိုသည်မှာ၊ ပရိုဂရမ်မာကိုယ်တိုင်က မန်မိုရီကို ထိမ်းသိမ်းရမည် ဆိုသည်ကို ဆိုလိုသည်။ ပရိုဂရမ်မာကိုယ်တိုင်က မန်မိုရီကို ထိမ်းသိမ်းခြင်းသည် လွန်စွာ စွန့်စားရသောအလုပ်တစ်ခုဖြစ်ပြီး၊ မှားယွင်းလွယ်သော လုပ်ရပ်တစ်ခုလည်း ဖြစ်၏။\nအစိမ်းရောင်ပရိုဂျက်၏ အဖွဲ့ဝင်များသည်၊ အဓိကလုပ်ဆောင်ချက်အချို့တွင် C++ ၏ အပြောင်းအရွှေ့ မလွယ်ကူခြင်းကို ပြဿနာတစ်ခုအဖြစ် ကြည့်မြင်ခဲ့ကြ၏။ ထို အဓိက လုပ်ဆောင်ချက်များမှာ လုံခြုံရေးစနစ်၊ နေရာခြားကွန်ပျူတာစနစ်(Distributed Computing) နှင့်၊ စလက်များ(Multi Thread)ဖြစ်ကြ၏။ ထိုလုပ်ဆောင်ချက်များသည် ပလတ်ဖောင်းအပေါ်တွင် မှီခိုခြင်းမရှိပဲ အသုံးချနိုင်ရန် လိုအပ်ပေသည်။ အထက်ပါအကြောင်းများကြောင့် သူတို့သည်၊ လျှပ်စစ်ပစ္စည်း အမျိုးမျိုးတွင် လွယ်ကူစွာပြောင်းရွှေ့နိုင်သော ပလတ်ဖေါင်း၏ လိုအပ်ချက်ကို သိမြင်ခဲ့ကြ၏။\nတဘက်တွင် Sun ၏ နည်းပညာရှင် တစ်ယောက်ဖြစ်သောBill Joy သည်၊ Xerox Corporation ၏ Palo Alto Research Center တွင် Altoဟု အမည်ရသော Workstation စမ်းသပ်စက် အတွက် တီထွင်ခဲ့သော ပရိုဂရမ်မင်း ဘာသာရပ် Mesa ဖြင့် C ဘာသာရပ်၏ ကောင်းသောနေရာများကို လက်ခံရယူပြီး ပရိုဂရမ်မင်းဘာသာရပ် အသစ်တစ်ခုကို ပုံဖော်နေခဲ့၏။ Joy သည် Further ဟု အမည်ရသော စာတမ်းတစ်စောင်ကို ရေးသားခဲ့ပြီး၊ C++ ကိုအခြေခံသော Object Oriented ပတ်ဝင်းကျင်ကို တီထွင်ရန် အားထုတ်နေခဲ့၏။ ဦးစွာ James Arthur Gosling သည် C++ ကို ပြုပြင်ပြောင်းလဲပြီးအသုံးပြုရန် စမ်းသပ်ခဲ့၏။ Gosling သည် ဤ ပြုပြင်ထားသော C++အား "C++ ++ --" ဟု အမည်ပေးခဲ့၏။ သို့ရာတွင် Gosling သည် ချက်ချင်းဆိုသလို C++ အားပြုပြင်ပြောင်းလည်းခြင်းကို ရပ်တန့်ခဲ့ပြီး၊ ပရိုဂရမ်မင်းဘာသာရပ် အသစ်တစ်ခုကို တီထွင်ရန် စတင်ခဲ့၏။ Gosling သည် ထို ပရိုဂရမ်မင်းဘာသာရပ် အသစ်အား Oak ဟုခေါ်ဆိုခဲ့၏။ ထိုအမည်ကို ရယူခဲ့ခြင်းမှာ James Arthur Gosling ၏ ရုံးခန်းအနီးအနားတွင် ဝက်သစ်ချပင်များ ပေါက်ရောက်နေသောကြောင့် ဖြစ်သည် ဟုဆိုသည်။\nအစိမ်းရောင်ပရိုဂျက် အဖွဲ့ဝင်များသည် အချိန်ပိုကို လုပ်ရသည့်အထိ ကြိုးစား၍၊1992ခုနှစ်နွေရာသီ အရောက်တွင် အသစ်ရေးသားထားသောပလတ်ဖေါင်းအား၊ Green OS၊ Oak ဘာသာရပ်၊ Library၊ စက်ပစ္စည်းများနှင့် တွဲဖက်ပြီး အစမ်းပြသနိုင်ခဲ့ကြ၏။ ၁၉၉၂ခု၊ ၉လ၊ ၃ရက် ပထမဆုံး ပြပွဲတွင် Star7 ဟုအမည်ရသောPDA ကို တီထွင်ရာတွင် အားစိုက်ခဲ့ကြ၏။ Star7 ၏ အမည်မှာ ခလုပ်*7 ကို နှိပ်ခြင်းအားဖြင့် ဖုန်းအဖြစ်အသုံးပြုနိုင်သောကြောင့် ဖြစ်၏။\nထို Star7 သည် ထိုခေတ်က လွန်စွာဆန်းသစ်သော GUI ကို ပြင်ဆင်ထားပြီး၊ "Duke" ဟု အမည်ရသော လက်ထောက်ကလေးက အသုံးပြုသူကို အကူအညီပေးပါသည်။ ထိုနှစ် ၁၁လပိုင်းတွင်၊ Sun သည် အစိမ်းရောင်ပရိုဂျက်ကို ခွဲထုတ်ခဲ့ပြီး လက်အောက်ခံ ကုမ္ပဏီ FirstPerson, Inc စတင်ခဲ့၏။ FirstPerson အဖွဲ့ဝင်များသည်၊ အဆင့်မြင့် အပြန်အလှန်အသုံးပြု ကရိယာများ အပေါ်တွင် စိတ်ဝင်စားမှု့ကို ပြသခဲ့၏။ ထိုအချိန်တွင် ime Warner Inc.သည် ကေဘယ် တီဗွီသုံးSet Top Box၏ RFP (Request For Proposal) ကို ထုတ်ပြန်ခဲ့၏။ ထိုအခါ FirstPerson သည် မိမိတို့၏ ရည်ရွယ်ချက်ကို ပြောင်းလည်းခဲ့ပြီး ime Warner Inc.၏ RFP ကို လက်ခံပြီး အကြံပြုချက်များ ကို တင်သွင်းခဲ့ကြ၏။ သို့ရာတွင်FirstPerson သည် အပြိုင်အဆိုင် ၌Silicon Graphics, Inc. (SGI)ကို ရှုံးနိမ့်ခဲ့၏။ ထို့နောက်တွင်3DO၏Set Top Box လုပ်ငန်းရှိခဲ့သော်လည်း၊ စာချုပ်ချုပ်နိုင်သည့်အဆင့်ကို မရောက်ခဲ့ပေ။ FirstPersonသည်တီဗွီနယ်ပယ်တွင် အမြတ်ကို မပြသနိုင်ခဲ့ပါသဖြင့်၊ Sun သည် FirstPerson ကို ဖျက်သိမ်းခဲ့ပြီး အဖွဲ့ဝင်များကို ပြန်လည်ခေါ်ယူခဲ့၏။\n၁၉၉၄ခု ၆လ မှ ၇လပိုင်းအထိ John Gage၊ James Gosling၊Bill Joy၊Patrick Naughton ၊Wayne Rosin၊ Eric Emerson Schmidtတို့ကြားတွင်၊ ၃ရက်တိုင်တိုင် ဆွေးနွေးပွဲ ပြုလုပ်ခဲ့ပြီး၊ Web လောက ဘက်ကို ဦးတည်ချက်ပြောင်းရန် ချမှတ်ခဲ့ကြ၏။ သူတို့သည် ခေတ်ရှေ့ပြေးသော Web Browserတစ်ခုဖြစ်သည့် NCSA Mosaic ကို တွေ့မြင်ပြီး Web ကို အစပြုသည့် အင်တာနက် ၏ နယ်မြေသည် ကေဘယ်တီဗွီထက် မနိမ့်ကျသော အပြန်အလှန် အသုံးပြုနိုင်သော အဆင့်မြင် ကြားခံနယ်တစ်ခုဖြစ်လာနိုင်ကြောင်းကို လက်ခံခဲ့ကြ၏။ Oak ကို အသုံးပြု၍ Prototype အနေနှင့် Naughton သည် WebRunner ဟုအမည်ရသည့် ဘရောက်ဇာ အသေးစားလေးတစ်ခုကို တီထွင်ခဲ့၏။ ထို ဘရောက်ဇာ၏ အမည်သည် နောက်ပိုင်းတွင် HotJava ဟု ပြောင်းလဲခဲ့၏။ Web စာမျက်နှာ တွင် Java အပလက် ဟု အမည်ရသော Java ပရိုဂရမ် အသေးစားများကို ထည့်သွင်းပြီး၊ HotJava ဖြင့် စာမျက်နှာကို ဖွင့်ကြည့်သောအခါ HotJava အပေါ်တွင် ကာတွန်းကားများနှင့် မောက်စ်၏ လှုပ်ရှားမှု့ အားပြန်လည်ပြီး တုံ့ပြန်နိုင်သည့် ပရိုဂရမ်များကို အသုံးချလာနိုင်ခဲ့ကြ၏။\nထိုနှစ်ထဲမှာပင် Oak ၏ အမည်အား Java ဟု ပြောင်းလဲခေါ်ဆိုခဲ့ကြ၏။ အကြောင်းမှာ အမည် မှတ်ပုံတင်ရန် လေ့လာကြည့်သောအခါ "Oak" သည် ဗွီဒီယို ကတ်ထုတ်လုပ်ရေး ကုမ္ပဏီ (Oak Technology) က လက်ရှိ အသုံးပြုနေသောကြောင့်ဖြစ်၏။ Java ဟူသော အမည်မှာ ထိုစဉ်က အဖွဲ့ဝင်များ အသွားများခဲ့သော ကော်ဖီဆိုင်တစ်ဆိုင်၏ အမည်ဟုလည်း အပြောများကြ၏။ အချို့မှာမူ အခြား စကားလုံးတစ်ခု၏ အတိုကောက်အမည်ဟုလည်း ပြောကြ၏။\nစကားလုံးအစများ ကိုယူထားခြင်းမဟုတ်ဟူသော အဆိုကို လက်ခံသူများကြ၏။\nအနီးအနားရှိ ကော်ဖီဆိုင်တွင် ရောင်းသောကော်ဖီစေ့၏ အမျိုးအစားကို အသုံးပြုထားသည်ဟု စဉ်းစားသူကများ၏။ အဘယ့်ကြောင့်ဆိုသော် Java ကလပ်စ်ဖိုင်၏ ဘိုက်ကုဒ်）၏ အစစာလုံး လေးလုံးသည် အမြဲတမ်း 0xCAFEBABE ဟု ရေးသားထားသောကြောင့်ဖြစ်၏။\nတဖန် အမေရိကန် အင်္ဂလိပ်ဘာသာရပ်တွင် coffee ဟုလည်း အဓိပ္ပာယ်ရသည်။\nသို့ရာတွင် James Gosling, Arthur Van Hoff, and Andy Bechtolsheim တို့၏ အစစာလုံးကို အသုံးပြုထားသည်ဟု ပြောကြသည်လည်းရှိ၏။\nတဖန် Just Another Vague Acronym ၏ အစစာလုံးဟု ပြောဆိုသည်လည်းရှိ၏။\n၁၉၉၄ခု ၁၀လပိုင်းတွင် HotJava နှင့်Java ပလတ်ဖေါင်း သည် Sun Microsystem ၏ အရေးပါဝန်ထမ်းများ၏ရှေ့တွင် စမ်းသပ်ပြသနိုင်ခဲ့၏။ ထိုမှတဆင့် ၁၉၉၄ခုနှစ် အတွင်းမှာပင် Java 1.0a （Alpha Version）ကို ဒေါင်းလုဒ်လုပ်နိုင်ခဲ့၏။\nJava နှင့် HotJava ၏ ပထမဦးဆုံး တရားဝင်ထုတ်ပြန်ခဲ့ကြသည်မှာ ၁၉၉၅ခု ၅လပိုင်း ၂၃ရက်နေ့တွင် ကျင်းပခဲ့သော SunWorld တွေ့ဆုံပွဲတွင် ဖြစ်၏။ Sun သည် Java ဖြင့်ရေးသားထားသော Web ဘရောင်ဇာ HotJava ကိုအသုံးပြု၍ Java နှင့်Java အပလက် နည်းပညာဖြင့်ဝက်စာမျက်နှာအပေါ်တွင် ကာတွန်းလှုပ်ရှားမှု့ များ၊ မောက်စ်၏ လှုပ်ရှားမှု့အားတုံ့ပြန်နိုင်မှု့များအား ပြသခဲ့၏။ ထိုတွေ့ဆုံပွဲတွင် ထုတ်ပြန်ကျော်ညာခဲ့သည်မှာ Sun ၏နည်းပညာ ဌာနမှူးတစ်ဦးဖြစ်သော John Gage ပင် ဖြစ်၏။ ထို တွေ့ဆုံပွဲမှာပင် John Gage ၏ထုတ်ပြန်ချက်နှင့်ပတ်သက်ပြီး Netscape Communications ၏ ဒုတိယ ဥက္ကဋ္ဌ Marc Andreessen ၏ ထုတ်ပြန်ချက်က တက်ရောက်လာသူများအား အံ့အားသင့်စေခဲ့၏။ တဖန် Netscape ကုမ္ပဏီမှ ၎င်း၏ဘရောင်ဇာဖြစ်သော Netscape Navigator တွင် Java အား ထည့်သွင်းရန် စီစဉ်နေကြောင်းကို ထုတ်ပြန်ခဲ့၏။ ဤထုတ်ပြန်ချက်ကြောင့် Java နည်းပညာသည် အိုင်တီနည်းပညာလောတွင် အသိများစေခဲ့သည်။\nJava ၏ တရားဝင် ထုတ်ပြန်ပြီးချိန်မှ ယနေ့အချိန်အထိ ပြောင်းလည်းလာခဲ့ပုံကို အဘက်ဘက်မှ သုံးသပ်သွားပါမည်။\nWeb ဘရောင်ဇာဖြင့် Java အပလက်ကို အသုံးပြုသည့်နည်းပညာမှာ အတော်ကျယ်ကျယ်ပြန့်ပြန့်ကို အသုံးပြုလာခဲ့ကြ၏။ ဘရောက်ဇာ（World Wide Web၏Clientဘက်ခြမ်း）သည်Web စာမျက်နှာ အတွင်း Animation များကို ဖော်ပြရာတွင်လည်းကောင်း၊ Mouse Event အပေါ်တွင် Interactive လှုပ်ရှားမှု့များကို တုံ့ပြန်ရာတွင်လည်းကောင်း Java ကို အသုံးပြုခဲ့ကြ၏။ သို့ရာတွင် ယခုနောက်ပိုင်းတွင် အင်အားကြီးသော အပြိုင်အဆိုင် များလည်း ထွက်ပေါ်လာခဲ့၏။ ယနေ့ နှစ်များတွင် Yahoo! Games နှင့် ဗွီဒီယိုပြစက် အစရှိသည့် အပလီကေးရှင်းများတွင် Java အပလက်ကို အသုံးပြုများသည်ကို တွေ့ရ၏။\nယခင် အချိန်များတွင် Java အပလက်ကို အသုံးပြုထားသည့် ဆိုဒ်များကို ကြည့်လိုသည့်အခါ စက္ကန့်အတန်ကြာ ကြာမြင့်သည့် ဘရောက်ဇာများလည်းရှိတတ်၏။ Java နှင့် Java အပလက် ၏ နည်းပညာတိုးတက်လာမှု့ကြောင့် ပတ်ဝင်းကျင်ကြောင့်ကြာမြင့်မှု့များ၊ စာမျက်နှာကို ဖော်ပြရာတွင် ကြံ့ကြာမှု့ အစရှိသည့် အခက်အခဲများလည်း ဖြေရှင်းလာနိုင်ခဲ့၏။\nလွယ်ကူသော Animation များကို အသုံးပြုရာတွင် Java အပလက်ထက်စာလျှင် GIF89a နှင့် Adobe Flash ကို အသုံးပြုကြသည်က များ၏။ ယနေ့ခေတ် Web Client နယ်ပယ်တွင် Ajax သည်လည်း ခေတ်စားလာခဲ့၏။\nယနေ့ခေတ် World Wide Web၏ဆာဗာ ဘက်ပိုင်းတွင် Java နည်းပညာ(Java EE) အား အတော်များများ အသုံးပြုနေကြသည်ကို တွေ့ရ၏။ ဝက်ဘ်ဆိုက် အတော်များများသည်၊ Java ဆာဗလက် (Java Servlet) နှင့် JSP（JavaServer Pages）အစရှိသည့် Java EE နည်းပညာများကို အသုံးပြု၍ ဝက်စာမျက်နှာများကို အလိုအလျှောက်ထုတ်လုပ်ပေးနိုင်သော ဆိုက်များကို တည်ဆောက်လာကြသည်ကို တွေ့ရ၏။ Java ဆာဗလက် သည် သက္ကရစ် ၂၀၀၀ခုနှစ်နောက်ပိုင်းတွင် အကျယ်တဝင့် အသုံးပြုလာကြပြီး ယနေ့အချိန်အခါတွင်ဝက်ဘ်အပလီကေးရှင်းအတော်များများသည် ဆာဗလက်များအပေါ်တွင် တည်ဆောက်ထားကြသည်ကို တွေ့ရပါ၏။\nSun Microsystems မှရေသားခဲ့သော Java ဆာဗလက်၏ အလုပ်လုပ်ဆောင်ပုံကို အကျဉ်းချုံးဖော်ပြပါမည်။\nJava အားအသုံးချနိုင်သည့် ပတ်ဝင်းကျင်ပရိုဆက်（ဆာဗလက်ပတ်ဝင်းကျင်）အား အလုပ်လုပ်နေစေပြီး ဝက်ဘ်ဆာဗာအနေဖြင့် အလုပ်လုပ်နေစေ၏။\nဝက်ဘ်ဆာဗာသည်ဝက်ဘ်ဘရောင်ဇာမှ ဆက်သွယ်တောင်းဆိုမှု့(Request)ကို လက်ခံရရှိသည်။\nဝက်ဘ်ဆာဗာသည် လက်ခံရရှိလာသော တောင်းဆိုမှု့ကို ဆာဗလက်ပတ်ဝင်းကျင်ဆီသို့ လက်ဆင့်ကမ်းပေးပို့ပါသည်။\nဆာဗလက်ပတ်ဝင်းကျင် အပေါ်တွင်အလုပ်လုပ်နေသော Java ပရိုဂရမ်（Java ဆာဗလက်）သည်၊ လက်ခံရရှိသည့် တောင်းဆိုမှု့အပေါ်တွင် မှုတည်ပြီးဝက်ဘ်စာမျက်နှာများကို အလိုအလျောက် ရေးသားပေးပါသည်။\nဆာဗလက်ပတ်ဝန်းကျင်သည်၊ ဆာဗလက်မှရေးသားပေးသော ဝက်ဘ်စာမျက်နှာများကို ဝက်ဘ်စာမျက်နှာများဆီသို့ ပြန်လည်ပေးပို့ပါသည်။\nဝက်ဘ်ဆာဗာသည်၊ ဆာဗလက်ပတ်ဝင်းကျင်မှ လက်ခံရရှိသော ဝက်ဘ်စာမျက်နှာကို ဝက်ဘ်ဘရောင်ဇာဆီသို့ ပြန်လည်ပေးပို့ပါသည်။\nSun က Java ဆာဗလက် နည်းပညာကို တီထွင်ခဲ့ကြသည့် ၁၉၉၀ခုနှစ်ပိုင်းများတွင်၊ ဝက်ဘ်အပလီကေးရှင်းများကို ရေးသားကြရာတွင် အောက်ပါအခက်အခဲများကို ကြုံတွေ့ရလေ့ရှိခဲ့၏။\nဝက်ဘ်အပလီကေးရှင်း（Dynamic Web Page）များကို ရေးသားရာတွင်CGIသို့မဟုတ်၊Microsoft၏IISမှ ထုတ်ပြန်ထားသောActive Server Pages (ASP) ကို အသုံးပြုနေကြသည်က များ၏။\nCGI သည် ၎င်း၏ထူးခြားချက်မှ အိုဗာဟတ်ဒ်အဖြစ်များ၍၊ စာမျက်နှာကို လျှင်လျင်မြန်မြန်ဖော်ပြနိုင်ရန် ရေးသားရန်အလွန်ခက်ခဲလှ၏။\nASP သည်ဆာဗာသည် အလွန်တန်ဖိုးကြီးမားသော Microsoft Windows NT Server ဖြစ်ရန် လိုအပ်သည်။\nJava ဆာဗလက်သည် အထက်ပါပြဿနာများကို ဖြေရှင်းနိူင်ရန် ရည်ရွယ်ပြီး ရေးသားခဲ့သော နည်းပညာဖြစ်သည်။\nDesktop ဘက်ကို ပြောင်းလည်းလာပုံ[ပြင်ဆင်ရန်]\nDesktop ပတ်ဝင်းကျင်နှင့်ပတ်သက်ပြီးကိုယ်ပိုင်ရပ်တည်နိုင်သော Java (Java SE) ၏အပလီကေးရှင်းဆော့ဖ်ဝဲ（Javaအပလီကေးရှင်း）သည်၊ ယခင်က အသုံးနည်းပါးခဲ့သော်လည်း ယခုနောက်ပိုင်းတွင် Java ကိုအသုံးပြုသော ဆော့ဖ်ဝဲများကို တွေ့လာခဲ့ရသည်။ ဤကဲ့သို့ အသုံးများလာရခြင်း အကြောင်းအရင်းကို အောက်ပါအချက်များကြောင့်ဟု စဉ်းစားနိုင်သည်။\nကွန်ပျူတာ၏ လုပ်ဆောင်နိုင်စွမ်း စွမ်းရည်သည် မြင့်မားလာမှု့ကြောင့်ဖြစ်၏။\nJava ၏ဒြပ်မဲ့စက်（Java ဒြပ်မဲ့စက်၊ Java VM）နှင့်Javaကွန်ပိုင်းလာသည် များစွာ တိုးတက်ပြောင်းလည်း လာခဲ့သောကြောင့် ဖြစ်၏။\nသုံးရလွယ်ကူသော Java ၏Desktop အပလီကေးရှင်းများကို လွယ်ကူစွာ ရေးသားနိုင်သော အဆင့်မြင့် IDEများကို၊Open Sourceနှင့် စီးပွားဖြစ် လုပ်ငန်းသုံးများဘက်မှ ထုတ်ပြန်လာနိုင်ခဲ့သောကြောင့် ဖြစ်၏။\nအသုံးများသော Java ဆော့ဖ်ဝဲများမှာNetBeansနှင့်Eclipse SDK၏ပေါင်းစုရေးသားပတ်ဝင်းကျင်နှင့်၊ LimeWireနင့်Azureusကဲ့သို့သောဖိုင်ပူးတွဲအသုံးချ ဆော့ဖ်ဝဲများ အစရှိသော ဆော့ဖ်ဝဲများပဲဖြစ်ကြ၏။ တဖန် သင်္ချာဆော့ဖ်ဝဲတစ်ခုဖြစ်သော MATLAB မှာလည်းUser Interface၏ ပံ့ပိုးမှု့နှင့် အတွက်အချက်ပိုင်းနေရာ အချို့တွင် Java ကို အသုံးပြုထားသည်။ Java Swingနှင့်SWT၏ဝစ်ဂျက်တူးကစ်ကို အသုံးပြုထားသော အပလီကေးရှင်းများကို နောက်ပိုင်းနေ့ရက်များတွင် တွေ့လာခဲ့ရသည်။\nဤကဲ့သို့ ယနေ့ခေတ်များတွင် Desktop Java အပလီကေးရှင်းများကို အသုံးပြုလာသည်ကို တွေ့ရပါသော်လည်း၊ အောက်ပါအခက်အခဲများကြောင့် သုံးသင့်သလောက် အသုံးမများသည်ကို တွေ့နေရ၏ Archived 30 October 2012 at the Wayback Machine.။\nJava အပလီကေရှင်းများသည်၊ Java ပတ်ဝင်းကျင်၏ အိုဗာဟက်ဒ်ကြောင့် သဘာဝအပလီကေးရှင်းများနှင့် နှိုင်းယှဉ်လျှင် မံမိုရီ အသုံးများကြသည်က များ၏။\nGUI သည် အသုံးပြုမည့်ပလတ်ဖေါင်း ကိုယ်ပိုင်ထူးခြားမှု့ရှိသည့် Human Interface Guideline (HIG) ကို ထည့်သွင်း စဉ်းစားထားခြင်းမရှိပေ။ HIG ကို လိုက်နာပြီးအပလီကေးရှင်းများကို ရေးသားပါက၊ အသုံးပြုသူသည် အသုံးပြုမည့် အပလီကေးရှင်းကို နားလည်ရလွယ်ကူ တတ်သည်။ တဖန် မှုလအတိုင်းအသုံးပြုမည် ဆိုပါက စာလုံးဒီဇိုင်းများကို ချောမွေ့စေသည့် နည်းပညာ (Font Smoothing) ကို အသုံးပြု၍မရနိုင်ပေ။ ထို့ကြောင့် User Interface ၏ စာလုံးများကို ဖော်ပြရာတွင် လှပခြင်းမရှိပဲ အရည်အသွေးမှာ မြင့်မားခြင်းမရှိနိုင်ပေ။\nJava Development Kit (JDK)အဖြစ် အခမဲ့ပံ့ပိုးပေးနေသော အခြေခံJavaပလတ်ဖေါင်းသည် အသုံးလွယ်သော Desktop အပလီကေးရှင်းများကို ရေးသားရန်မှာ အားနည်းနေပါသေး၏။\nယခုနောက်ပိုင်းတွင် အထက်ဖော်ပြပါအတိုင်း၊ အသုံးလွယ်ကူသည့် Java Desktop အပလီကေးရှင်းများကို လွယ်ကူစွာရေးသားနိုင်သည့် အထောက်ကူပြုကရိယာများအားOpen Source/စီးပွားဖြစ် အနေဖြင့်၎င်း ပံ့ပိုးပေးနေကြ၏။\nJavaပလက်ဖေါင်း (JRE) သည် ယနေ့တိုင် အဓိက ဗားရှင်းမြှင့်တင်မှု့များကို အကြိမ်ကြိမ် ပြုလုပ်ခဲ့ကြပြီး၊ ဗားရှင်းအမျိုးမျိုးရှိကြ၏။ အသုံးပြုသူသည် Java အပလီကေးရှင်းတစ်ခုကို စတင်အသုံးပြုရာတွင် လိုအပ်သလို ထိုအပလီကေးရှင်းကို အလုပ်လုပ်စေနိုင်သည့် ဗားရှင်းသို့မဟုတ် ထိုထက်နောက်ကျသော ဗားရှင်းကို အင်စတောလုပ်ထားရန် လိုအပ်သည်။ Java ပလက်ဖေါင်းသည် 7MB အကျော်ရှိပြီး၊ ဒေါင်းလုဒ်လုပ်ပြီး အင်စတောလုပ်ရန်မှာ အတော်လေးကို အလုပ်များစေသည်။\nယခုနောက်ပိုင်းတွင် Java Web Start ၏ ထွက်ပေါ်လာခြင်းကြောင့် အော်တို ဒေါင်းလုဒ်နှင့် အင်စတော ကို လုပ်ဆောင်လာနိုင်ခဲ့သည်။ ဝက်ဘ်ဘရောင်ဇာမှ Java အပလီကေရှင်းကို ရှာဖွေတွေ့ရှိပါက ကလစ်တစ်ခါနှိပ်ရုံဖြင့် JRE ကို အလိုအလျှောက် ဒေါင်းလုဒ်လုပ်ပြီး၊ အင်စတောလုပ်ခြင်း၊ Update လုပ်ခြင်း အစရှိသည်တို့ကို လုပ်ဆောင်ပေးနိုင်ပြီး၊ Java Web Start ကို အခြေခံသောSwing အပလီကေးရှင်းများကို အလုပ်လုပ်စေနိုင်သည်။\nအချို့သောဆော့ဖ်ဝဲရေးသားသူများသည် အိုင်တီနည်းပညာတွင်ဝက်ဘ်ကို အခြေခံသော မော်ဒယ်သည် ခေတ်စားနေပြီး၊ Stand Aloneအပလီကေးရှင်းများသည် ခေတ်နောက်ကျလျက် ရှိပြီး၊ ပရိုဂရမ်မင်းနည်းပညာ အသစ်များသည် ထူးချွံသောဝက်ဘ်အပလီကေးရှင်းကို ရေးသားနိုင်ခြင်းဖြင့် ပြည့်စုံနေသည်ဟု ထင်မြင်နေကြ၏။ ဤအမြင်နှင့်ပတ်သက်၍ ဆော့ဖ်ဝဲနည်းပညာရှင်များကြားတွင် ထောက်ခံသူများရော ကန့်ကွက်သူများပါ အမျိုးမျိုးရှိကြပါ၏။\nလက်ရှိအချိန်တွင်Rich Clientနှင့်Web 2.0တို့၏ ထွက်ပေါ်လာမှု့ကြောင့် ပုံစံအသစ်များကို ဖြစ်ပေါ်စေခဲ့သည်။ ဝက်ဘ်ကို အခြေပြုသော ဝက်ဘ်အပလီကေးရှင်းနှင့်Stand Aloneအပလီကေးရှင်းများ၏ ပူးတွဲမှု့များပင်ဖြစ်၏။ ဝက်ဘ်အပလီကေးရှင်းအား Ajaxနှင့် Java Web Start၊Adobe Flash အစရှိသည့် ပူးတွဲရေးသားမှု့များကြောင့်၊ Web2.0 ခေတ်နှင့် လိုက်ညီသော လှပသေသပ်သည့် အပလီကေးရှင်းများကို ရေးသားလာနိုင်ခဲ့ကြသည်။\nအိမ်သုံး ကွန်ပျူတာနှင့် ပတ်သက်၍[ပြင်ဆင်ရန်]\nယနေ့ခေတ် အိမ်သုံးကွန်ပျူတာ (PC) အတော်များများသည် အသုံးပြုသူက ဝက်ဘ်နှင့်Desktop ပတ်ဝင်းကျင်အပေါ်တွင် Javaအပလီကေးရှင်း များကို အခက်အခဲမရှိ အလုပ်လုပ်စေနိုင်သည် ။ PCထုတ်လုပ်သူ အတော်များများသည် ထုတ်လုပ်ရောင်းချသည့် Windows PC တွင်Javaပလက်ဖေါင်း (JRE) ကို ထည့်သွင်းပေးလျက် ရှိ၏။ ပန်းသီးတံဆိပ်၏ Mac OS X နှင့် Linux အတော်များများတွင်လည်း Java ပလက်ဖေါင်းကို ထည့်သွင်းပေးလျက် ရှိ၏။ ထို့ကြောင့် ၂၀၀၁ခုနှစ်နောက်ပိုင်း Microsoftမှ Java ပလက်ဖေါင်းကို Windows တွင် ထည့်သွင်းခြင်းမပြုတော့ဟု ထုတ်ပြန်ချက်သည် Java အပလီကေးရှင်းများ အပေါ် အကျိုးသက်ရောက်မှု့မှာ ထင်သလောက်ကြီးမားခြင်းမရှိပေ။\n၂၀၀၁ခုနှစ် နောက်ပိုင်းတွင် မိုက်ကရိုဆော့ဖ်မှ Java ပလက်ဖေါင်းကို Windows တွင် ထည့်သွင်းခြင်းမပြုတော့ဟု ထုတ်ပြန်ခဲ့ခြင်းသည်၊ ဆန်းမိုက်ကရိုစစ္စတမ်မှ မိုက်ကရိုဆော့ဖ်အား အဆင့်နိပ်သော Java ပလက်ဖေါင်းအား ထည့်သွင်းနေမှု့ကြောင်း တရားစွဲဆိုခဲ့သောကြောင့်ဖြစ်၏။ မိုက်ကရိုဆော့ဖ်မှ ယနေ့တိုင် Windows တွင် ထည့်သွင်းခဲ့သော Java ပလက်ဖေါင်းတွင် အသုံးပြုရန် ရေးသားသားသော Java ပရိုဂရမ်တစ်ခုသည် အခြားသော ပလက်ဖေါင်းအပေါ်ရှိ Java ပလက်ဖေါင်းအပေါ်တွင် အလုပ်နိုင်မည်ဟု အာမခံနိုင်မည် မဟုတ်ပေ။\nသို့ရာတွင် ယနေ့ခေတ်များတွင် Java အပလီကေးရှင်းများ ကိုယ်တိုင်က Java ပလက်ဖေါင်းများကို ပူးတွဲဖြန့်ဝေလာကြသည်ကို တွေ့ရ၏။ ထိုသို့ဖြန့်ဝေလာကြခြင်းမှာ Java အပလီကေးရှင်းများကို ရေးသားသူနည်းပညာရှင်များ၏ ဆုံးဖြတ်ချက်ကြောင့် ဖြစ်၏။ Java အပလီကေးရှင်းများကို ရည်ရွယ်ထားသလို အသုံးပြုနိုင်စေရန်အတွက် Java ပလက်ဖေါင်း၏ခြားနားမှု့ကြောင့် ဖြစ်ပေါ်စေတတ်သော ပြဿနာများကို ရှောင်ရှားနိုင်စေဖို့အတွက် ကွန်ပျူတာအပေါ်တွင်ရှိသော Java ပလက်ဖေါင်းအား အသုံးပြုရန် မသင့်ဟု ဆုံးဖြတ်ခဲ့ကြသောကြောင့် ဖြစ်၏။\nလက်ရှိအချိန်တွင်Javaအပလက်သည် ကိုယ်တိုင်အလုပ်လုပ်နိုင်သော ပလတ်ဖေါင်းကို ခွဲခြားသိရှိ လာနိုင်ခဲ့သည်။ တဖန်၊ ဗားရှင်းများအကြား၌ အပြန်အလှန်အသုံးပြုနိုင်မှု့ သည်လည်း ပရိုဂရမ်မင်းဘာသာရပ်များ အကြားတွင် အဆင့်မြင့် အနေအထားတွင် တည်ရှိသည်။ Java SE 1.3 နောက်ပိုင်းတွင် ဗားရှင်းမတူညီမှု့ကြောင့် ဖြစ်ပေါ်တက်သော ပြဿနာများမှာ အလွန်နည်းပါးလာခဲ့သည်။ ထို့အပြင် Java Web Start နည်းပညာသည် အင်စတောလုပ်ထားသော Java ဗားရှင်းကို စမ်းစစ်ပြီး လိုအပ်ပါက အလိုအလျှောက် အပ်ဒိတ်လုပ်ပြီး၊ Java Web Start သုံး အပလီကေးရှင်းများကိုပါ အပ်ဒိတ်လုပ်လာနိုင်သည်။ ထို့အတွက် Java ပလက်ဖေါင်း ဗားရှင်းအဟောင်းများကို အသုံးပြုနေသော စက်များပင်ဖြစ်လင့်ငြား အလိုအလျှောက် အပ်ဒိတ်လုပ်နိုင်ခြင်းကြောင့် ဘားရှင်းပြဿနာသည် ခက်ခဲသော ပြဿနာတစ်ခုမဟုတ်တော့ပါ။\nနှစ်မြှုပ်စစ္စတမ်သုံး Java (Java ME) သည် တွင်ကျယ်စွာအသုံးပြုနေသော ပတ်ဝင်းကျင်တစ်မျိုးဖြစ်၏။\nမိုဘိုင်းကရိယာ（မိုဘိုင်းဖုန်း・PHSやPDA・စမတ်ဖုန်းအစရှိသည့်）များတွင် Java ပလက်ဖေါင်းများကို အသုံးပြုကြသည်က များ၏။ Java ပလက်ဖေါင်းအား အထက်ပါ မိုဘိုင်းကရိယာများတွင် တွင်ကျယ်စွာအသုံးပြုနေကြ၏။ တဖက်တွင် Symbian နှင့် BREW သည်လည်း မိုဘိုင်းဖုန်းအား အဓိကထားပြီး Java နှင့် အပြိုင်ဖြစ်လာခဲ့သည်။\nJava ME သည် BREW နှင့်မတူညီပဲ၊ ဖန်တီးသူမှ လိုင်စဉ်ခ ပေးဆောင်ရန်မလိုပဲ ပရိုဂရမ်များကို ဖန်တီးရေးသားနိုင်၏။ တဖန် Java ME အား Symbian ထက်စာလျှင် ကျယ်ပြန့်စွာ အသုံးပြုနေသည်ကို တွေ့ရသည်။ ထိုအချက်ကြောင့် Java ME သည် Symbian ထက်ကျယ်ပြန့်စွာ အသုံးပြုလာကြသည်မှာ မိုဘိုင်းကရိယာများအတော်များများအပေါ်တွင် သက်သာစွာ အလုပ် လုပ်ဆောင်နိုင်စေသောကြောင့် ဖြစ်၏။ အထက်ပါအကြောင်းများကြောင့် တတိယပါတီများမှတဆင့် Opera mini ကဲ့သို့သော အခမဲ့ Java ဆော့ဖ်ဝဲများကို ရေးသားလာနိုင်ခြင်းဖြစ်၏။\nJava သည် JDK（Java Development Kit）1.0 ကို ထုတ်ပြန်ပြီးသည့် နောက်ပိုင်း၊ အကြိမ်ကြိမ် အဓိကပြောင်းလည်းမှု့များကို ထည့်သွင်းလာခဲ့ကြ၏။ ဗားရှင်းများကို မြှင့်တင်ရင်း များစွာသောကလပ်စ်နှင့် Packageများသည် အခြေခံ အသုံးချ ကလပ်စ် အစုအဝေး ထဲကို ပါဝင်လာခဲ့ကြ၏။ပရိုဂရမ်မင်းဘာသာရပ်Java နှင့်Javaပလက်ဖေါင်းသည် ဗားရှင်းများကြားတွင် အပြန်အလှန်အသုံးပြုနိုင်ရန် သတိပြု၍ ဖြည့်စွက်ပြုပြင်မှု့များကို ပြုလုပ်လာခဲ့ကြ၏။\nJ2SE 1.4 မှစ၍ Java ၏ ရေးသားခြင်းများသည် JCP (Java Community Process) ဟုခေါ်သော စနစ်ချမှတ်ရေး အစီအစဉ်များဖြင့် ရေးသားလာခဲ့ကြ၏။ JCP တွင် JSRs (Java Specification Requests) ဟုခေါ်သော တောင်းဆိုချက်စာစောင်များမှ Java နှင့်ပတ်သက်သော ဖြည့်စွက်ဖန်ရှင်များ Java ပလက်ဖေါင်းနှင့်ပတ်သက်သော ပြုပြင်ပြောင်းလဲမှု့များကို အကြံပြုခြင်း၊ သတ်မှတ်ခြင်းများကို ပြုလုပ်နေကြ၏။\nတဖန် J2SE1.3 နောက်ပိုင်းတွင် ရေးသားသည့် ကုဒ်အမည်အနေဖြင့်၊ အဓိကဗားရှင်းများအား သွေးနွေးသတ္တဝါများ၏ အမည်ကို၎င်း၊ အသေးစိတ် ပြောင်းလည်းမှု့များကို အင်းဆက်များ၏ အမည်ကို ၎င်း အသုံးပြုလာသည်ကို တွေ့ရ၏။\nဘာသာရပ်၏ ထင်ရှားချက်များမှာ JLS（Java Language Specification; Java ထင်ရှားချက်များ）ဖြင့် သတ်မှတ်ထားသည်။ JLS သည် JSR 901 ၏ လက်အောက်တွင် ထိမ်းသိမ်းထားသည်။\nဗားရှင်းများကို မြှင့်တင်ပြောင်းလည်းခြင်းအားဖြင့်၊ ဘာသာရပ်၏ ထင်ရှားချက်များကို ပြောင်းလဲရုံသာမက၊ အခြေခံ အသုံးချ ကလပ်စ် အစုအဝေးတွင်လည်း အသစ်ဖြည့်စွက်မှု့များကို ပြုလုပ်ခဲ့ကြ၏။ JDK 1.0 တွင် အခြေခံအသုံးချ ကလပ်စ် အစုအဝေးသည် ပျမ်းမျှ အားဖြင့် ကလပ်စ်/အင်တာဖေစ်ပေါင်း 200 ခန့်သာ ရှိခဲ့သော်လည်း၊ Java SE6အရောက်တွင် စုစုပေါင်း 4000 ကျော်အထိ တိုးပွားလာခဲ့၏။Swing နှင့် Java 2D ကဲ့သို့ API အသစ် များကိုလည်း ထည့်သွင်းလာခဲ့ကြ၏။ တဖက်တွင် နဂို JDK 1.0 လက်ထက်တွင် အသုံးပြုခဲ့သော ကလပ်စ်များ၏မက်သတ် အတော်များများသည်လည်း၊ J2SE 5.0 အရောက်တွင် အသုံးပြုရန် အားမပေးတော့ခြင်းများ ရှိလာခဲ့ကြသည်။\nJDK 1.0 (1996/1/23)[ပြင်ဆင်ရန်]\nကနဦး ဗားရှင်းဖြစ်သည် Archived 25 June 2008 at the Wayback Machine.\nဤဗားရှင်းသည် နိုင်ငံတကာပြောင်းလည်းမှု့များ မပြုလုပ်ရသေးပါသဖြင့် အခြားသောဘာသာစကားများ ဖြင့် အသုံးမပြုနိုင်သေးပါ။\nJDK 1.1 (1997/2/19)[ပြင်ဆင်ရန်]\nအဓိကလုပ်ဆောင်ချက် အတော်များများကို ဖြည့်စွက်လာခဲ့၏။ Archived6May 2008 at the Wayback Machine.\nAWT Event Model ၏ ပြန်လည်မွန်းမံတည်ဆောက်ခြင်း\nဘာသာရပ် ထင်ရှားချက်များတွင် အတွင်းပိုင်း ကလပ်စ်ကို ဖြည့်စွက်လာခဲ့၏\nJava RMI အနေရာခြား Object နည်းပညာ\nJ2SE 1.2 (1998/12/8)[ပြင်ဆင်ရန်]\nကုဒ်အမည်မှာ Playground ဖြစ်၏။ ဤ ဗားရှင်းမှစ၍ အမည်ကို Java2ဟု ပြောင်းလည်းခေါ်ဆိုပြီး၊ J2SE 5.0 အထိ ဤအမည်ကို အသုံးပြုလာခဲ့၏။ တဖန် အဲဒီးရှင်းကိုလည်း JDK မှ "J2SE"（Java2Platform, Standard Edition）ဟု ပြောင်းလည်းခေါ်ဆိုခဲ့၏။ ထိုအမည်ကြောင့် J2SE သည်J2EE（Java2Platform, Enterprise Edition）နှင့် J2ME（Java2Platform, Micro Edition）၏ အခြေခံ အယ်ဒီးရှင်းဖြစ်ကြောင်းကို သိသာစေခဲ့၏။ Archived6May 2008 at the Wayback Machine.\nstrictfp keyword : IEEE 754 တွင် အခြေခံသော တိကျသည့်ဒသမကိန်းများ၏ အတွက်အချက်ကို ဖြည့်စွက်လာခဲ့၏\nReflection : ကလပ်စ်အမည်နှင့်၊ ကလပ်စ်တွင်ပါဝင်သောမက်သတ်အမည်ဖြင့် လိုအပ်သလို သတ်မှတ်ခေါ်ယူလာနိုင်ခဲ့၏\nSwing GUI Toolkitကို အခြေခံ API အဖြစ် ဖြည့်စွက်လာခဲ့၏\nSun ၏Javaဒြပ်မဲ့စက်တွင်JIT ကွန်ပိုင်းလာကို ဖြည့်စွက်လာခဲ့၏\nJava Plug-in :အမျိုးမျိုးသောဝဘ်ဘရောင်ဇာတွင် Java အသုံးချ ပတ်ဝန်းကျင်ကို ထည့်သွင်းခဲ့ပြီး၊ Java ပရိုဂရမ် များကို အသုံးချလာနိုင်ခဲ့၏\nJava IDL ဟုခေါ်သော IDLကို အသုံးချဖြည့်စွက်ခဲ့ပြီးCORBA နေရာခြား Object ပတ်ဝင်းကျင်နှင့် အပြန်အလှန် ဆက်သွယ် အသုံးပြုလာနိုင်ခဲ့၏\nCollection Framework ကို ဖြည့်စွက်ခဲ့၏\nJ2SE 1.3 (2000/5/8)[ပြင်ဆင်ရန်]\nကုဒ်အမည်သည် Kestrel ဖြစ်၏။  Archived 16 May 2008 at the Wayback Machine.\nHotSpot Java ဒြပ်မဲ့စက်ကို ဖြည့်စွက်ခဲ့ပြီး၊ JIT ကွန်ပိုင်းလာအပြင် လိုအပ်သလို ပြန်လည်ကွန်ပိုင်းလုပ်နိုင်သော နည်းပညာ၊နောင်တခေတ်၏ အမှိုက်သိမ်းစနစ် ကို ပံ့ပိုးထားသော လျင်မြန်သော Java ဒြပ်မဲ့စက် ကို အသုံးပြုလာနိုင်ခဲ့၏။\nJava RMI အား CORBA ကို အခြေခံ၍ ပြုပြင်လာခဲ့၏။\nJavaSound : အသံအချက်အလက်များကို အသုံးပြုနိုင်သော API\nJava Naming and Directory Interface (JNDI) အား တရားဝင် အသုံးချ ကလပ်စ်အစုအဝေးအတွင်း ဖြည့်စွက်လာခဲ့၏။\nJava ပရိုဂရမ်ကိုDebug လုပ်နိုင်ရန် ကူညီပေးသော ဖန်ရှင်များ၊ Java Platform Debugger Architecture（JPDA）ကို ဖြည့်စွက်ခဲ့၏။\nJ2SE 1.4 (2002/2/6)[ပြင်ဆင်ရန်]\nကုဒ်အမည်သည် Merlin ဖြစ်၏။ ထိုဗားရှင်းသည် JCP（Java Community Process）၏ အောက်တွင် ရေးသားခဲ့သော ဦးဆုံးသောJavaပလက်ဖေါင်းဖြစ်၏။JSR 59 Archived6September 2008 at the Wayback Machine.\nassert Keyword : အတိုင်းအတာတစ်ခု အထိDesign By Contract ကို အခြေခံသော ပရိုဂရမ်များကို ရေးသားလာနိုင်ခဲ့၏။JSR 41\nPerlကဲ့သို့သောregular expression ၏ အသုံးချပရိုဂရမ် အစုအဝေးကို ဖြည့်စွက်ခြင်းအားဖြင့်၊ စာလုံးဆက်အချက်အလက်များနှင့်（စာလုံး）၏ အဆင့်မြင့် လုပ်ဆောင်ချက်များကို ပံ့ပုံပေးလာနိုင်၏။\nဆက်တိုက်Exceptionလုပ်ဆောင်ချက်များကြောင့်၊ Exception တစ်ခု၏ အကြောင်းအရင်းဖြစ်သော Exception ကို မှတ်သားဖော်ပြပေးလာနိုင်ခဲ့၏။\nNIO (New I/O) JSR 51 ဖြင့် သတ်မှတ်ခဲ့၏။\nLogging API JSR 47 ဖြင့် သတ်မှတ်ခဲ့၏။\nImage I/O API : JPEG နှင့် PNG ကဲ့သို့သောပုံရိပ်များကို အသုံးပြုနိုင်သော API\nJAXP JSR 5နှင့် JSR 63ဖြင့် သတ်မှတ်ခဲ့၏။\nလုံးခြုံရေးစနစ်နှင့် စကားဝှက်စနစ်ကိုလည်း တရားဝင် အသုံးချပရိုဂရမ်အစုအဝေးတွင် ဖြည့်စွက်ခဲ့၏။\nJCE（Java Cryptography Extension）\nJSSE（Java Secure Socket Extension）\nJAAS（Java Authentication and Authorization Service）\nJava Web Start နည်းပညာ။JSR 56 ဖြင့် သတ်မှတ်ခဲ့၏။\nJ2SE 5.0 (2004/9/30)[ပြင်ဆင်ရန်]\nကုဒ်အမည်မှာ Tiger ဖြစ်၏။JSR 176 ၏ အောက်တွင် ရေးသားလာခဲ့ခြင်းဖြစ်သည်။ J2SE 5.0 တွင် ဘာသာရပ်၏ အသုံးပြုပုံမှာ အတော်များများ ပြောင်းလည်းခဲ့ပြီး၊ အသုံးပြုပုံအသစ် အတော်များများကိုလည်း ဖြည့်စွက်ခဲ့လေသည်။  Archived 15 February 2005 at the Wayback Machine. မှုရင်းဗားရှင်း၏ အမည်မှာ J2SE 1.5 ဖြစ်ခဲ့သော်လည်း အတွင်းပိုင်းတွင်သာ အသုံးပြုခဲ့ကြ၏။ \nGeneric Type : ကွန်ပိုင်းလုပ်ချိန်တွင်Collection Object အပေါ်တွင် အသုံးပြုသော Object ကို လုံခြုံစွာ ခေါ်ယူ အသုံးပြုလာနိုင်သည်။ အတော်များများပုံစံပြောင်းခြင်းကို ပြုလုပ်ရန် မလိုအပ်တော့ပေ။ JSR 14 ဖြင့် သတ်မှတ်ခဲ့ခြင်း ဖြစ်၏။\nAuto Boxing/Unboxing : int ပုံစံကဲ့သို့ ကနဦးပုံစံ（primitive type）နှင့်[[[:တမ်းပလိတ်:Javadoc:SE/Home URL]]api/java/lang/Integer.html Integer] ကလပ်စ် ကဲ့သို့primitive wrapper class များအကြားတွင် အလိုအလျှောက် ပုံစံပြောင်းလာနိုင်ခဲ့၏။ JSR 201 ဖြင့် သတ်မှတ်ခဲ့၏။\nenumerated type : enum ကြောင့်၊ Java တွင် စိတ်ချရသော enumerated type ကို အသုံးပြုနိုင်သော ဒီဇိုင်းပုံစံ(ဆော့ဖ်ဝဲနည်းပညာ) ဖြစ်သည့် Type Safe Enum Design Pattern ကို ဘာသာရပ် အဆင့်မှ ပံ့ပိုးလာခဲ့ပြီး၊ Enumerated Type အား စိတ်ချစွာ အသုံးပြုလာနိုင်ခဲ့၏။ ယခင်ကဆိုလျှင် စိတ်ချရသော ပုံစံမဟုတ်သည့် ကိန်းဂဏာန်း များကို ကိန်းသေများအဖြစ် သတ်မှတ်အသုံးပြုမလား ဒါမှမဟုတ်၊ ပရိုဂရမ်မာက ကိုယ်တိုင် Type Safe Enum Pattern ကို ရေးသားမလားသာရှိခဲ့၏။ enum အားJSR 201ဖြင့် သတ်မှတ်ခဲ့ခြင်း ဖြစ်၏။\nပါရာမီတာအရှင်: မက်သတ်၏နောက်ဆုံးပါရာမီတာအား ပုံစံအမည်၏ နောက်တွင် ဆက်၍ အစက် ၃စက် ကို ရေးသားခြင်းအားဖြင့်၊ ပါရာမီတာ အရှင် အနေဖြင့် အသုံးပြုနိုင်မည် ဖြစ်၏။ （နမှုနာ: void drawText(String... lines)）။ မက်သတ်ကို ခေါ်ယူရာတွင် နောက်ဆုံးပါရာမီတာအား ၎င်း၏ပုံစံတူ ပါရာမီတာများ နှစ်သက်သလောက် ပေးကမ်းနိုင်သည်။ မက်သတ်၏ အတွင်းပိုင်းတွင် နောက်ဆုံး ပါရာမီတာအားကိန်းစဉ်တန်း အဖြစ် လက်ခံရယူနိုင်သည်။\nMetadata : မှတ်ချက်（Anotation）ဟု အမည်တွင်ပြီး၊ ကလပ်စ်နှင့် မက်သတ်များတွင် "@" ဖြင့် ဖြည့်စွက်ရေးသားထားသော အချက်အလက်များကို ရေးသားနိုင်မည် ဖြစ်သည်။ Metadata ကို အသုံးပြုသော Tool များကိုအသုံးပြုပါက သတ်မှတ်ထားသော ကုဒ်များကို အလိုအလျှောက် ရေးသားနိုင်မည် ဖြစ်၏။ JSR 175ဖြင့် သတ်မှတ်ခဲ့ခြင်း ဖြစ်၏။\nfor ဝါကျအသစ်（for-each）: for ဝါကျများတွင် ဖွဲ့စည်းပုံအသစ်ကို ရေးသားလာခဲ့၏။ ကိန်းဆက်နှင့်ကော်လက်ရှင် Object（[[[:တမ်းပလိတ်:Javadoc:SE/Home URL]]api/java/util/List.html List]နှင့်[[[:တမ်းပလိတ်:Javadoc:SE/Home URL]]api/java/util/Set.html Set]အစရှိသည့်）၏Object များကို ထပ်ကာတလည်းလည်း အလုပ်လုပ်ဆောင်စေရာတွင် အသုံးပြုနိုင်သော ရေးသားပုံအသစ်ဖြစ်ပြီး၊ ကုဒ်များကို ရှင်းလင်း လွယ်ကူစွာ ရေးသားနိုင် သောကြောင့် မလိုအပ်သော အမှားများကို နည်းပါးစေနိုင်သည်။ ဤရေးသားပုံကို အသုံးပြုသောအခါ ကော်လက်ရှင်သည် ကိန်းဆက် သို့မဟုတ်၊ [[[:တမ်းပလိတ်:Javadoc:SE/Home URL]]api/java/lang/Iterable.html Iterable] အင်တာဖေးစ် ကို ပံ့ပိုးထားသော ကော်လက်ရှင် Object ဖြစ်ရန် လိုအပ်သည်။ for ဝါကျ အသစ်သည်JSR 201ဖြင့် သတ်မှတ်ခဲ့ခြင်း ဖြစ်၏။\nJava SE6(2006/12/11)[ပြင်ဆင်ရန်]\nကုဒ်အမည် သည် Mustang ဖြစ်၏။ JSR 270 ၏အောက်တွင် ရေးသားခဲ့ခြင်းဖြစ်၏။ Java SE6နှင့် ပတ်သက်ပြီး Sun သည် အမည်ပေးစနစ်ကို ပြောင်းလည်းခဲ့ပြီး "J2SE" မှ Java SE ဟု ပြောင်းလည်းခေါ်ဆိုခဲ့ပြီး၊ ဗားရှင်းလည်း ".0" ကို ဖျက်ပြစ်လိုက်ပါတယ်။ 。\nAWT၊ Swing ၏ လုပ်ဆောင်ချက်၏ အမြန်နှုန်းကို တိုးတက်စေခဲ့၏။\nWindowsTask Tray အား ပံ့ပိုးမှု့ပေးလာခဲ့၏။\nWindows Aero (Windows Vista) ၏Look And Feel\nText ၏Unicode Normalization (java.text.Normalizer)\nJAXP (Java API for XML Processing) 1.4\nJava SE7(2011/7/28)[ပြင်ဆင်ရန်]\nကုဒ်အမည်မှာ Dolphin ဖြစ်၏။  Java SE7တွင် အသစ်ပါဝင်ခဲ့သော အဓိက နည်းပညာများမှာ အောက်ပါအတိုင်းဖြစ်၏။\nDynamic Type Script Language များအတွက် invokedynamic ကို ဖြည့်စွက်ခြင်း (JSR 292)\nNIO.2 (JSR 203), Stream Control Transmission Protocol, Sockets Direct Protocol\nFork & Join Framework (JSR 166y)\nJAXP, JAXB, JAX-WS တို့၏ ပြုပြင်ပြောင်းလဲမှုများ\nClassLoader ကို ပြင်ဆင်ရေးသားချင်း\nProject Coin ၏ တစိတ်တပိုင်း\nJava SE 8[ပြင်ဆင်ရန်]\n၂၀၁၁ခု ၈ လပိုင်း လက်ရှိ အခြေအနေတွင် အောက်ပါပြောင်းလည်းချက်များကို Java SE 8 တွင် ပါဝင်ရန် စီစဉ်ထားသည်။ JSR 337 ဖြင့် ဘာသာရပ်ပိုင်းဆိုင်ရာ အသုံးပြုပုံတို့ကို သက်မှတ်ပြီး၊ ၂၀၁၂ခု ၁၀လပိုင်း လောက်တွင် သတ်မှတ်နိုင်ရန် ရည်ရွယ်ထားသည်။ ၂၀၁၂ခုနှစ် အကုန်ပိုင်းလောက်တွင် ထုတ်ပြန်ရန် ရည်ရွယ်ထားသည်။\nClosure ကို ထည့်သွင်း အသုံးပြုမည် (Project Lambda, JSR 335)\nဘာသာရပ် အဆင့်မှ Module ဖြစ်မြောက်ရေးကို ပံ့ပိုးမည် (Project Jigsaw, JSR 294)\nType Anotation (JSR 308)\nSwing Application Framework (JSR 296)\nJava အား တီထွင်ခဲ့ကြရာတွင် အခြေခံ အယူအဆ ၅ချက် ရှိခဲ့၏။\nObject Oriented သဘောတရား၏ အယူအဆကို ကျင့်သုံးရန်\nမတူညီသောOperating Systemများအပေါ်တွင်၊ တစ်ခုတည်းသောပရိုဂရမ်ဖြင့် အလုပ်လုပ်နိုင်စေရန်\nကွန်ပျူတာကွန်ယက်ကို အသုံးပြုနိုင်သည့် ဖန်ရှင်များကို အခြေခံအနေဖြင့် ပြင်ဆင်ထားနိုင်ရန်\nအဝေးရောက် ကွန်ပျူတာအပေါ်ရှိ အသုံးချကုဒ်များကို လုံခြုံစွာ အသုံးချနိုင်ရန် ဒီဇိုင်းရေးသားနိုင်ရန်\nရေးသားမှု့ကို လွယ်ကူစေရန်အတွက်၊ ရှိပြီးသား C++ များကဲ့သို့Object Oriented ပရိုဂရမ်မင်း ဘာသာရပ်များမှ ကောင်းသောအချက်များကို လက်ခံရယူရန်\nကွန်ယက်နည်းပညာနှင့် အဝေးရောက်ကွန်ပျူတာအသုံးချနည်းပညာများကို အသုံးပြုရာတွင် အခြေအနေအပေါ်တွင်မှုတည်၍၊ Javaပရိုဂရမ်မာများသည်၊CORBA နှင့် Internet Communications Engine၊ OSGi များကဲ့သို့ နည်းပညာများကိုလည်း အသုံးပြုကြသည်။\nObject Oriented Programming (Object-Based Programming)[ပြင်ဆင်ရန်]\nJava သည်ကလပ်စ်ကို အခြေခံသော Object Oriented ပရိုဂရမ်မင်း ဘာသာရပ် တစ်ခု ဖြစ်၏။ Java ပရိုဂရမ်သည် ကလပ်စ်များဖြင့် ဖွဲ့စည်းထားပြီး၊ ထိုကလပ်စ်များကို ပုံစံသွင်းထားသော Object များက အချင်းချင်း ဆက်သွယ်လုပ်ဆောင်ခြင်းအားဖြင့် Java ပရိုဂရမ်များကို အလုပ်လုပ်စေသည်။ Java ကလပ်စ်များသည် အမွေဆက်ခံရာတွင် တစ်ခုသော ကလပ်စ်မှသာ အမွေဆက်ခံနိုင်ပြီး၊ အင်တာဖေစ်ကို တစ်ခုမက ပံ့ပိုးပေးထားနိုင်သည်။ အမွေဆက်ခံခြင်း(Inheritance)ဆိုသည်မှာ ကလပ်စ်တစ်ခုကို တည်ဆောက်ရာတွင် အခြားကလပ်စ်တစ်ခုအား စူပါကလပ်စ်အနေဖြင့် သတ်မှတ်ထားပါက၊ စူပါကလပ်စ်က ပိုင်ဆိုင်သော အချက်အလက်များနှင့်၊ လုပ်ဆောင်ချက်များကို အသုံးပြုနိုင်ခြင်းကို ဆိုလိုသည်။ Java ဘာသာရပ်တွင် ကလပ်စ်တစ်ခုသည် စူပါကလပ်စ်တစ်ခုတည်းကိုသာ သက်မှတ်နိုင်သော်လည်း၊ အင်တာဖေစ်များကို တစ်ခုထက်မက ပံ့ပိုးပေးနိုင်သောကြောင့်၊ ကလပ်စ်တစ်ခုမှ အမျိုးမျိုးသော တာဝန်ကို ထမ်းဆောင်စေနိုင်ခြင်းဖြစ်၏။\nJava တွင် အသုံးပြုသော အချက်အလက်များ၏ ပုံစံသည်၊ ပြင်းထန်သော ငြိမ်သက်ပုံစံ(Strong Static Type)ကို အသုံးပြုထားသည်။ ငြိမ်သက်သော အချက်အလက်ပုံစံကို အသုံးပြုထားခြင်းအားဖြင့် Java ကွန်ပိုင်လာနှင့် အသုံးပြု ပတ်ဝင်းကျင်(ပလက်ဖေါင်း)သည်၊ ပုံစံအချင်းချင်း၏ ဆက်စပ်မှု့မှန်ကန်ခြင်းကို စမ်းစစ်ခြင်းအားဖြင့်၊ ပရိုဂရမ်၏ မှန်ကန်စွာအလုပ်လုပ်နိုင်ခြင်းနှင့်၊ လုံခြုံစိတ်ချစွာ အလုပ်လုပ်နိုင်မှု့ကို အာမခံပေးနိုင်ခြင်းဖြစ်၏။\nJava ၏ ဒေတာပုံစံသည်၊ ကိုးကားပုံစံ（reference type）နှင့် ကနဦးပုံစံ（primitive type）ဟု နှစ်မျိုးခွဲခြားနိုင်၏။ Java ၏ Object များသည် ကိုးကားပုံစံများဖြစ်ကြ၏။ Java တွင် အသုံးပြုနေသော အချက်အလက်များ၏ အခြေခံပုံစံသည်၊ ရိုးရှင်းသော အချက်အလက်（int, boolean, char ...) ပုံစံများဖြစ်ကြ၏။ Java ၏ စနစ်ကျလိုင်ဘရီသည်၊ အခြေခံပုံစံအချက်အလက်များကို Object အဖြစ် အသုံးပြုနိုင်စေရန် အတွက် အခြေခံအချက်အလက်များကို ခြုံငုံထားသော Wrapper Class များကို ပြင်ဆင်ထား၏။ Java（J2SE 5.0）အရောက်တွင် အချက်အလက်ပုံစံများ၏ ပြုပြင်ပြောင်းလည်းမှု့များကို ပြုလုပ်ထားသည်။\nJava ၏ ကွန်ပိုင်လာသည် ကနဦးပုံစံအချက်အလက်များနှင့် သူ၏ Wrapper Class အကြားတွင် အလိုအအလျှောက် ပုံစံပြောင်းပေးနိုင်သည် (Auto Boxing)။ ဤနည်းအားဖြင့် ကိုးကားပုံစံနှင့် ကနဦးပုံစံ ဟူ၍ အချက်အလက်ပုံစံ ၂မျိုး တည်ရှိခြင်းကြောင့် ဖြစ်ပေါ်စေသော Java ၏ ရှုပ်ထွေးမှု့များကို သက်သာစေနိုင်သည်။\nGenericsကို အသုံးပြုလာနိုင်၏။ ပရိုဂရမ်ထဲတွင် ပုံစံပြောင်းခြင်း အလုပ်ကို သက်သာစေပြီး၊ မလိုအပ်သော အမှားများကိုလည်း နည်းပါးစေနိုင်၏။ Generics သည် ယခင်ကတည်းကC++ ကဲ့သို့သော ပရိုဂရမ်မင်းဘာသာရပ်များတွင် အသုံးပြုနေခဲ့သော နည်းပညာတစ်ခုဖြစ်၏။\nJava ၏ ထူးခြားချက်တစ်ခုဖြစ်သော Object Orientedသည်၊ ပရိုဂရမ်မင်းနှင့် ပရိုဂရမ်မင်းဘာသာရပ်ဖွဲ့စည်းပုံ များ၏ နည်းစနစ်တစ်မျိုးဖြစ်၏။ Java သည် Object Orientedပရိုဂရမ်မင်း ဘာသာရပ် တစ်မျိုးဖြစ်၏။ Object Oriented ဘာသာရပ်၏ အတွေးအခေါ်နှင့် ပတ်သက်ပြီး၊ အဓိပ္ပာယ်ဖွင့်ဆိုချက်ပေါင်း များစွာရှိကြ၏။ အများအားဖြင့် Object Orientedသဘောတရား၏ ထင်ရှားချက်ကိုသတ်မှတ်ရာတွင် ဆော့ဖ်ဝဲတွင် အသုံးပြုသော အမျိုးမျိုးသော အချက်အလက်များနှင့်ပတ်သက်၍၊ အချက်အလက်နှင့် ထိုအချက်အလက်များနှင့်ပတ်သက်သော လုပ်ဆောင်ချက်များကို တနေရာတည်းတွင် ပူးတွဲထားပြီး၊ ဆော့ဖ်ဝဲကို ဒီဇိုင်းရေးသားခြင်းပင်ဖြစ်၏။ ဤကဲ့သို့ အချက်အလက်နှင့် ကုဒ်တို့ကို ပူးတွဲထားသည်ကို၊ Objectဟုခေါ်ဆိုသည်။ Object ဆိုသည်မှာ၊ အနေအထားကို ဖော်ပြသော အချက်အလက်များနှင့်၊ လုပ်ဆောင်မှု့များကိုပြုလုပ်နိုင်သော ကုဒ်တို့က တနေရာတည်းမှာ စုစည်းထားသော အစုအဝေးတစ်ခုဟု သတ်မှတ်နိုင်ပေသည်။\nJava တွင် Object တစ်ခု၏ဖွဲ့စည်းပုံကိုဖော်ပြသော မြေပုံကြမ်း(Blue Print) တစ်ခုဖြစ်သော ကလပ်စ်တွင် လုပ်ဆောင်ချက်များကို မက်သတ်ဟုခေါ်ဆိုပြီး၊ အချက်အလက်များကို Fields (Instance Variable) ဟုခေါ်ဆိုသည်။\nObject Oriented မတိုင်မှီတွင် အသုံးပြုခဲ့သော နည်းပညာများတွင် အချက်အလက်နှင့် လုပ်ဆောင်ချက်များသည် တစ်နေရာစီတွင် တည်ရှိခဲ့ကြ၏။\nအချက်အလက်ဖွဲ့စည်းပုံကို ပြုပြင်ပြောင်းလည်းလိုပါက၊ ထိုအချက်အလက်ကို အသုံးပြုနေသော အခြားတနေရာတွင်ရှိသည့် လုပ်ဆောင်ချက်များကိုလည်း ပြုပြင်ပြောင်းလည်းရန်လိုအပ်သည်။\nတဖန် လုပ်ဆောင်ချက်ကို ပြောင်းလည်းပါက၊ အချက်အလက်ဖွဲ့စည်းပုံကိုလည်း ပြောင်းလည်းရန်လိုအပ်ခဲ့၏။\nObject Oriented အတွေးအမြင်ကို အခြေပြုပြီး၊ ယနေ့တိုင် တနေရာစီတွင် တည်ရှိခဲ့သော အချက်အလက်နှင့် လုပ်ဆောင်ချက်များအား၊ Object အနေဖြင့် တစ်နေရာတည်းတွင် စဉ်းစားလာနိုင်ခြင်းသည်၊ ဆော့ဖ်ဝဲစစ္စတမ်များ၏ ဖွဲ့စည်းပုံကို ဒီဇိုင်းရေးသားရာတွင် လွန်စွာမှအစဉ်ပြေသော အခြေခံတစ်ခုဖြစ်လာခဲ့၏။ Object Oriented ကို အသုံးပြုခြင်းအားဖြင့် ပမာဏကြီးမားသော စစ္စတမ်များကို ရေးသားရာတွင် ဖြစ်ပေါ်လေ့ရှိသော အခက်အခဲများကို လျှော့ပါးစေခြင်း၊ ဆော့ဖ်ဝဲ၏ အရည်အသွေးကို မြင့်မားစေခြင်းနှင့် မအောင်မြင်သော ပရိုဂျက်များကို နည်းပါးစေခြင်း အစရှိသော အကျိုးများကို ရရှိစေနိုင်သည်။\nObject Oriented ၏ အခြားသော ရည်မှန်းချက် တစ်ခုမှာ နေရာ အမျိုးမျိုးတွင် အသုံးပြုနိုင်သော Object များကို ရေးသားခြင်းအားဖြင့်၊ ပရိုဂျက်များအကြားတွင် ဆော့ဖ်ဝဲများကို ပြန်လည်အသုံးပြုနိုင်ခြင်း ပင်ဖြစ်၏။ ဥပမာအားဖြင့်၊ User Object တစ်ခုသည်၊ အခြားသော ပရိုဂျက်တစ်ခုတွင်လည်း တူညီစွာအသုံးပြုနိုင်မည် ဖြစ်၏။ ကြီးမားသော အဖွဲ့အစည်းကြီးများတွင်၊ ပရိုဂျက်အမျိုးမျိုးတည်ရှိကြပြီး ထိုပရိုဂျက်များတွင် အခြေခံ အလွှာတစ်ခုကို တူညီစွာအသုံးပြုရန်လိုအပ်ပါက ပြန်လည်အသုံးပြုနိုင်သော ဆော့ဖ်ဝဲများသည် လွန်စွာမှအရေးကြီးလာသည်။ ဤကဲ့သို့ နေရာအမျိုးမျိုးတွင် အသုံးပြုနိုင်သော အခြေခံ ဆော့ဖ်ဝဲများကို ပြင်ဆင်ထားခြင်းအားဖြင့်၊ ဆော့ဖ်ဝဲများကို ရေးသားရာတွင် ရေးသားရန်လိုအပ်သော အချိန်ကို လျှော့ပါးစေသည်။\nပလက်ဖေါင်းအပေါ်တွင် မှီခိုမှု့ မရှိခြင်း[ပြင်ဆင်ရန်]\nJava ထူးခြားချက်နောက်တစ်ခုမှာ ပလက်ဖေါင်းတွင် မှီခိုမှု့မရှိခြင်း ဖြစ်ပြီး၊ Java ပရိုဂရမ်များသည် အမျိုးမျိုးသော ဟဒ်ဝဲနှင့်Operating Systemများအပေါ်တွင် အမြဲတမ်း တူညီစွာ လုပ်ဆောင်မှု့ကို ပြနိုင်သည်ဟု ဆိုလိုခြင်းဖြစ်၏။ Java ပရိုဂရမ်ကို တစ်ကြိမ်ရေးသားပြီးပါက၊ ထိုပရိုဂရမ်ဖြင့် အမျိုးမျိုးသော ပလက်ဖေါင်းအပေါ်တွင် အလုပ်လုပ်စေ နိုင်သည်။ ယခုနောက်ပိုင်းနှစ်များတွင် Java အသုံးပြုပတ်ဝင်းကျင်တွင် ပါဝင်သော Java ဒြပ်မဲ့စက် သည် အမြန်အလုပ်လုပ်စေနိုင်သည့် နည်းပညာကို ထည့်သွင်းလာနိုင်ခဲ့ပြီး၊ ပလက်ဖေါင်းကို မှီခိုသော သဘာဝပရိုဂရမ်မင်းဘာသာရပ် များကဲ့သို့ပင် လျင်မြန်စွာ အလုပ်လုပ်နိုင်လာခဲ့၏။\nJava သည် ပလက်ဖေါင်းအပေါ်တွင် မှီခိုမှု့မရှိသည်မှာ အောက်ပါအကြောင်းများကြောင့် ဖြစ်၏။\nJava ကွန်ပိုင်လာအတော်များများသည်၊ Java ၏ ပင်ရင်းကုဒ်များကို ကြားခံဘာသာအနေဖြင့် ကွန်ပိုင်းလုပ်ပေးပါသည်။ ထို Java ကြားခံဘာသာစကား ကုဒ်များကို Java ဘိုက်ကုဒ်ဟုခေါ်ဆိုသည်။ ဘိုက်ကုဒ်များသည်Java ဒြပ်မဲ့စက်တွင်အလုပ်လုပ်နိုင်သောစက်ဘာသာအမိန့်ပေး စာကြောင်းများ ဖြင့် ဖွဲ့စည်းသားပါသည်။\nJava ပရိုဂရမ်ကို အလုပ်လုပ်စေရာတွင်၊ အထက်ပါ ဘိုက်ကုဒ်အား Java ဒြပ်မဲ့စက်အပေါ်တွင် အလုပ်လုပ်စေခြင်းဖြစ်၏။ Java ဒြပ်မဲ့စက်သည် အလုပ်လုပ်မည့် ဟဒ်ဝဲ၏ သဘာဝ ဆော့ဖ်ဝဲတစ်မျိုးဖြစ်ပြီး ဘိုက်ကုဒ်ဖြင့် ရေးသားထားသည်များကို နားလည်ရင်း အလုပ်လုပ်စေနိုင်ခြင်း ဖြစ်သည်။\nJava ပတ်ဝင်းကျင်တွင်၊ Java ဒြပ်မဲ့စက် အပြင် အခြားသော အခြေခံလိုင်ဘရီကိုလည်း ပြင်ဆင်ထား၏။ ထိုအခြေခံ လိုင်ဘရီကို အသုံးပြုခြင်းအားဖြင့် Java ပရိုဂရမ်များမှ ဂရပ်ဖစ်၊ Thread နှင့် Network အစရှိသည့် ဟဒ်ဝဲ၏ လုပ်ဆောင်ချက်များကို နည်းလမ်း တစ်ခုတည်းဖြင့် ရေးသားအသုံးပြု နိုင်သည်။ ပလက်ဖေါင်းအပေါ်တွင်မှုတည်၍ ပြောင်းလည်းရေးသားရန် မလိုအပ်ပေ။\nJava ဘိုက်ကုဒ်များကို အလုပ်လုပ်စေရာတွင် Java ဒြပ်မဲ့စက်သည်၊ ဟဒ်ဝဲ၏ သဘာဝ စက်ဘာသာကုဒ်များအဖြစ်ပြောင်းလည်းပြီး အလုပ်လုပ်စေသည်။ ဘိုက်ကုဒ်များဟ စက်ဘာသာကို ပြောင်းလည်းရာ၌ Java ဒြပ်မဲ့စက်သည် အင်တာပရက်တာကို၎င်း၊ Just In Time ကွန်ပိုင်းလာကို၎င်း သင့်တော်သလို အသုံးချပါသည်။\nတဖန်GNU၏GNU Compiler for Java (GCJ) ကဲ့သို့ Java ပင်ရင်းကုဒ်များမှ တိုက်ရိုက် စက်ဘာသာအဖြစ် ပြောင်းလည်း ပေးနိုင်သော ကွန်ပိုင်လာများလည်း ရှိကြ၏။ သို့ရာတွင် ဤနည်းဖြင့် ကွန်ပိုင်းလုပ်ထားသော ပရိုဂရမ်များသည် ကွန်ပိုင်းလုပ်စဉ်က အသုံးပြုထားသော ပလက်ဖေါင်းများအပေါ်၌သာ အလုပ်လုပ်နိုင်သည်။\nယခုနောက်ပိုင်းနှစ်များတွင် Ruby（JRuby）နှင့် Groovy၊Jabaco၊Python（Jython） အစရှိသည့် ဘာသာစကားဖြင့် ရေးသားထားသော ပရိုဂရမ်များကို ဘိုက်ကုဒ်အဖြစ် ကွန်ပိုင်းလုပ်ခြင်းအားဖြင့် Java ဒြပ်မဲ့စက် အပေါ်တွင် အလုပ်လုပ်စေသည့် နည်းလမ်းများကိုလည်း တွေလာရသည်။\nJava သည် အမှိုက်သိမ်းစနစ်(Garbage Collection)ဟုခေါ်သော အလိုအလျှောက် မံမိုရီထိမ်းသိမ်းရေးစနစ်ကို ပြင်ဆင်ထားပြီး၊ ထိုစနစ်ကို အသုံးမပြုသော အခြားသော ဘာသာရပ်များ နှင့်နှိုင်းယှဉ်လျှင် ပရိုဂရမ်ရေးသားရာတွင် လွယ်ကူမြန်ဆန်ပြီး၊ စိတ်ချစွာအလုပ်လုပ်စေနိုင်၏။ နောက်ပိုင်းနှစ်များတွင် Java ၌ သက်တမ်းအလိုက် အမှိုက်သိမ်းစနစ် (Generational Garbage Collection) ဟုအမည်ရသော ပိုမို၍ အကျိုးရှိစွာအသုံးချနိုင်သော နည်းပညာအသစ်ကို ထည့်သွင်းအသုံးပြုလာခဲ့၏။\nအမှိုက်သိမ်းစနစ်ကို အသုံးမပြုထားသော C++ နှင့် အခြားသော ဘာသာရပ်များကို အသုံးပြုရာတွင်၊ ပရိုဂရမ်မာမှ မံမိုရီကို တိုက်ရိုက် ထိမ်းသိမ်းရန်လိုအပ်ခဲ့၏။ OOP ကို အသုံးပြုသော ပရိုဂရမ်မာသည် ပုံမှန်အားဖြင့်၊ Java ကဲ့သို့ Heap မံမိုရီအတွင်းတွင် Object ကို နေရာချ၍ အသုံးပြုလေ့ရှိ၏။ ထိုမှတဆင့် Object ကို အသုံးမလိုတော့သောအခါ မဖြစ်မနေ ထို Object ကို ဖျက်စီးခြင်းအားဖြင့် Object က အသုံးပြုနေသော မံမိုရီကို ပြန်ပြီး လက်လွှတ်ပေးရန် လိုအပ်သည်။ မံမိုရီထိမ်းသိမ်းရေးတွင် အားနည်းသော ပရိုဂရမ်သည် မံမိုရီယိုစီးမှု့ကို ဖြစ်ပွားစေနိုင်၏။ မံမိုရီယိုစီးမှု့ဆိုသည်မှာ မသင့်တော်သော အမိန့်ပေးမှု့များကြောင့် အသုံးမလိုသော Object များမှ မံမိုရီကို ဆက်လက် နေရာယူထားပြီး၊ စုစည်းမိလာသောအခါ ပရိုဂရမ်မှ အသုံးပြုနိုင်သော မံမိုရီက တဖြည်းဖြည်းနည်းပါးလာခြင်းကို ဆိုလို၏။ ထို့အပြင် မံမိုရီကို လက်လွှတ်ချိန်တွင် အကြိမ်ကြိမ် Object ကို ဖျက်မိပါသဖြင့် ပရိုဂရမ်ကို မှားယွင်းစေပြီး ရုတ်တရက် အမှားဖြင့် ပြီးဆုံးသည့်အခါများလည်း ရှိတတ်၏။\nအမှိုက်သိမ်းစနစ်ကိုအသုံးပြုခြင်း အားဖြင့် မလိုအပ်သော အမှားများကို ကြိုတင်ကာကွယ်နိုင်၏။ ပရိုဂရမ်မာသည် နှစ်သက်သည့်အချိန်တွင် Object ကို ခေါ်ယူ အသုံးပြုနိုင်ပြီး၊ Java ပတ်ဝင်းကျင်မှ ထို Object ၏ ဘဝစက်ဝိုင်း(Life Cycle)ကို ထိမ်းသိမ်းပေးနိုင်သည်။\nObject တစ်ခုသည် အခြားသော Object ကို ကိုးကားနိုင်ပြီး၊ ကိုးကားထားသည့် Object ၏ မက်သတ်များကို ခေါ်ယူအသုံးပြုနိုင်၏။ အခြားသော Object တစ်ခုကို ကိုးကားခြင်းဆိုသည်မှာ Heap မံမိုရီ အပေါ်တွင်ရှိသော Object ၏ လိပ်စာကိုရည်ညွှန်းခြင်းကို ဆိုလို၏။\nObject တစ်ခုအား ဘယ်နေရာကမှ ကိုးကားခြင်း မပြုတော့ပါက၊ Java ၏အမှိုက်သိမ်းစနစ်သည် အသုံးပြုရန်မလိုသော Object ကို အလိုအလျှောက် ဖျက်စီးပေးခြင်းအားဖြင့် အလိုအပ်ပဲနေရာယူထားသော မံမိုရီများကို ပြန်လည် လွှတ်ထုတ်ပေးနိုင်၏။ ဤသို့ ပြုလုပ်ပေးခြင်းအားဖြင့် မလိုအပ်ပဲ နေရာယူထားသော မံမိုရီများက တဖြည်းဖြည့် စုစည်းပြီး ဖြစ်ပေါ်တက်သော မံမိုရီယိုယွင်းမှု့မှ ကာကွယ်ပေးနိုင်သည်။\nJava ၏ ပြည့်စုံသော လိုင်ဘရီကို အသုံးပြုခြင်းအားဖြင့်၊ ကွန်ပျူတာကွန်ယက်ကို အသုံးပြုသည့် ဆော့ဖ်ဝဲများကို လွယ်ကူစွာရေးသားနိုင်၏။ Java ၏ ကနဦးဗားရှင်းများမှစ၍၊ TCP/IP（IPv4） ကို အသုံးပြုနိုင်သော လိုင်ဘရီကို ပြင်ဆင်ထားပြီး၊ Network တွင် ဆော့ကက်ကို အသုံးပြုပြီး ဆက်သွယ်နိုင်သည့် ဆော့ဖ်ဝဲများကို လွယ်ကူစွာရေးသားနိုင်ခဲ့၏။ Java RMI ဒါမှမဟုတ် CORBA ၏ အဝေးရောက် Object (Remote Object)နည်းပညာကိုလည်း အခြေခံမှစ၍ အသုံးပြုနိုင်ခဲ့၏။ နောက်ပိုင်းနှစ်များတွင် အခြေခံ လိုင်ဘရီနှင့် မွန်းမံလိုင်ဘရီများကို အသုံးပြုခြင်းအားဖြင့် အမျိုးမျိုးသော ကွန်ယက် ပရိုတိုကောများကို အဆင့်မြင့်စွာ အသုံးပြုလာနိုင်ခဲ့၏။\nလက်ရှိတွင် IPv6 ကို လည်းအသုံးပြုလာနိုင်ခဲ့၏။\nJava သည် ကနဦးဗားရှင်းများမှစ၍ အခြားကွန်ပျူတာတစ်ခုအပေါ်ရှိ အလုပ်လုပ်နိုင်သောကုဒ်（Java အပလတ်）ကို စိတ်ချစွာအသုံးချနိုင်ရန် ဒီဇိုင်းရေးသားခဲ့သည်။\nJava ဒြပ်မဲ့စက်၏ ဘိုက်ကုဒ်စစ်ဆေးရေးစနစ်ဖြင့်၊ Java အလုပ်လုပ်နိုင်သောကုဒ်များဖြစ်သည့် ဘိုက်ကုဒ်များ၏ ရေးသားပုံကို စစ်ဆေးနိုင်၏။\nJava ပတ်ဝင်းကျင်၏ ကလပ်စ်လုဒ်ဒါစနစ်ဖြင့်၊ ကလပ်စ်များကို ခေါ်ယူရာတွင် ထိုကလပ်စ်၏ သတင်းအချက်အလက်များကို စမ်းစစ်၍ စိတ်ချမှု့ကို စစ်ဆေးနိုင်၏။\nJava ပတ်ဝင်းကျင်၏လုံခြုံရေးမန်နေဂျာစနစ်ဖြင့်၊ Java အပလတ်သည် အသုံးပြုသူက ခွင့်ပြုထားသော နေရာများအပြင် အခြားသောပိုင်ဆိုင်မှု့များကို ခိုးဝှက်ဆက်သွယ်ခြင်းကို တားမြစ်ထားသည်။\nJava ပတ်ဝင်းကျင်၏ မှုလသတ်မှတ်ချက်ဖြင့်၊ အဝေးရောက်ကွန်ပျူတာ တစ်ခုအပေါ်ရှိ အလုပ်လုပ်နိုင်သောကုဒ်များမှ၊ လိုကယ်ဖိုင်စစ္စတမ်ဆီသို့ ဆက်သွယ်ခြင်းနှင့်၊ လုဒ်လုပ်ခဲ့သော ဆာဗာအပြင် အခြားသောနေရာများနှင့် ဆက်သွယ်ခြင်းကို တားမြစ်ထားသည်။\nJava အပလီကေးရှင်းများကို ရေးသားရန်လိုအပ်သော အဓိက အထောက်အကူပြု ဆော့ဖ်ဝဲ ကရိယာများကို ဖော်ပြသွားပါမည်။ ဖော်ပြပါ ဆော့ဖ်ဝဲများအပြင် အခြားသော တူးများလည်းရှိပါဦးမိ။\nJava Development Kit（Java Development Kit、JDK） - Java အပလီကေးရှင်းတစ်ခုကို ရေးသားရန်လိုအပ်သောအခြေခံပတ်ဝင်းကျင်။\nစုပေါင်းပတ်ဝင်းကျင်（IDE） - အပလီကေးရှင်းများကို ရေးသားရန်လိုအပ်သော ဖန်ရှင်များကို စုစည်းထားသော ပလက်ဖေါင်းဖြစ်၏။\nApache Ant - Java အပလီကေးရှင်းများကို တည်ဆောက်နိုင်သည့် အထောက်အကူပြု ကရိယာ။ Apache Software Foundation ၏ ပရိုဂျက်ဖြင့် ရေးသားခဲ့သော ဆော့ဖ်ဝဲ တစ်ခုဖြစ်၏။ ကွန်ပိုင်းလုပ်ခြင်း၊ ဗားရှင်းများကို ထိမ်းသိမ်းခြင်း နှင့် ပတ်သက်ပြီး၊ jar、javadoc များကို ဆောက်တည်ခြင်း၊ ဖိုင်များကို ကော်ပီကူခြင်း၊ နေရာရွှေ့ခြင်း၊ ဖျက်စီးပစ်ခြင်း၊ ပြောင်းလည်းခြင်း အစရှိသည့် လုပ်ငန်းများကို အလိုအလျှောက် ဆောင်ရွက်ပေးနိုင်သည်။ make နှင့် သဏ္ဌာန်တူသော ကရိယာတစ်မျိုးဖြစ်ပြီး၊ XML ဖြင့် တည်ဆောက်မည့် ဖွဲ့စည်းပုံကို ဖော်ပြထားသည်။ Java အပြင် ဘာသာရပ်များတွင်လည်း အသုံးပြုနိုင်သည်။\nApache Maven - Java အပလီကေးရှင်း ပရိုဂျက်ထိမ်းသိမ်းရေး ကရိယာ တစ်ခုဖြစ်ပြီး Apache ဆော့ဖ်ဝဲ အစည်းအရုံးမှ တီထွင်ရေးသားထားခြင်းဖြစ်၏။\nJUnit - Java အပလီကေးရှင်း၏ တစ်စိတ်တပိုင်း စမ်းသပ်မှု့များကို ပြုလုပ်နိုင်သော Unit Test Framework ဖြစ်၏။ Unit Test များကို အလိုအလျှောက် စမ်းသပ်ပေးနိုင်ရန် အထောက်အကူပြုပါသည်။ xUnit ၏ အမျိုးအစားတစ်ခုဖြစ်၏။ Test Driven Developmentကို အထောက်အကူပြုပါသည်။\nSun Java Studio Enterprise(2005/11/9 တွင် Open Source အဖြစ်ပြောင်းလဲ)။ Sun Java Studio Creator(2005/11/9 တွင် Open Source အဖြစ်ပြောင်းလဲ)။ Windows၊Linux၊Solaris၊Mac OS။NetBeansတွင် ဆန်း မိုက်ခရို စစ်စတမ်မှ အချို့သော ဖန်ရှင်များကို ဖြည့်စွက်ထားသည့် ပတ်ဝန်းကျင်ဖြစ်၏။\nSun Java Studio Enterprise Archived 20 June 2008 at the Wayback Machine. Sun Java Studio Creator Archived 21 April 2009 at the Wayback Machine.\nNetBeans - Sun Java Studio Enterprise ၏Open Sourceထုတ် ဟုလည်းဆိုနိုင်၏။ Windows၊ Linux၊ Solaris နှင့် Mac OS တို့တွင် အသုံးပြုနိုင်သည်။\nNetBeans.org Archived 23 August 2011 at the Wayback Machine. NetBeans.jp Archived4March 2016 at the Wayback Machine.\nWebSphere Studio - IBM。Eclipse SDK ၏ အဆင့်မြင့် ပုံစံဟုလည်း ဆိုနိုင်၏။ WebSphere Application Server နှင့် ပူးတွဲထားသည်။ Windows၊ Linux၊ Solaris နှင့် Mac OS တို့တွင် အသီးသီး အသုံးပြုနိုင်သည်။\nEclipse SDK - Eclipse အဖွဲ့အစည်း။ ယခင် IBM ၏လက်အောက်တွင် တည်ရှိခဲ့၏။ Web Sphere Studio ၏ Open Source ဟုလည်း သတ်မှတ်နိုင်၏။Windows၊ Linux၊ Solaris နှင့် Mac OS တို့တွင် အသီးသီး အသုံးပြုနိုင်သည်။\nBorland JBuilder - Borland။ Foundation ထုတ်မှာ အခမဲ့ရရှိနင်ပါသည်။ Windows၊ Linux၊ Solaris၊ Mac OS တို့တွင် အသီးသီး အသုံးပြုနိုင်သည်။\nJBuilder Archived 21 November 2007 at the Wayback Machine.\nJDeveloper - အိုရကယ်။ Oracle Application Server နှင့် ပူးတွဲထား၏။ Windows၊ Linux၊ Solaris။ 2005/6/28 မှစ၍ အခမဲ့ ရယူနိုင်သည်။\nJDeveloper Archived 14 May 2008 at the Wayback Machine.\nXcode - ပန်းသီး။Mac OS X တွင်ပါဝင်သော Development ပတ်ဝန်းကျင်ဖြစ်၏။\nVisual J++ - မိုက်ကရိုဆော့ဖ်။ Windows တွင်သာအသုံးပြုနိုင်၏။ မိုက်ကရိုဆော့ဖ်၏ မူပိုင်ပြောင်းလည်းမှုများကို ပြုလုပ်ထားပါသဖြင့် ဆန်း၏ Java နှင့် တူညီမှု့များမှာအလွန်နည်းပါသည်။\nJava နည်းပညာ၏ အခြေခံစနှစ်ချမှတ်မှု့များ[ပြင်ဆင်ရန်]\nအသေးစိတ်အား Java Community Process（JCP） တွင် လေ့လာနိုင်သည်\nလက်ရှိ Javaပလက်ဖေါင်း၏ အနာဂတ်ဗားရှင်းနှင့် ဖန်ရှင်များကို၊ JCP（Java Community Process）၏စနစ်ချမှတ်ရေး နည်းလမ်းများဖြင့် ပြုပြင်ရေးသားနေကြ၏။ JCP ၏ အဖွဲ့ဝင်ဖြစ်ခြင်းအားဖြင့် Javaနည်းပညာ၊ အနာဂတ်ဗားရှင်းနှင့် ဖန်ရှင်များကိုသတ်မှတ်ရာတွင် ပါဝင်နိုင်သည်။ JCP တွင်IBM၊ Borland၊ BEA Systems၊ Fujitu၊ Apache Software Foundation၊ HP အစရှိသော နယ်ပယ်အသီးသီးမှ ပါဝင်လျက် ရှိ၏။\nJCP သည် Javaပလက်ဖေါင်းတွင် ထည့်သွင်းမည့် အသုံးပြုပုံနှင့် နည်းပညာများအား JSRs（Java Specification Requests） ဟုအမည်ရသော စာတမ်းများဖြင့် သတ်မှတ်လျက် ရှိ၏။\nပရိုဂရမ်မင်းဘာသာရပ် Java နှင့် Java Core API နှင့် ပတ်သက်သော JSRs အချို့ကို စုစည်းထားပါမည်။\nJSR 14 Add Generic Types To The Java Programming Language（J2SE 5.0）\nJSR 41 A Simple Assertion Facility（J2SE 1.4）\nJSR 47 Logging API Specification（J2SE 1.4）\nJSR 51 New I/O APIs for the Java Platform（J2SE 1.4）\nJSR 59 J2SE Merlin Release Contents（J2SE 1.4）\nJSR 121 Application Isolation API\nJSR 133 Java Memory Model and Thread Specification Revision（J2SE 5.0）\nJSR 166 Concurrency Utilities（J2SE 5.0）\nJSR 175 A Metadata Facility for the Java Programming Language（J2SE 5.0）\nJSR 176 J2SE 5.0（Tiger）Release Contents（J2SE 5.0）\nJSR 201 Extending the Java Programming Language with Enumerations, Autoboxing, Enhanced for loops and Static Import（J2SE 5.0）\nJSR 203 More New I/O APIs for the Java Platform（"NIO.2"）（Java SE 7）\nJSR 204 Unicode Supplementary Character Support（J2SE 5.0） - Unicode 3.1 Support\nJSR 244 Java EE5Specification（Java EE 5）\nJSR 270 Java SE 6（"Mustang"）Release Contents（Java SE 6）\nJSR 275 Physical Units/Quantities Support（Java SE）\nJSR 901 Java Language Specification（J2SE 5.0）\n↑ The Java Language Environment (May 1996)။\n↑ The Java Language Specification, 2nd Edition။\n↑ Computerworld Australia - The leading source of technology news, analysis and tools for IT decision makers, managers and professionals\n↑ The Java Language An Overview\n↑ Version 1.5.0 or 5.0?\n↑ Java Naming Scheme\n↑ JSR 337: Java SE 8 Release Contents\n"https://my.wikipedia.org/w/index.php?title=ဂျာဗား_(ပရိုဂရမ်မင်းဘာသာစကား)&oldid=721922" မှ ရယူရန်\nဤစာမျက်နှာကို ၂၂ နိုဝင်ဘာ ၂၀၂၁၊ ၁၂:၄၇ အချိန်တွင် နောက်ဆုံး ပြင်ဆင်ခဲ့သည်။


Galaxy Gio GT S5660 အား official 2.3.6 တင်ခြင်း ~ မြန်မာမိုဘိုင်းနည်းပညာ Galaxy Gio GT S5660 အား official 2.3.6 တင်ခြင်း\nHome » ဖုန်းအတွက် Root လုပ်နည်းများ » Galaxy Gio GT S5660 အား official 2.3.6 တင်ခြင်း\nSamsung galaxy gio သမားများအတွက် ဖန်းဝဲ ကျခဲ့သည် ရှိသော် မိမိကိုယ်တိုင် ပြန်တင်နိုင်မယ့် နည်းလေး ကို ပြန်လည်မျှ ပေးလိုက်ပါတယ် ..\nလိုအပ်တဲ့ ဖိုင်တွေ ကို ဒေါင်းပါမယ် .\n.Galaxy Gio firmware 2.3.6 အားရယူရန်\nOdin v 1.85 အားရယူရန်\nsamsung driver အားရယူရန်\nDriver ရယူပြီးပါက ကွန်မှာ ရမ်းလိုက်ပါ…\nFirmwre ဖိုင်ကို ဇစ် ဖြေလိုက်ရင် …………….Code, MOden, CSC, Pit ဆိုပြီး ဖိုင်လေး ဖိုင်ထွက်လာပါလိမ့်မယ် ..\nOdin ကို ဇစ် ဖြေပြီး ကွန်မှာ ရမ်းပါ … ………ပြီးရင် Odin ရဲ့\nPDA မှာ………………..firmware ဇစ် ဖြေထားတဲ့အထဲက code ဖိုင်ကို ရွေးပါ..\nPhone ………………………………………………..moden ……..\npit………………………..pit မှန်အောင် ထည့်သွားပါ …\nပြီးရင် ဖုန်းကို ပိတ် .. download mode ၀င်ပါမယ်… vol - power home တွဲနှီ်ပ်ထားပါ …download mode ရောက်သွားပါမယ် ..\nအပေါ်က ပုံအရ ဆိုရင် download mode ရောက်ပါပြီ… ဖုန်းကို USB ကြိုးနဲ့ ကွန်မှာထိုးလိုက်ပါ … Odin မှာ အောက်ပါအတိုင်းအရောင် လေး သမ်းပါလိမ့်မယ် ..\nအရောင်လေး သမ်းပြီဆိုရင် ဆက်လုပ်လို့ရပါပြီ.. မသမ်းရင် ဆက်လုပ်လို့မရပါ .. Driver , USB ကြိုးပြန်စစ် ပြန်သွင်းရပါမယ် .\nအရောင်လေး တက်လာပြီဆိုရင် Odin မှ Start ခလုတ်နှီ်ပ်လိုက်ပါ. သူ့ဟာသူ အလုပ် လုပ်နေပါလိမ့်မယ် ..\nခဏကြာရင် odin မှာ PASS ပြပါမယ်.. အောက်ပါအတိုင်းပါ\nဖုန်းက reboot ကျသွားပါမယ်.. ကြိုးကိုဖြုတ်လိုက်ပါ ..ဖုန်းပြန်တက်လာရင် firmware တင်ခြင်းပြီးပါပြီ.. ………logo မှာ ၀ဲလည်လည် လုပ်နေရင် ဖုန်းကို recovery mode ကို vol+ power home သို့ power home တွဲနှိပ် ၀င်ပါ ..ဒီပုံလေး လို ဖြစ်ပါတယ်. .\nvol ခလုတ်နဲ့ ရွေးပြီး factory reset ချပေးလိုက်ပါ ပြီရင် reboot system now လုပ်လိုက်ပါ .. ပြန်တက်လာရင် အဆင်ပြေသွားပါပြီ.\nဖုန်း root လုပ်ခြင်း ကို ဒီနေရာ မှာ လေ့လာပါ .


[77% OFF] ရုံးဖိနပ်ကူပွန်များနှင့် ဘောက်ချာကုဒ်များ\nOffice Shoes ကူပွန်ကုဒ်များ\nကူပွန်နှင့်အတူငွေစု အထက်တွင်ဖော်ပြထားသော In-Store ကူပွန်များကို RetailMeNot.com အသုံးပြုသူများကအဆင့်သတ်မှတ်ထားသောအကောင်းဆုံးရုံးဖိနပ်ကူပွန်များ၊ လျှော့စျေးများနှင့်ပရိုမိုးရှင်းကုဒ်အချို့ကိုသင်တွေ့လိမ့်မည်။ ကူပွန်တစ်ခုကိုသုံးရန်ကူပွန်ကုဒ်ကိုနှိပ်ပါ၊ ထို့နောက်စတိုး၏ငွေရှင်းစဉ်အတွင်းကုဒ်ကိုရိုက်ထည့်ပါ။ ယနေ့ထိပ်တန်းရုံးခန်းများကမ်းလှမ်းမှုများ\n20% Off On Full Price Products + Free UK Standard Delivery When You Use Code ရုံးသုံးဖိနပ်ကူပွန်များနှင့်လျှော့စျေးများ Office.co.uk သည် Vans, Converse, UGG, Adidas နှင့် Nike တို့အပါအ ၀ င်ထိပ်တန်းဖိနပ်အမှတ်တံဆိပ်အားလုံးအတွက်တစ်နေရာတည်းတွင်အရောင်းအ ၀ ယ်ဖြစ်သည့် UK ၏အပူဆုံးဖိနပ်လက်လီအရောင်းဆိုင်များအနက်မှတစ်ခုဖြစ်သည်။ သူတို့ကစတိုင်ရောင်စဉ်တလျှောက်လုံးမှာအမျိုးသားရောအမျိုးသမီးရောကိုကမ်းလှမ်းတယ်။ ...\nကူပွန် Code ကိုအတူ 20% ချွတ်ယူပါ Office Shoes Coupon Codes & Offers August 2021. Office.co.uk is the UK's hottest shoe retailer - one stop shop for all the top footwear brands for Vans, Converse, UGG, Adidas နှင့် Nike တို့အပါအ ၀ င် Office ကိုယ်ပိုင်အမှတ်တံဆိပ်ဖိနပ်များအပါအ ၀ င်ထိပ်တန်းဖိနပ်အမှတ်တံဆိပ်များအတွက်တစ်နေရာတည်းမှာအရောင်းဆိုင်ဖြစ်သည်။\nOffice Brand 20% Off Black Friday ရုံးလျှော့စျေးကုဒ်နမူနာ။ ကုန်ပစ္စည်း + စျေးနှုန်း ရုံးက Black Friday ပရိုမိုကုဒ် Black Friday စျေးနှုန်း Dr. Martens 8 Eye Lace Boots Black Leather - ပေါင် ၁၃၀ ။ Black Friday အတွက် Office ဖိနပ်များအတွက် 130% Off + Free Delivery £ ၁၀၄ (ပေါင် ၂၆ လျှော့) Office Hampstead Strappy Single Sole Sandals Leopard - £ ၄၉ ။\nStandard ၆၀ ကျော်အခမဲ့ဗြိတိန်စံအရောက်ပို့ဆောင်ရောင်းချခြင်း လက်ရှိ OFFICE ဖိနပ်ကူပွန်များ Office.Co.UK ချွေတာခြင်းနှင့်လျှော့စျေး Hacks လက်ရှိ Office UK လျှော့စျေးနှင့် ၀ က်ဘ်ဆိုက်မှအခမဲ့ပို့ဆောင်ရေးကမ်းလှမ်းချက်ကိုသုံးခြင်းဖြင့်သက်သာပါ။ သင် Office UK ၀ က်ဘ်ဆိုက်သို့သင်ပထမဆုံး ၀ င်ရောက်သည့်အခါ pop-up window မှတဆင့်ကူပွန်ကုဒ်တစ်ခုအားသင့်အားကမ်းလှမ်းလိမ့်မည်။ ထို့အပြင်လက်ရှိကမ်းလှမ်းချက်များကို website ၏ပင်မစာမျက်နှာ slider တွင်နေရာချထားပါသည်။\nOffice Brand ကို ၂၀% လျှော့ပါ အခြား tab တစ်ခုတွင်သင့်အတွက်ဖွင့်ထားသော Office Shoes website သို့သွားပါ၊ သို့မဟုတ် website link ကိုနှိပ်ပါ။ စျေး ၀ ယ်စတင်ပြီးလျှော့စျေးအတွက်အရည်အချင်းပြည့်မီသောပစ္စည်းအချို့ကိုထည့်ပါ။ ငွေရှင်းကောင်တာသို့ သွား၍ ၎င်းကိုသုံးရန်အရောင်းမြှင့်တင်ရေးကုဒ်သေတ္တာထဲသို့ကုဒ်ထည့်ပါ။\nOffice Brand Sale အထူးလျှော့စျေး 20% Select Skechers များကို ၄၅% အထိအမှတ်ရစေရန် Shoes.com Discount Code ကိုသုံးပါ။ အသေးစိတ်ပိုအသေးစိတ်နည်း။ ဒီပရိုမိုးရှင်းသက်တမ်းကုန်သွားပါပြီ။ ကုဒ်နံပါတ် S45 ကိုကြည့်ပါ။ လက်လီအရောင်း ၀ က်ဘ်ဆိုက်သည် tab အသစ်တစ်ခုတွင်ဖွင့်လိမ့်မည်။ ၁၅ ဒေါ်လာ။ ပိတ်ထားသည်။ ကုဒ်။ ဤပရိုမိုကုဒ်ကို သုံး၍ အော်ဒါ ၅၀ ဒေါ်လာမှ ၁၅ ဒေါ်လာရယူပါ။\n£ 40 ကျော်အော်ဒါတွင်အခမဲ့ယူကေပေးခြင်း ယနေ့ဖိနပ်အရောင်းဆိုင်များတွင်ထိပ်တန်းကမ်းလှမ်းချက်များ - ၁၅၀ ဒေါ်လာနှင့်အထက် ၁၅ ဒေါ်လာလျှော့စျေး ဒေါ်လာ ၇၀ နှင့်အထက်ပို့ဆောင်ခအခမဲ့ဖြစ်သည်။ စုစုပေါင်းကမ်းလှမ်းချက်များ 15. ကူပွန်ကုဒ်များ 150. အခမဲ့ပို့ဆောင်ရေးအပေးအယူများ။ ၂ ။\nသင်၏အော်ဒါမှာယူမှု 20% + အခမဲ့ယူကေပေးအပ်ခြင်း OnlineShoes သည်အရည်အသွေးကောင်းသောဖက်ရှင်ဖိနပ်များ၊ အဝတ်အစားရွေးချယ်မှုများနှင့်အသုံးအဆောင်များကိုပံ့ပိုးပေးသောအွန်လိုင်းဖိနပ်လက်လီအရောင်းဆိုင်တစ်ခုဖြစ်သည်။ OnlineShoes သည်စီးပွားရေးလုပ်ငန်းတွင်နှစ်ပေါင်း ၄၀ ကျော်ရှိနေပြီးအရည်အသွေးကောင်းသောထုတ်ကုန်များနှင့်ကြီးကျယ်သောလျှော့စျေးများကိုပေးသောကြောင့်နာမည်ကြီးသည်။\nသင်၏အော်ဒါမှာယူမှု ၂၁% + အခမဲ့ပေးပို့ခြင်း ဘရော့ဒ်ဝေးဖိနပ်များအားလုံးကိုချွတ်အလုပ်လုပ်နေသောပရိုမိုကုဒ်များနှင့်ကူပွန်များ - ၂၀၂၁ ခုနှစ်ဇူလိုင်လတွင် ၁၀% အထိချွေတာသည်။ ဘရော့ဒ်ဝေးဖိနပ်များသည်အမျိုးသား၊ အမျိုးသမီးနှင့်ကလေးများအတွက်စတိုင်လ်ကျသောဖိနပ်များရောင်းချသောဖိနပ်ဖြစ်သည်။ ဖိနပ်၊ ဖိနပ်၊ ခြေညှပ်ဖိနပ်ရှာနေရင်အရေးမကြီးပါဘူး။ ဘရော့ဒ်ဝေးဖိနပ်ချွတ်မှာမင်းအကြိုက်ဆုံးတွေကိုမင်းတွေ့လိမ့်မယ်။ adidas, Anne Klein ကဲ့သို့နာမည်ကြီးအမှတ်တံဆိပ်များမှရွေးချယ်ပါ။\nစျေးနှုန်းသက်သာပြီးစျေးနှုန်းသက်သာသောကုန်ပစ္စည်းများတွင် Office Brand Sandal စတိုင်လ်များကို ၂၅% လျှော့ပါ Working.com.com ၏အရောင်းမြှင့်တင်ရေးကုဒ်များနှင့်ကူပွန်များအားလုံးသည် ၂၀၂၁ ခုနှစ်ဇူလိုင်လတွင် ၃၀% အထိသက်သာသည်။ Shoes.com သည်အမျိုးသား၊ အမျိုးသမီးဖိနပ်၊ ဖိနပ်များနှင့်ဖိနပ်များကိုထိပ်တန်းလက်လီရောင်းချသူဖြစ်သည်။ အထူးအခွင့်အခါအတွက်ပြီးပြည့်စုံသောဖိနပ်တစ်စုံကိုသင်ရှာနေလျှင် Shoes.com သည်သွားရန်အကောင်းဆုံးနေရာတစ်ခုဖြစ်သည်။ Shoes.com ကူပွန်များ၊ ရောင်းချမှုများနှင့်လျှော့စျေးများဖြင့်ငွေစုနိုင်သည်။\nစျေးနှုန်းအပြည့်အ ၀ + 20% ဒေါ်လာအခမဲ့ယူဆောင်နိုင်ပါသည် ၂၀၂၁ ခုနှစ်သြဂုတ်လအတွက်ကျွန်ုပ်တို့၏ထိပ်တန်း Office Depot ကူပွန်များထဲမှတစ်ခုအား ၂၅ ရာခိုင်နှုန်းလျှော့ပါ။ Groupon ၏စေတနာဖြင့်စမ်းသပ်ပြီးအတည်ပြုထားသော Office Depot ကူပွန် ၃၀ ကိုရှာဖွေပါ။\nဖိနပ်အပို ၁၅% ပိုပါ OnlineShoes တွင်ရောင်းချသောပစ္စည်းများကို ၆၀% အထိလျှော့စျေး ၅/၃၁/၂၀၂၂ ။ ရောင်း။ 60% OFF ။ OnlineShoes တွင်အကြိုက်ဆုံးအမှတ်တံဆိပ်များကို ၆၀% အထိသက်သာစေသည်။ ၅/၃၁/၂၀၂၂ ။ ရောင်း။ OnlineShoes တွင်အမျိုးသမီးဖိနပ်များ၊ အဝတ်အစားအသုံးအဆောင်များနှင့်အခြားအရာများအတွက်လျှော့စျေး။ ၅/၃၁/၂၀၂၂ ။\nရွေးချယ်ထားသော Timberland, Converse နှင့် Adidas တို့၏ရောင်း ၀ ယ်ပစ္စည်းများမှ ၂၀% လျှော့စျေး Shoes.com သည်အမျိုးသား၊ အမျိုးသမီးနှင့်ကလေးစီးဖိနပ်များကဲ့သို့အရည်အသွေးမြင့်ဖိနပ်များပေးသည်။ အိတ်များ၊ ဖိနပ်များ၊ ခြေညှပ်များ၊ ခါးပတ်များ၊ လည်ပင်းများ၊ အကြွေစေ့ပိုက်ဆံအိတ်များ၊ လည်စည်းများ၊ လည်ပင်း၊ ပိုက်ဆံအိတ်များနှင့်ခြေအိတ်များကဲ့သို့အပိုအသုံးအဆောင်များကိုပေးသည်။\nSitewide အမိန့်တွင်အခမဲ့သယ်ယူပို့ဆောင်ရေး သက်တမ်းကုန်ဆုံးရက်။ Bondi 20. Online Deal ကို ၂၀% လျှော့ပါ။ Hoka One ကူပွန်နှင့်လျှော့စျေး | ဇွန်လ ၁၄ ရက်၊ ၂၀၂၁ ။ အွန်လိုင်းအရောင်းအဝယ်။ 6 Hoka One One Father's Day 14 လက်ဆောင်နှင့်ရောင်းအား အွန်လိုင်းရောင်းဝယ်ရေး။ Jun 2021, 2021. အမျိုးသမီးများအတွက် 21% Off Running Shoes\nConverse Sale ကို 10% Off Take 73% Off savings from 26 active Office Shoes promo codes & deals. Save extra for this July 2021 at Extrabux.com.


Relationship Archives - Pyone Pyone Lay\nမချစ်ခဲ့ရင် မချစ်ခဲ့ဘူးပေါ့ .. လမ်းခွဲချိန်မှာတော့ ရိုးသားပါ\nမချစ်ခဲ့ရင် မချစ်ခဲ့ဘူးပေါ့ .. လမ်းခွဲချိန်မှာတော့ ရိုးသားပါ ကိုယ့်က အစ ကတည်းက မချစ်ခဲ့ခြင်းတွေဟာ ပြဿနာမဟုတ်ဘူး ကိုယ်ညံ့လို့ ကိုယ်ခံxခဲ့ရတာပါ … ဘာကြောင့်လဲ မေးရင် ကိုယ်က အယုံလွယ်လွန်းတာကိုး .. ဒါပေမယ့် လမ်းခွဲချိန်မှာတော့ မချစ်ခဲ့ရင် မချစ်ခဲ့ဘူးပေါ့ အတတ်နိုင်ဆုံးရိုးသားပေးပါ … တချို့စိတ်တွေက ခန့်မန်းရသိပ်ခက်တယ် … ကိုယ့်ကို တကယ်လဲမချစ်ပါပဲနဲ့ ပြီးတော့ ထားရစ်ခဲ့တော့မယ့် အရေးကို ဒရမ်မာတွေခင်းပြီး မျှော်နေအောင် လုပ်ကြသေးတယ် … သူပြန်လာရင် အရန်သင့် ပြန်လာရအောင် ကိုယ့်ကိုစောင့်နေစေချင်တဲ့အချိုးတွေလေ … မဖြစ်နိုင်လို့ပါ …ဆိုတဲ့စကားတွေ သုံးကြတယ် ဘာကြောင့်မဖြစ်နိုင်တာလဲ အဖြေကို ရှာတဲ့အခါ သူကိုယ်တိုင်ကြောင့်ဆိုတဲ့ အဖြေကိုကျ သိပ်လက်သင့်မခံချင်ကြဘူးလေ …\n၁၂၃ ရက်တိုင်တိုင် လက်ထိပ်ခတ်ပြီး မခွဲမခွာနေခဲ့ကြတဲ့ ချစ်သူနှစ်ဦး လက်ထိပ်ဖြုတ်ပြီ..\n၁၂၃ ရက်တိုင်တိုင် လက်ထိပ်ခတ်ပြီး မခွဲမခွာနေခဲ့ကြတဲ့ ချစ်သူနှစ်ဦး လက်ထိပ်ဖြုတ်ပြီ.. မခွဲမခွာ သေအတူရှင် မကွာနေကြမယ်ဆိုပြီး လက်တစ်ဖက်စီကို လက်ထိပ်တစ်ခုနဲ့ ရက်ပေါင်း ၁၂၃ ရက်တိုင်တိုင် တွဲခတ်ကာ တူတူနေခဲ့ကြတဲ့ ချစ်သူ ၂ ဦးဟာ ခုတော့ အဲဒီလက်ထိပ် ကိုဖြုတ်လိုက် ကြပြီဖြစ်ပါတယ်။ အဲဒီချစ်သူ နှစ်ဦးကတော့ ယူကရိန်းနိုင်ငံ အရှေ့ပိုင်း ခါကိဗ်မြို့က အလက်ဇန်ဒါးကဒ်လေနဲ့ ဗစ်တိုးရီးယား ပူစတိုဗီတိုဗာတို့ဖြစ်ကြပြီး ပြီးခဲ့တဲ့ ချစ်သူများနေ့ ကစလို့ နှစ်ယောက်သား ကိုယ့်သဘောနဲ့ကိုယ် လက်ထိပ်ခတ်ပြီး အတူနေခဲ့ကြတာပါ။ သူတို့ရဲ့ စမ်းသပ်ချက်ဟာ လူမှုကွန်ရက်မှာ လူသိများခဲ့ပါတယ်။ စားအတူ သောက်အတူ အိပ်အတူ ယုတ်စွအဆုံး ရေချိုး အိမ်သာတက်ရင်တောင် အတူတူပါပဲ။ ဒါပေမယ့် …\nမိန်းကလေးတွေ ရွဲ့ပြောတတ်တဲ့ စကားအတည်လေးတွေ\nမိန်းကလေးတွေ ရွဲ့ပြောတတ်တဲ့ စကားအတည်လေးတွေ မိန်းကလေးတွေ ရွဲ့ပြောတတ်တဲ့ စကား အတည်ေ လးတွေ လာမခေါ်နဲ့! အဲတာခေါ် ခိုင်းတာ မခေါ်ပဲနေကြည့် သေအောင် စိတ် ဆိုးတယ် အေးးးရတယ်လေ! အဲတာ မရဘူးးး ကြည့်နေ ငါပြဿနာ ရှာပြမယ် အဲ့လို ပြီးတာပဲ ! အဲ့တာ မပြီးဘူး မကျေနပ် လို့ပြောတာ ခဏနေ သူပြန်ရွဲ့တော့မှါ ဘာတစ်ခွန်း မှလာမပြောနဲ့! အဲ့တာကောက် သွားတာ အမြှုပ်ထွက်အောင် သွားရှင်းပြ ပြောနိုင်မှ တော်ကာကျမှာ ကြိုက္တာသာလုပ်! ဘာမှသွားမ လုပ်နဲ့ အဲ့တာသူ ပြဿနာရှာဖို့ အဆင် သင့်ပဲ ဆိုတဲ့သဘော ငါ့ကို အဖက်လာမလုပ်နဲ့!ပစ်ထားတာ များသွားပီ …\nချစ်သူကောင်လေးတစ်ယောက်ကို အပိုင်ချုပ်ကိုင်ထားနိုင်မယ့် နည်းလမ်းကောင်းများ\nချစ်သူကောင်လေးတစ်ယောက်ကို အပိုင်ချုပ်ကိုင်ထားနိုင်မယ့် နည်းလမ်းကောင်းများ ချစ်သူရည်းစားတွေရဲ့ဘဝ မှာအရေးကြီးဆုံး အချက်ကတော့ တစ်ယောက်နဲ့တစ်ယောက် အပြည့်အဝနားလည်ပြီး သစ္စာရှိဖို့ဖြစ်တယ်။ မိန်းကလေးတွေ အနေနဲ့ အရေးကြီးဆုံး ထဲက တစ်ခုကတော့ချစ်သူရဲ့ စိတ်တွေကို အပြည့်အဝ ချုပ်ကိုင်ထား နိုင်ဖို့ပဲဖြစ်ပါတယ်။ယောက်ျားလေးတွေက ထိန်းချုပ်တာတွေ၊ ချုပ်ချယ်တာတွေ မကြိုက်တဲ့အတွက် မသိသာတဲ့ နည်းလေးနဲ့ ဘယ်လိုချုပ်ကိုင်ရမလဲဆိုတာကို ပြောပြပေးမယ်နော် ။ (၁) အရမ်း မချီးကျူးပါနဲ့ ယောက်ျားလေးတွေကို မလိုအပ်ပဲ အရမ်း မချီးကျူးပါနဲ့။ မဟုတ်ရင်သူတို့က သူတို့ကိုသူတို့ ဟုတ်လှပြီထင်ပြီး အရမ်းတွေ ဘဝင်လေဟပ်သွားတတ်လို့ပါ။ ဒါကြောင့် သူတို့ တစ်ခုခုလုပ်ရင်လည်း မဆိုးပါဘူး၊ေ ကာင်းပါတယ် လောက်ပဲပြောပါ။နောက်ဆက်တွဲ မြှောက်ပင့်ပြောဆိုတာမျိုးတွေ အရမ်းမလုပ်ပါနဲ့ ။ (၂) ပြောင်းလဲသွားတဲ့အကျင့်တွေကို ချီးမွမ်းပေးပါ …\nယောကျာ်းတစ်ယောက်ကို အောင်မြင်အောင် ပံ့ပိုးပေးနိုင်တဲ့ မိန်းမ “၁၀” မျိုး\nယောကျာ်းတစ်ယောက်ကို အောင်မြင်အောင် ပံ့ပိုးပေးနိုင်တဲ့ မိန်းမ “၁၀” မျိုး ယောကျာ်းတစ်ယောက် အလုပ်ကိုင်အောင်မြင်ဖို့ဆိုတာ ငယ်ရွယ်စဉ်ကသူတို့ရဲ့မိခင်ဖခင်တွေကအဓိကပံ့ပိုး မှုတွေပေးခဲ့ရတာပါ ။ ဒါပေမဲ့အိမ်ထောင်ရက်သားကျ လာတဲ့အခါကိုယ့်ရဲ့လ က်တွဲဖေါ်ရဲ့ပံ့ပိုးမှုဟာပိုပြီး အဓိကကျသွားပါပြီ။ ပံ့ပိုးတယ်ဆိုတဲ့အရာဟာငွေကြေးပိုင်းရယ်မှာမဟုတ်ပါဘူးကျန်တဲ့အချက်တွေနဲ့လည်းအများကြီးဆက်နွယ်နေပါသေးတယ် ။ မိန်းမတစ်ယောက်ဟာယောကျာ်းတစ်ယောက်ကိုအ အောင်မြင်ဆုံးနေရာကိုတွန်းပို့နိုင်သလို အနိမ့်ကျဆုံးဖြ စ်အောင်လည်းဆွဲချတတ် ပါသေးတယ် ။ ဒီတော့ မိန်းမတစ်ယောက်ရဲ့နေရာကဘယ်လောက်တောင်အဓိကကျ တတ်သလဲဆိုတာနဲ့ဘယ် လိုအချက်လေ တွေပိုင်ဆိုင်ထားလဲ ဆိုတာကိုကြည့် လိုက်ကြရအောင်။ ( ၁ ) သဘော ထားကြီးပြီး လူအကဲခတ်တော်တဲ့ မိန်းမ သူမဟာ အင်မတန်မှ ပါးနပ် တတ်ပြီး သင်ရဲ့မျက်တတောင် တခတ်တွင်းမှာ သင်ဘာဖြစ်နေလဲ ဆိုတာကို အကဲခတ်ခန့်မှန်းသိရှိနိုင်ပြီး သင်ပျော်နေချိန်မှာ သင်နဲ့အတူပျော်ရွှင် မှုတွေကို …\nကောင်လေးတွေ တိတ်တိတ်လေးသဘောကျရတဲ့ ချစ်သူမိန်းကလေးရဲ့ပုံစံလေးများ\nကောင်လေးတွေ တိတ်တိတ်လေးသဘောကျရတဲ့ ချစ်သူမိန်းကလေးရဲ့ပုံစံလေးများ ကော်လေးတွေဟာ တော်ရုံတန်ရုံ သူတို့ရဲ့ အချစ်တွေကို ထုတ်ဖော်ပြလေ့ မရှိကြပါဘူး ။ ဥပမာ ကိုယ်က သူ့မျက်လုံးထဲ အရမ်းလှ နေပေမယ့်လည်း ခေီးကျူးဖို့ နေနေသာသာ ဘာတွေ ဝတ်လာလဲတို့ ပြောတာ မျိုးလေးတွေပေါ့ ။ ဘယ်လိုပဲဖြစ်ဖြစ် ကောင်လေးတွေရဲ့ စိတ်ထဲ ချစ်သာ မိန်းကလေးကို တိတ်တိတ်လေး သဘောကျရတဲ့ အချိန်လေးတွေ ဟှိနေပါတယ် ။ အဲဒါလေးတွေကတော့ ပြင်ပြင်ဆင်ဆင်နေတာ သူနဲ့တွေ့ဖို့ကို အချိန်ပေးပြီး မိတ်ကပ် လေးတွေ လိမ်းလာတာမျိုး၊ အဝတ်အစား လှလှလေးတွေ မရိုးအောင် ဝတ်လာတာမျိုးဆိုရင် သူတို့တွေ ကသဘောကျ ကြပါတယိတဲ့ ။ အလေးထားသဘို ခံစားရပြီး လူရှေ့သူရှေ့လည်ရ …\nယာဉ်တိုက်မှုကြောင့် မင်္ဂလာဆောင်ခဲ့မှန်း သတိမရတော့တဲ့ ဇနီးအတွက် ဒုတိယမင်္ဂလာပွဲကို စီစဉ်ပေးခဲ့တဲ့ ခင်ပွန်း\nယာဉ်တိုက်မှုကြောင့် မင်္ဂလာဆောင်ခဲ့မှန်း သတိမရတော့တဲ့ ဇနီးအတွက် ဒုတိယမင်္ဂလာပွဲကို စီစဉ်ပေးခဲ့တဲ့ ခင်ပွန်း လူတိုင်းအတွက် စစ်မှန်တဲ့ လက်ထပ်ခြင်းက သူတို့ရဲ့ မင်္ဂလာဆောင်တဲ့နေ့မှာ သတို့သမီး၊ သတို့သား၊ မိသားစုဆွေမျိုး နဲ့ ရင်းနှီးခဲ့ရတဲ့ သူငယ်ချင်းတွေ စုံစုံလင်လင် ပါဝင်မှသာ လက်ထပ်ယူချင်းလို့ခေါ်ပါတယ် ။ အဲ့ဒီနေ့တွေမှာဆိုသတို့သား ၊ သတို့သမီးတွေက သူတို့ရဲ့ပတ်ဝန်းကျင်မှာရှိတဲ့ လူတွေနဲ့ အခြားသောသူတွေအတွက် သူတို့ရဲ့ချစ်ခြင်း မေတ္တာတွေကို ဝေမျှပေးကြပါတယ် ။ လက်ထပ် ယူခြင်းဟာ လူတွေတွက် တစ်သက်မှာ တခါသာ ကြုံတွေ့ရတာကြောင့် မင်္ဂလာဆောင် တဲ့နေ့ကို မကြာခဏ ပြန်ပြီးခံစား ချင်ကြတယ် ။ ဒါပေမဲ့ ကိုယ့်ရဲ့ထိမ်းမြှား မင်္ဂလာဆောင်ခဲ့တဲ့နေ့ကို မမှတ်မိတော့ တဲ့အခါမှာ ဘယ်လိုခံစား …\nအခုသင့်နားက ချစ်သူမှာ ဒီအချက် (၄) ချက်ရှိရင် လက်လွှတ်မခံလိုက်နဲ့နော် မိန်းကလေး တစ်ယောက်က သင့်ကို တကယ် ချစ်မိသွားပြီ ဆိုရင် သစ္စာဆိုတာ သင်မတောင်းလည်း သူ့ဖက်ကနေ ပေးပြီးသားပါ သစ္စာရှိပြီး ဘယ်တော့မှ ဖောက်ပြန်မှာ မဟုတ်တဲ့ ချစ်သူကို သင် ပိုင်ဆိုင်ထားတာကြောင့် သင်ဟာ အရမ်း ကံကောင်းတဲ့ သူ တစ်ယေက် ဖြစ်ပါတယ် တကယ်လို့ သင့် ချစ်သူ ဟာ အခုဖော်ပြပေးတဲ့ အချက် တော်တော် များများနဲ့ ကိုက်ညီနေ ရင်တော့ သင့်အပေါ် အရမ်းချစ်ပြီးဘယ်တော့မှ သစ္စာဖောက်မှာ မဟုတ်တော့ပါဘူး အခုသင်ရဲ့ဘေးနားက မိန်းကလေးဆီမှာ ဒီအချက် (၄) ချက်ရှိနေရင် လုံးဝလုံးဝ လက်လွှတ်မခံလိုက်ပါနဲ့နော် …


Easus Partition Master v9.1.1 Professional Edition...! | အိမ်လွမ်းသူ...\nEasus Partition Master v9.1.1 Professional Edition...!\nကျွန်တော် ဒီတစ်ခါ Easus Partition Master v9.1.1 Professional Edition လေးတင်ပေးလိုက်ပါတယ်...! အသုံးလိုတဲ့ သူငယ်ချင်းတွေရှိရင် အဆင်ပြေအောင်လို့တင်ပေးလိုက်တာပါ...! ဒီကောင်းလေးထွက်နေတာတော့ ကြာနေပါပြီ...! Partition ခွဲရတာအဆင်မပြေဖြစ်နေတဲ့ သူတွေအတွက်တော့ အဆင်ပြေစေတဲ့ Software ကောင်းလေးပါပဲ...! သုံးလို့အဆင်မပြေ ဖြစ်ခဲ့ရင် C box မှာပဲဖြစ်ဖြစ် အော်သွားနိုင်ပါတယ်...! စိတ်ဝင်စားရင်တော့ အောက်မှာ Mediafire လေးဖြင့်တင်ပေးထားပါတယ်...!\n" ဒီမှာယူသွားပါ..." ( 49.99 MB )\nNo Response to "Easus Partition Master v9.1.1 Professional Edition...!"


Android သည်စီးပွားရေးဈေးကွက်၏ ၂၆% သာရှိသည် Androidsis\nCristina Torres နေရာချထားပုံ | | လဲ tutorial\nမိုဘိုင်းလောကတွင် segment ကိုကြည့်ခြင်းအားဖြင့် iOS ကို Android နှင့်နှိုင်းယှဉ်ရန်မလွယ်ကူပါ။ တစ်နေ့တာကုန်ဆုံးချိန်တွင်၎င်းတို့သည်အများစုလည်ပတ်ရေးစနစ်များဖြစ်ပြီးအမှန်တရားမှာကျွန်ုပ်တို့သည်စာရင်းအင်းများကိုကျွန်ုပ်တို့ခွဲခြမ်းစိတ်ဖြာနေသောတိုင်းပြည်အပေါ်သာမကစျေးကွက်နှင့်အချို့သောကုန်အမှတ်တံဆိပ်များ၏လွှမ်းမိုးမှုအပေါ်များစွာမူတည်သည်။ Android သည်ပုဂ္ဂလိကအသုံးပြုသူများကို ဦး ဆောင်သော်လည်းစီးပွားရေးဖောက်သည်များအနေဖြင့် Apple သည်ဆက်လက် ဦး ဆောင်နေပုံရသည် iPhone အကွာအဝေးကိုရွေးချယ်ခြင်း ရရှိနိုင်အများအပြား Android ရွေးချယ်စရာနှိုင်းယှဉ်။\nEl နောက်ဆုံးပေါ်လေ့လာမှုကိုပြသသည့်နောက်ဆုံးပေါ်လေ့လာမှု ကုမ္ပဏီများရှိမိုဘိုင်းလ်လည်ပတ်မှုစနစ်များကိုရည်ညွှန်းခြင်း၊ စျေးကွက်၏အပိုင်းအစများကို ၂၀၁၅ ခုနှစ်မေလတွင် Mobility Index Report အဖြစ်လူသိများသည်။ ထို့နောက်ကောက်ချက်၏ပထမ ဦး ဆုံးမှာ Apple သည်အကြိုက်ဆုံးဖြစ်သည်။ သင်၏ဖောက်သည်များ Android စနစ်သည်ရွေးကောက်ပွဲတွင် ၂၆% အထိတိုးမြှင့်ပြီးဒုတိယနေရာတွင်ရပ်တည်နေပြီးကျန် operating system များမှာမူအနည်းငယ်မျှသာရှိသည်။\nတကယ်တော့တိုက်ဆိုင်မှုတော့မဟုတ်ပါဘူး Apple သည်ဈေးကွက်တွင်ကောင်းမွန်စွာလုပ်ဆောင်နိုင်ခဲ့သည် ထို့အပြင် Android ကို Cupertino ကိုရှင်းလင်းသောခေါင်းဆောင်အဖြစ်ဒုတိယနေရာတွင်သတ်မှတ်ထားသည်။ အမှန်တရားမှာ Apple ကုမ္ပဏီသည် IBM ကဲ့သို့ကုမ္ပဏီများနှင့်စီးပွားရေးလောကအတွက်အထူးဆော့ဝဲလ်ဖြင့်ကုမ္ပဏီ၏ကိုယ်ပိုင်ဆိပ်ကမ်းများပေးနိုင်ရန်သဘောတူညီမှုများရှိသည်။\nAndroid ကိစ္စများတွင်ဤအမျိုးအစား၏နည်းဗျူဟာအချို့ကိုပြုလုပ်ခဲ့ပြီးဖြစ်သော်လည်းအချို့နိုင်ငံများနှင့် Apple မှပေးသောပမာဏထက်များစွာသေးငယ်သည်။ ထုတ်လုပ်သူများစွာရှိပြီးတစ်ခုစီတွင်ကိုယ်ပိုင်ပစ္စည်းရှိသည်ဟူသောအချက်က Apple ကုမ္ပဏီသည်၎င်း၏စီးပွားရေးလုပ်ဖော်ကိုင်ဖက်များနှင့်တိုက်ရိုက်ကိုင်တွယ်သည့်ကမ်းလှမ်းမှုတစ်ခုပြုလုပ်ရန်ပိုမိုရှုပ်ထွေးစေသည်။ စီးပွားရေးဖောက်သည်များ.\nအက်ပဲလ်ရဲ့အဖြစ်အပျက်မှာတက်ဘလက်နဲ့ပတ်သက်ရင်ကိစ္စတွေကပိုကောင်းတယ်။ တကယ်တော့၊ ဒီမိုဘိုင်းကဏ္inမှာစားသုံးသူစီးပွားရေးလုပ်ငန်းများနှင့်သက်ဆိုင်သည် တက်ဘလက်များသည်ပြီးခဲ့သည့်သုံးလပတ်က ၈၁% တွင် Cupertino တွင်ဖြစ်ခဲ့သည်။ တစ်နည်းပြောရလျှင်၊ ယခုအချိန်တွင်တက်ဘလက်ကို ၀ ယ်ယူခဲ့သည့်စားသုံးသူကုမ္ပဏီအားလုံးမှသူတို့သည် iPad ရွေးချယ်မှုကိုရွေးချယ်ခဲ့ကြသည်။ ဤသဘောမျိုးဖြင့်မိုက်ခရိုဆော့ဖ်သည် ၀ င်းဒိုး (၁၀) နှင့်ထုတ်ကုန်အမျိုးမျိုးကိုစနစ်နှင့်ပါလာသည့်လမ်းပေါ်တွင်ပိုမိုကြီးမားသောကွာဟမှုကိုရရှိရန်ကြိုးစားနိုင်သည်။ သို့သော်ယခုအချိန်တွင် Android သည်ဒုတိယနေရာတွင်ရှိနေဆဲဖြစ်ပြီးအနည်းငယ်သောအားထုတ်မှုဖြင့်၎င်းသည်သူ၏နေရာကိုရှာမတွေ့သေးသော Redmon ကိုလက်လျှော့အရှုံးမပေးပါ။\nပြောင်းလဲနိုင်သောအရာများနှင့်မိုဘိုင်းလောကတွင်ရွေးချယ်စရာများရှိကောင်းရှိနိုင်သည်။ အထူးသဖြင့်တက်ဘလက်တွင် Android ကပြောင်းလဲနိုင်သောအရာများစွာရှိပြီး၊ ကုမ္ပဏီများအနေဖြင့်၎င်းကိုဆုံးဖြတ်ရန်အပြုသဘောဆောင်သောတိုးတက်ပြောင်းလဲမှုများရှိသေးသည်။ ဟုတ်ပါတယ်၊ ယှဉ်ပြိုင်မှုကပိုဆိုးလာတယ်၊ ဘက်ထရီတွေကိုထည့်ပြီးစတင်ဖို့အချိန်ကအမြဲတမ်းမရှိတော့ဘူး။ ဤအချက်၏အထောက်အထားမှာအဆိုပြုချက်အားလုံးရှိနေသော်လည်း ယခုအချိန်တွင်အက်ပဲလ်သည် ဆက်၍ ဘုရင်ဖြစ်နေသည်.\nဆောင်းပါး၏လမ်းကြောင်းအပြည့်အစုံ - Androidsis ပါ » လဲ tutorial » Android မိုဘိုင်းဈေးကွက်တွင် ၂၆ ရာခိုင်နှုန်းသာရှိသည်\nငါကသေးငယ်တဲ့စီးပွားရေးလုပ်ငန်းတစ်ခုဖြစ်တဲ့စီးပွားရေးလုပ်ငန်းမှာအသုံးပြုခြင်းအကြောင်းပြောရရင်၊ ငါဟာလွယ်လွယ်ကူကူရှိတဲ့အိုင်ဖုန်းကိုသုံးခဲ့တယ်၊ အဲဒါကိုမြန်မြန်ဆန်ဆန်ပဲသုံးခဲ့တယ်၊ ပံ့ပိုးသူကိုင်တွယ်တဲ့အက်ပလီကေးရှင်းတစ်ခုတည်းအတွက်သာ Android ဖုန်းသို့ပြောင်းလဲခဲ့သည်။ အမှန်တရားမှာ andoid တွင်အသုံးပြုရန်အာဇာနည်ဖြစ်ခြင်းကိစ္စအများစုမှာအချက်အလက်များကိုဖမ်းယူရန်နှင့်စကင်ဖတ်စစ်ဆေးထားသောသတင်းအချက်အလက်များကိုပေးပို့ရန်ဖြစ်သည်။ ကျွန်ုပ်သည် iPhone ကိုရှုပ်ထွေးမှုမရှိဘဲလုပ်နိုင်သည်၊ ကျွန်ုပ်သုံးသောအက်ပလီကေးရှင်းတစ်ခုသာ android ပေါ်တွင်အလုပ်လုပ်သည် သူ့ရဲ့ဖောက်သည်အများစုမှာ android ရှိတယ်။ အိုင်ဖုန်းသုံးပြီးလွဲသွားရင်ဘာမှပြIနာမရှိဘူး။


Photoshop CS3 သင်ခန်းစာ အခန်း – ၃ ~ photoshop\nPhotoshop CS3 သင်ခန်းစာ အခန်း – ၃\n14:37 Photoshop CS3 သင်ခန်းစာ No comments\nအခန်း – (၃)\n# The Selection Tools # The Select Menu # Selecting Large Areas # Advanced Selection Techniques # Cutting and Copying # Cropping\nThe Selection Tools ပုံတစ်ပုံရဲ့အစိတ်အပိုင်းတစ်ခုကို သင်နည်းလမ်းအချို့သုံး၍ Select ပြုလုပ်နိုင်ပါတယ်။ Selection tool များဖြစ်တဲ့ Marquee tools, Lasso tools, the Quick Selection tool, သို့မဟုတ် the Magic Wand တို့ကို အသုံးပြုနိုင်ပါတယ်။ တစ်ခါတစ်ရံသင်ဟာ ပုံတစ်ပုံရဲ့ နောက်ခံကောင်းကင်ပြာကို ပဲရွေးပြီးဖျက်ထုတ်ဖို့ ကောင်းကင်တစ်ခုလုံးကို Selecting လုပ်ဖို့ လိုအပ်လာနိုင်တယ်ဆိုရင် အသုံးပြုနိုင်ဖို့ အခြားအမျိုးအစားမတူတဲ့ Selection tool များလဲရှိပါတယ်။ Photoshop ရဲ့ Selection tools ဟာ ပုံတစ်ခုလုံး သို့မဟုတ် Pixel တစ်ခုအထိ select လုပ်နိုင်စွမ်းရှိပါတယ်။\nCrop tool ကတော့ Selection tool အုပ်စုထဲမှာပါဝင်ပါတယ်။ ဘာကြောင့်လဲဆိုတော့ ၄င်း tool ဖြင့် ပုံတစ်ပုံအားဖျက်ထုတ်ရာမှာ ထိန်းသိမ်းလိုသောအပိုင်းကို Selecting ပြုလုပ်ရလို့ပါပဲ။ Crop tool အသုံးပြုပုံကို ယခုအခန်းနောက်ပိုင်းတွင် ဖော်ပြပေးသွားပါမယ်။\nRectangular and Elliptical Marquees Marquee tools များဖြစ်တဲ့ Rectangular နှင့် Elliptical ကို Toolbox ရဲ့ အပေါ်ဘက်တွင်တွေ့မြင်နိုင်ပါတယ်။ Rectangular Marquee ကိုယူမယ်ဆိုရင် Toolbox ရှိ ၄င်းပုံပေါ်တွင် Click နှိပ်၍၄င်း Keyboard မှ M ကိုနှိပ်၍၄င်း ရယူနိုင်ပါတယ်။ Elliptical Marquee ကိုယူမယ်ဆိုရင်တော့ Toolbox မှာရှိတဲ့ Rectangular Marquee ပေါ်တွင် Click ဖိထား၍ pop-up menu ပေါ်လာသောအခါ Elliptical Marquee ကိုရွေးယူနိုင်ပါတယ်။ ထိုနည်းအတိုင်း Single Row နှင့် Single Column Marquee ကိုလည်း ရွေးယူနိုင်ပါတယ်။ အကယ်၍သင့်လက်ရှိရွေးယူထားတဲ့ tool ဟာ Rectangular Marquee ဆိုလျှင် shift + M နှိပ်၍ Elliptical Marquee သို့လည်းကောင်း Elliptical Marquee ဆိုလျှင် Rectangular Marquee သို့လည်းကောင်း ပြောင်းယူနိုင်ပါတယ်။ Tool icon ပြောင်းတိုင်း Tool Options bar ပါလိုက်၍ပြောင်းသွားပါလိမ့်မယ်။ ကျွန်တော်တို့ လက်တွေ့စမ်းသပ်မှုလေးတစ်ခု စလိုက်ရအောင်။\n၂။ Toolbox က Marquee tool ပေါ်မှာ Click တစ်ချက်နှိပ်လိုက်ပါ။ ပြီးရင် Canves ပေါ်သို့ cursor ရွေ့လိုက်မယ်ဆိုရင် အပေါင်းလက္ခဏာပုံစံ cursor အဖြစ်တွေ့ရမှာပါ။ (၄င်းအပေါင်းလက္ခဏာပုံစံကို crosshair လို့ခေါ်ပါတယ်)\n၃။ cursor က canvas ပေါ်ရောက်ပြီဆိုလျှင် Click ဖိ၍ drag ဆွဲကြည့်ပါ။\n၄။ ထိုနည်း၎င်း elliptical marquee ကိုယူ၍လည်း လားရာဘက်အမျိုးမျိုးသို့ drag ဆွဲကြည့်ပါ။\nအကယ်၍စတုရန်းပုံ သို့မဟုတ် စက်ဝိုင်းပုံ Selection လိုချင်ရင် drag ဆွဲတုန်း Shift ခလုတ်ကိုဖိထားပါ။ Alt ဖိထားရင်တော့ အလယ်ဗဟိုမှ အပြင်သို့ Select လုပ်ပါလိမ့်မယ်။ စမ်းလုပ်ကြည့်ပါ။\nSelect လုပ်ပြီးသားတစ်ခုကို ထပ်ပေါင်းထည့်မယ် ၊ ဒါမှမဟုတ် နုတ်ယူမယ် ၊ Selection နှစ်ခုထပ်သောအပိုင်းကို ရွေးယူမယ်ဆိုရင် အောက်ပါအတိုင်း Tool Options bar တွင်ရွေးချယ်ပြုလုပ်နိုင်ပါတယ်။\n၁။ ။ (New Selection) Selection အသစ်လုပ်တာပါ။\n၂။ ။ (Add to selection) Selection ထပ်ပေါင်းထည့်တာပါ။ Keyboard မှ Shift ဖိထား၍ Cursor အောက်တွင်( + )လက္ခဏာပေါ်သောမခါ Drag ဆွဲ၍လည်းပြုလုပ်နိုင်ပါတယ်။\n၃။ ။ (Subtract from selection) Selection နုတ်ယူတာပါ။ Keyboard မှ Alt ဖိထား၍ Cursor အောက်တွင် ( – ) လက္ခဏာပေါ်သောမခါ Drag ဆွဲ၍နုတ်ယူနိုင်ပါတယ်။ Selection ဧရိယာတစ်ခု၏ အတွင်းတွင် နောက်ထပ် Selection ဧရိယာနုတ်ယူခြင်းကို Knockout လုပ်တယ်လို့ခေါ်ပါတယ်။ ဥပမာ စက်ဝိုင်းပုံ Selection ဧရိယာအတွင်းတွင် နောက်ထက် စက်ဝိုင်းပုံ Selection အသေးဖြင့် နုတ်ယူပါက Donut ပုံစံရရှိစေပါသည်။\n၄။ ။ (Intersect with selection) Selection နှစ်ခုထပ်သောအပိုင်းကို ရွေးယူတာပါ။ Keyboard မှ Alt+Shift ဖိထား၍ Cursor အောက်တွင်( x )လက္ခဏာပေါ်သောမခါ Drag ဆွဲ၍ရွေးယူနိုင်ပါတယ်။\nလေ့ကျင့်တဲ့အနေနဲ့အောက်မှာပြထားတဲ့ gazebo ပုံစံလေးစမ်းလုပ်ကြည့်ပါ။\nHorizontal (Single Row) နှင့် Vertical (Single Column) marquees ကိုတော့ ပုံတစ်ပုံရဲ့ ထောင့်စွန်းများဖျက်ထုတ်ရာတွင်အသုံးဝင်ပါတယ်။ ၄င်းကပုံတစ်ပုံရဲ့ 1 pixels စာအလျားအတန်း သို့မဟုတ် 1 pixels စာဒေါင်လိုက်အတန်းကို Select လုပ်ပေးပါလိမ့်မယ်။\nအကယ်၍သင်ဟာ selection လုပ်မယ်ဆိုရင်အထူးသတိပြုရမှာက သင်ပြုပြင်လုပ်ဆောင်ချက်မှန်သမျှဟာ Selection ဧရိယာဘောင်အတွင်းသာ အကျိုးသက်ရောက်မှုရှိမှာပါ။ ဆိုလိုတာကတော့ သင်ဟာပုံတစ်ပုံရဲ့ အစိတ်အပိုင်းတစ်ခုကို Selection လုပ်ထားမယ်ဆိုရင် သင်ဆေးပဲချယ်ချယ် ၊ gradient ပဲသုံးသုံး ၊ အခြား Filter ထဲကဘာ effect ပဲသုံးသုံး လုပ်ဆောင်ချက်အားလုံးဟာ သင် Selection ကိုပြန်မဖြုတ်သရွေ့ ၄င်း selection ဧရိယာရဲ့ဘောင်အတွင်းသာ ပြောင်းလဲမှုများဖြစ်ပေါ်ပါမည်။ အောက်က Animation ကိုကြည့်ပါက Brush ဖြင့်ဆေးချယ်ရာတွင် Selection ဧရိယာအတွင်းသာ အကျိုးသက်ရောက်မှုရှိတာကိုတွေ့မြင်နိုင်ပါတယ်။\nSelection ကိုပြန်ဖြုတ်ချင်တယ်ဆိုရင်တော့ marquee tool တစ်ခုခုဖြစ် canvas ပေါ်တွင် Click တစ်ချက်နှိပ်၍၄င်း Menu bar မှ Select>Deselect ကိုရွေး ၍၄င်း Right-Click နှိပ်၍ Deselect ကိုရွေး၍၄င်း Keyboard မှ Ctrl+D နှိပ်၍၄င်း သင်အဆင်ပြေရာအသုံးပြုနိုင်ပါတယ်။ အကယ်၍ Select လုပ်ထားသောအပိုင်းကို ဖျက်ထုတ်ချင်တယ်ဆိုရင် Backspace သို့မဟုတ် Delete နှိပ်ပါ။\nThe Lasso Tool မညီမညာနှင့် ပုံစံတစ်ကျမရှိတဲ့ အစိတ်အပိုင်းများ Selection ပြုလုပ်ရာတွင် အသုံးပြုပါတယ်။ ဥပမာ သစ်ကိုင်းတစ်ကိုင်းမှ ပန်းပွင့်တစ်ပွင့်ကို Select လုပ်တာမျိုးပေါ့။\nLasso tool သုံးမယ်ဆိုရင်တော့ လက်ငြိမ်ဖို့လိုအပ်ပါတယ်။ Mouse ၊ Mousepad နှင့် track-ball တွေပါသန့်ရှင်းထားမယ်ဆိုရင် အသုံးပြုရာမှာ အဆင်ပြေစေမှာပါ။ နောက်ထပ် သင့်ကွန်ပျုတာရဲ့ Control Panel သို့မဟုတ် System Preferences မှာ Mouse speed ကိုလျှော့ပေးခြင်းဖြင့်လည်း selection လုပ်ရာမှာ အထောက်အကူဖြစ်စေပါတယ်။ Lasso tool မှာလည်း Marquee tool မှာကဲသို့ပဲ Ctrl ၊ Alt ၊ Shift များနှိပ်၍ selection ပေါင်းခြင်းနုတ်ခြင်းများ ပြုလုပ်နိုင်ပါတယ်။ Lasso tool နှင့် Selection လုပ်မယ်ဆိုရင်တော့\n၁။ Toolbox မှ Lasso tool ကိုရွေးပါ။ သို့မဟုတ် keyboard မှ L ကိုနှိပ်ပါ။\n၂။ Click ဖိထား၍ Lasso tool ဖြင့် select လုပ်လိုသောအစိတ်အပိုင်းအား ဂရုတစိုက်ဆွဲပါ။\n၃။ သင် Select လုပ်ပြီးခါနီး Click ဖိထားတာကိုလွှတ်လိုက်ပါက Selection အစနှင့် အဆုံးနှစ်ခုကို အလိုလျှောက်ဆက်ပေးပါလိမ့်မယ်။ အကယ်၍ Select လုပ်နေစဉ် Click ဖိထားတာ လွှတ်မိပါက select လုပ်နေသောပုံ၏ အလယ်မှဖြတ်၍ Selection ၀င်သွားပါလိမ့်မယ်။ အကယ်၍ Select လုပ်၍မပြီးစဉ် ထိုကဲ့သို့ဖြစ်သွားပါက Shift ခလုတ်ဖိ၍ Selection ထပ်ပေါင်းထည့်နိုင်ပါတယ်။\nLasso too ဖြင့် Selection လုပ်နေစဉ်အတွင်း Alt ဖိ၍ Click လွှတ်လိုက်ပါက Polygonal Lasso tool သို့ယာယီပြောင်းသွားပါလိမ့်မယ်။ Polygonal Lasso tool သုံးနေစဉ်အတွင်း Alt ဖိထားဖို့လိုအပ်ပါတယ်။ Polygonal Lasso tool အသုံးပြုပြီးလို့ Lasso too ပြန်ပြောင်းယူလိုလျှင် Click ပြန်ဖိ၍ Alt ကိုလွှတ်လိုက်ပါ။\nThe Polygonal Lasso Tool Polygonal Lasso Tool ကတော့ Lasso tool ထက်အသုံးပြုရတာပိုလွယ်၍ အသေးစိတ်ပိုပြီး Selection ပြုလုပ်နိုင်ပါတယ်။ Polygonal Lasso Tool နှင့် Lasso tool ကွာခြားချက်ကတော့ Polygonal Lasso Tool ဖြင့် select လုပ်ရာမှာ Click ဖိထားရန်မလိုပဲ တစ်ချက်ခြင်းစီနှိပ်၍ ပွိုင့်သက်မှတ်ပေးရပါတယ်။ ၄င်းပွိုင့်၏ တစ်ခုနှင့်တစ်ခုအကြား မျဉ်းဖြောင့်ဖြင့်ဆက်သွယ်ပေးပါလိမ့်မယ်။ ပွိုင့်မှတ်အမြောက်အများ နေရာချနိုင်သလို နေရာမှားသွားလည်း Backspace ခလုက်ဖြင့်နောက်ပြန်ဆုတ်နိုင်ပါတယ်။\nPolygonal Lasso Tool ကိုအသုံးပြုမယ်ဆိုရင်\n၁။ Toolbox ရှိ Lasso tool ပေါ်တွင် Click ဖိထား၍ pop-up menu ပေါ်လာသောအခါ Polygonal Lasso Tool ကိုရွေးချယ်ပါ။ (Keyboard မှ Shift ဖိထားပြီး L ကိုတစ်ချက်ချင်ခြင်းနှိပ်၍ သင်အလိုရှိသော Lasso Tool ကိုရွေးယူနိုင်ပါသည်။)\n၂။ Canvas ပေါ်တွင်ပထမအစမှတ်အဖြစ် Click တစ်ချက်နှိပ်ပါ။ နောက်ဒုတိယအမှတ်အတွက် Mouse ကိုရွေ့လိုက်ပါ။ သင် Mouse ရွေ့သော နေရာနှင့်ပထမအစမှတ်ကြားတွင် မျဉ်းကြောင်းတစ်ကြောင်းကိုတွေ့ရမှာဖြစ်ပြီး Mouse ရွေ့ရာနောက်သို့လိုက်ပါနေမှာပါ။\n၃။ ဒုတိယအမှတ်အတွက် Click တစ်ချက်နှိပ်လိုက်ပါ။ ဒါဆို ပထမအမှတ် နှင့် ဒုတိယအမှတ်ကို မျဉ်းကြောင်းတစ်ကြောင်းဖြင့်ဆက်သွယ်ပေးပါလိမ့်မည်။ ထိုနည်းအတိုင်း select လုပ်လိုသော ဧရိယာတစ်လျှောက် Click နှိပ်ပေးသွားပါ။ Double-Click နှိပ်လိုက်ရင်တော့ ပထမစမှတ်သို့ ရောက်ရှိပြီး ပွိုင့်အမှတ်ကို အလိုအလျောက်အဆုံးသက်ကာ Selection ဖြစ်ပေါ်စေမှာပါ။ အကယ်၍ cursor ဟာအစမှတ်နှင့် နီးလာလျှင် cursor အောက်နားတွင် စက်ဝိုင်းအသေးလေး တစ်ခုပေါ်လာမှာဖြစ်ပြီး ထိုအခါ Click နှိပ်ပေးခြင်းဖြင့် ပွိုင့်အမှတ်ကိုအဆုံးသက်ကာ Selection ဖြစ်ပေါ်စေပါတယ်။\nSelection tools အပါအ၀င် Photoshop ရဲ့ Tool အများစုမှာ အခြားလုပ်ဆောင်ချက်များ ထပ်ပေါင်းပါဝင်ပါတယ်။ ၄င်းကို Tool အသစ်တစ်ခုရွေးတိုင်း Tool Options bar တွင်ကြည့်နိုင်ပါတယ်။\nThe Magnetic Lasso Magnetic Lasso tool ကတော့ သင် Click နှိပ်ပြီး Drag ဆွဲသွားတဲ့နေရာတစ်လျှောက်မှာရှိတဲ့ အရောင်ခြားနားချက် နှစ်ခု၏ ထောင့်စွန်းကို Polygonal Lasso နှင့် select လုပ်သလို အလိုအလျောက် လုပ်ပေးသွားမှာပါ။\nTool options bar မှာရှိတဲ့ Width တန်ဖိုးကိုအတိုးအလျော့ လုပ်ခြင်းဖြင့် Lasso နှင့် Select လုပ်သောပွိုင့် အကွာအဝေးကိုချိန်ညှိနိုင်ပါတယ်။ Contrast ကိုတော့ Pixels ဘယ်လောက်အထိခြားနားမှုကိုယူမလဲဆိုတာကို သက်မှတ်ပေးနိုင်ပါတယ်။ Frequency ကတော့ Lasso ကအကြိမ်မည်မျှ anchor points (မျဉ်းပေါ်ရှိ လေးထောင်ပုံစံအမှတ်အသားများ။ ၄င်းအမှတ်အသားများကို drag ဆွဲ၍မျဉ်းကြောင်းကိုချိန်ညှိနိုင်ပါသည်။) ထည့်သွင်းမည်ကို အဆုံးအဖြတ်ပေးပါတယ်။\nThe Quick Selection Tool Photoshop CS3 မှာ Magic Wand Tool နှင့်အတူ တွဲပါလာတဲ့ Photoshop ရဲ့ Selection tool အသစ်ပါ။ ၄င်းရဲ့ထူးခြားတဲ့ လုပ်ဆောင်ချက်ကတော့ select လုပ်ရာမှာ click ဖိ၍ ဆေးချယ်သလို သင်လိုချင်တဲ့အပိုင်းကို Drag ဆွဲသွားပေးရုံဖြင့် cursor ဖြတ်ရာနေရာမှာရှိတဲ့ အရောင်နှင့် ၄င်းအနီးအနားမှာရှိတဲ့ တန်ဖိုးတူအရောင်တွေကိုပါ အလိုအလျောက်ရွေးချယ်ပေးသွားမှာပါ။\nQuick Selection Tool ကိုသုံးမယ်ဆိုရင်\n၁။ Toolbox မှာရှိတဲ့ Quick Selection Tool ကိုရွေးပါ။ သို့မဟုတ် W ကိုနှိပ်ပါ။\n၂။ Tool Options bar မှာရှိတဲ့ Brush ရဲ့ pop-up menu မှာ Brush size ကိုသင် select လုပ်မည့်ပုံနှင့်သင့်တော်မည့်အရွယ်အစားကို ပြောင်းပေးပါ။ Keyboard မှလေးထောင့်ကွင်း ] သို့မဟုတ် [ ဖြင့် Brush ဆိုဒ်အရွယ်ကို တိုက်ရိုက်ပြောင်းယူနိုင်ပါတယ်။\n၃။ သင်ဖျက်ထုတ်မယ့်အပိုင်း သို့မဟုတ် ပြုပြင်မယ့်အပိုင်းပေါ်တွင် Click ဖိ၍ဆေးချယ်သလိုဆွဲသွားပါ။ ၄။ Alt ကိုဖိ၍ သင်ပြန်လည်ဖယ်ရှားလိုသော selection ဧရိယာအား Click ဖိ၍ရေးဆွဲသွားပါ။\nQuick Selection Tool ကိုအသုံးပြုရာမှာ Cursor အရွယ်အစားက အရေးကြီးပါတယ်။ Cursor အရွယ်အစားကြီးလျှင် အရောင်မတူတဲ့ pixel တွေပိုလာသလို click ဖိ၍ drag ဆွဲပြီး selection လုပ်ရာမှာလည်း အရောင်ပါဝင်မှုပိုမိုများပြားလာမှာပါ။ ဒါကြောင့် ကြီးမားတဲ့ အစိတ်အပိုင်းတွေကို Carsor အကြီးအသုံးပြု၍ သေးငယ်သောထောင့်များ၊ အနားလိုင်းများကို Cursor အသေးအသုံးပြုပါ။\nMagic Wand Magic wand tool ကတော့ Click တစ်ချက်နှိပ်ရုံဖြင့် အရောင်တန်ဖိုးတူညီတဲ့ အစိတ်အပိုင်းတွေကို select လုပ်ပေးသွားမှာပါ။ အရောင်ဘယ်လောက်ပါဝင်မလဲဆိုတာ Tool Options bar မှာရှိတဲ့ Tolerance နေရာမှာ တန်ဖိုးသတ်မှတ်ပေးနိုင်ပါတယ်။ Tolerance တန်ဖိုးနဲမယ်ဆိုရင် Magic Wand ကမတူညီတဲ့ အရောင်ရွေးချယ်မှု နည်းပါမယ်။ Tolerance တန်ဖိုးကိုအများဆုံး ၂၅၅ ထားမယ်ဆိုရင် မတူညီတဲ့အရောင်အမျိုးမျိုးကို select လုပ်သွားပါလိမ့်မယ်။ Magic Wand tool မှာလဲ အခြား tool တွေကဲ့သို့ Shift key ဖိ၍ selection ထပ်ပေါင်းထည့်နိုင်ပါတယ်။\nMagic Wand tool ဟာအထူးသဖြင့်အရောင်တစ်ရောင်ထဲရှိတဲ့ အစိတ်အပိုင်းတွေကို select လုပ်ရာမှာ လျှင်မြန်လွယ်ကူစေပါတယ်။ ဥပမာ ရှုခင်းပုံတစ်ခုက ကောင်းကင်ပြာကြီးကို select လုပ်ဖို့လိုတဲ့အခါမျိုးပေ့ါ။ Tool Options bar မှာရှိတဲ့ Contiguous ကိုအမှန်ခြစ်ရွေးချယ်ထားမယ်ဆိုရင် သင် Click နှိပ်တဲ့နေရာဝန်းကျင်ရှိ အရောင်တန်ဖိုးတူတွေကို ရွေးချယ်ပေးပြီး အမှန်မခြစ်ထားရင်တော့ ပုံတစ်ခုလုံးမှာရှိတဲ့ အရောင်တန်ဖိုးတူတွေကို ရွေးချယ်ပေးသွားပါလိမ့်မယ်။ Sample All Layers ကတော့ Layer အားလုံးမှာရှိတဲ့ (မြင်ရသောအပိုင်းများ) အရောင်တန်ဖိုးတူတွေကို ရွေးချယ်ပေးသွားမှာပါ။ Anti-alias ကတော့ အနားများကိုချောမွတ်ပြေပြစ်စေပါတယ်။\nThe Select Menu Select Menu မှာပါဝင်တဲ့ အပေါ်ဆုံးကညွှန်ကြားချက်လေးခုကတော့ အသုံးအများဆုံးညွှန်ကြားချက်တွေပါပဲ။ ပထမဆုံးညွှန်ကြားချက်ဖြစ်တဲ့ All(Ctrl+A) ကတော့ Canvas တစ်ခုလုံး selection ပေးရာမှာသုံးပါတယ်။ ဒုတိယညွှန်ကြားချက်ဖြစ်တဲ့ Deselect(Ctrl+D) ကိုတော့ Selection ပြန်ဖြုတ်ရာမှာ အသုံးပြုပါတယ်။ အကယ်၍မတော်တစ်စ တစ်ခုခုကို Deselect လုပ်မိတယ်ဆိုရင် Reselect(Shift+Ctrl+D) ဖြင့်မူလ selection ကိုပြန်ယူနိုင်ပါတယ်။ နောက်ထပ်အသုံးဝင်တဲ့ညွှန်ကြားချက်တစ်ခုကတော့ Inverse(Shift+Ctrl+I) ပါပဲ။ ၄င်းကို selection လုပ်ထားသောဧရိယာအစိတ်အပိုင်း၏ ဆန့်ကျင်ဘက်ကို select လုပ်ရာတွင်သုံးပါတယ်။ ဥပမာ ပန်းကန်တစ်ချက်ပေါ်တွင် ပန်းသီးတစ်လုံး တင်ထားသည့်ပုံတစ်ပုံ၌ ပန်းသီးကို selection ပေးထားတယ်ဆိုပါစို့။ အကယ်၍ Inverse(Shift+Ctrl+I) ညွှန်ကြားချက်ကိုရွေးချယ်လိုက်မယ်ဆိုရင် selection ပေးထားသော ပန်းသီးမှလွဲ၍ ကျန်သောအစိတ်အပိုင်းအားလုံးကို selection လုပ်သွားပါလိမ့်မည်။ ဒါဆို delete နှိပ်လိုက်ရင် ပန်းသီးပဲကျန်ခဲ့ပြီး ကျန်တာအားလုံးပြတ်သွားလိမ့်မယ်။ All Layer, Deselect Layers နှင့် Similar Layer တွေကတော့ Layer တွေ select လုပ်ဖို့အတွက် သုံးပါတယ်။\nModifying Selections Select အောက်က Modify submenu ထဲမှာတော့ သင် selection လုပ်ရာမှာ လိုအပ်မယ့် အခြားရွေးစရာညွှန်ကြားချက်တွေရှိပါတယ်။\nBorder ။ ။ သင် select လုပ်ထားတဲ့ selection တွေကို ဘောင်အဖြစ်ပြောင်းလဲစေမှာပါ။ ဘောင်ရဲ့အကျယ်ကို dialog box ပေါ်လာသောအခါ သတ်မှတ်ပေးနိုင်ပါတယ်။\nSmooth ။ ။ ကျွန်တော်တို့ lasso tool ဖြင့်တုန်တုန်ရီရီမညီမညာ select လုပ်ထားတဲ့လိုင်းတွေကို ချောမွှတ်ပြေပြစ်အောင်လုပ်ဆောင်ပေးပါလိမ့်မယ်။\nExpand ။ ။ Select လုပ်ထားသော Selection ဧရိယာပမာဏကြီးထွားစေပါတယ်။ Dialog box မှာချဲ့လိုသော pixel ပမာဏသတ်မှတ်ပေးနိုင်ပါတယ်။\nContract ။ ။ Expand ရဲ့ဆန့်ကျင်ဘက်ပါ။ Selection ဧရိယာပမာဏကို ကျုံ့စေပါတယ်။\nFeather(Alt+Ctrl+D) ။ ။ Modify submenu မှာအသုံးအများဆုံးညွှန်ကြားချက်ပါ။ selection လုပ်ရာမှာအနားတွေကို မှုန်ဝါးစေပါတယ်။ အထူးသဖြင့် ပုံအစိတ်အပိုင်းတစ်ခုကိုဖြတ်ထုတ်၍ အခြားပုံပေါ်ထပ်၍အသုံးပြုရာတွင် များစွာ အထောက်အကူပြုပါတယ်။ Feather Selection dialog box တွင် pixel ဘယ်လောက်အကျယ် feather ပေးမလဲဆိုတာသတ်မှတ်ပေးနိုင်ပါတယ်။\nRefining Selections Photoshop CS3 မှာအသစ်ပါဝင်လာတဲ့ Refine Selection Edge ကတော့ selection တွေကို ထူးထူးခြားခြား ထိန်းချုပ်စွမ်းဆောင်နိုင်ပါတယ်။ ၄င်းကိုအသုံးပြုချင်တယ်ဆိုရင်တော့ အရင်ဆုံး ကြိုနှစ်သက်ရာ selection tool တစ်ခုခုဖြင့် selection ပြုလုပ်ပါ။ ထို့နောက် Select>Refine Edge ကိုရွေးနိုင်သလို Tool Options bar ပေါ်ရှိ Refine Edge ခလုက်ကိုနှိပ်ပါ။ Refine Selection Edge dialog ရဲ့ပထမဆုံး silders နှစ်ခုကတော့ Radius နှင့် Contrast ပါ။ ၄င်းတို့က feathered selection edge ရဲ့အရည်အသွေးကိုပြောင်းလဲပေးနိုင်ပါတယ်။ Radius တန်ဖိုးကိုတိုးပေးခြင်းဖြင့် selection အနားတွေကိုပြေလျော့စေနိုင်သလို Contrast တန်ဖိုးကိုတိုးပေးခြင်းဖြင့် ဖျော့နေသော selection အနားတွေကို ထင်ရှားစေပြီး အမွှေးများကဲ့သို့ အစွန်းထွက်နေသော အနားများကိုလည်း ဖယ်ရှားပေးမှာပါ။\nနောက်ကျန်တဲ့ silder သုံးခုထဲက Smooth ကိုတော့ မညီမညာဖြစ်နေတဲ့ selection အစွန်းများကို 1 သို့မဟုတ်2pixel စာဖယ်ရှားပေးပါလိမ့်မယ်။ Feather slider ကတော့ Feather dialog box မှာကဲ့သို့ လုပ်ဆောင်ပေးပါတယ်။\nContract/Expand slider ကိုတော့ selection အရွယ်ပမာဏ ကျုံ့သွားစေရန် သို့မဟုတ် တိုးချဲ့ရာမှာသုံးပါတယ်။ အထူးသဖြင့် select လုပ်ရာတွင် အနည်းငယ်ကျန်ခဲ့သော ပုံ၏နောက်ခံကို ရှင်းထုတ်ရာမှာသုံးပါတယ်။ အောက်ဆုံးကအလျှားလိုက်တန်းနေတဲ့ button များကတော့ Preview ပုံစံအမျိုးမျိုးကိုရွေးချယ်အသုံးပြုခွင့် ပေးထားပါတယ်။ ၄င်း preview တွေကတော့\n◘ Standard selection border ။ ။ သင် select လုပ်ထားတဲ့ ဧရိယာကို သာမန် marquee လိုင်းဖြင့်ဖော်ပြပေးပါလိမ့်မယ်။\n◘ Quick Mask ။ ။ သင် selection ဧရိယာမဟုတ်တဲ့အပိုင်းကို ထိုးဖောက်မြင်နိုင်သော အနီရောင်ဖြင့်ဖော်ပြပေးပါလိမ့်မယ်။ ၄င်းကို Mask လုပ်တာဟုခေါ်ပါတယ်။ Quick Mask အသုံးပြု၍ Mask လုပ်ပုံနှင့် selection Edit ပြုလုပ်ပုံကို အခန်း ၁၂ မှာဖော်ပြပေးသွားပါမယ်။\n◘ Black background ။ ။ ဒီ button ကတော့ selection ဧရိယာမဟုတ်တဲ့အပိုင်းကို အမဲရောင်ဖြင့်ဖော်ပြပေးပါလိမ့်မယ်။\n◘ White background ။ ။ ဒီ button ကတော့ selection ဧရိယာမဟုတ်တဲ့အပိုင်းကို အဖြုရောင်ဖြင့်ဖော်ပြပေးပါလိမ့်မယ်။\n◘ White on black mask ။ ။ Selection ဧရိယာအပိုင်းကို အဖြုရောင်ဖြင့်ဖော်ပြ၍ selection ဧရိယာမဟုတ်တဲ့အပိုင်းကို အမဲရောင်ဖြင့်ဖော်ပြပေးပါလိမ့်မယ်။\nAdobe ရဲ့ Photoshop ကျွမ်းကျင်သူများကတော့ Smooth, Feather, နှင့် Contract/Expand sliders တွေကိုစနစ်တစ်ကျ အသုံးပြုမယ်ဆိုရင် အကောင်းဆုံး selection ကိုရမယ်လို့ အကြံပြုထောက်ခံထားပါတယ်။ ဟုတ်မဟုတ် သိချင်ရင်တော့ ကိုယ်တိုင်စမ်းသုံးကြည့်ပေါ့။\nGrow Selection and Similar Selection Grow Selection ကတော့ သင် selection လုပ်ထားတဲ့ ဧရိယာမှာရှိတဲ့ အရောင်တန်ဖိုးအတိုင်း selection ကိုတိုးချဲ့ပေးသွားမှာပါ။ Similar Selection ကတော့ ပုံတစ်ပုံလုံးမှာရှိတဲ့ Selection ဧရိယာအတွင်းရှိအရောင်တွေနှင့်တူတဲ့ အစိတ်အပိုင်းအားလုံးကို Selection လုပ်ပေးသွားမှာပါ။\nAdvanced Selection Techniques အခုဆိုရင်တော့ ဘယ် Selection tool ကိုဘယ်နေရာမှာ ဘယ်လိုသုံးတယ်ဆိုတာကိုတော့ အခြေခံသိလောက်ပါပြီ။ ယခုဆက်လက်ပြီး နောက်ထပ်အဆင့်မြင့်တဲ့ Advance Selection အကြောင်းကို ဆက်လက်လေ့လာကြည့်ရအောင်။\nSelecting by Color ဒီအခန်းရဲ့ အစောပိုင်းမှာ လေ့လာခဲ့တဲ့ Quick Selection tool နှင့် Magic Wand tool တွေက select လုပ်ရာမှာ ပုံမှာရှိတဲ့ pixel တွေရဲ့ ဆင်တူအရောင်(similar color) နှင့် အရောင်တောက်ပမှုတန်ဖိုး(brightness level) ကိုရှာဖွေပေးပါတယ်။\nအကယ်၍ သင်ရဲ့ပုံမှာ ရှုပ်ထွေးနေတဲ့ အရောင်များပါဝင်မယ်ဆိုရင် Selection လုပ်ရာမှာ ခက်ခဲပါလိမ့်မယ်။ ထိုအခက်ခဲများကို Photoshop မှာပါဝင်တဲ့ Color Range Command ကဘယ်လိုလုပ်ဆောင် ဖြေရှင်းပေးနိုင်မလဲဆိုတာလေ့လာကြည့်ရအောင်။\nပထမဦးဆုံး Select>Color ကိုရွေးပါ။ ပြီးရင် ပုံပေါ် သို့မဟုတ် Color Range dialog’s preview ဧရိယာပေါ် Click တစ်ချက်နှိပ်၍ ပထမဦးဆုံး Selection ဧရိယာမှာပါဝင်လိုတဲ့အပိုင်းကို ရွေးပါ။ အကယ်၍ အခြားဧရိယာကို ထပ်ပေါင်းထည့်ချင်တယ်ဆိုရင် dialog’s box မှာရှိတဲ့ Add to Sample tool ကိုရွေး၍ ထပ်ပေါင်းလိုသောနေရာကို Click နှိပ်ပါ။ Fuzziness slider ကို အတိုးအလျှော့လုပ်၍ Selection လုပ်ရာမှာအရောင်ပါဝင်မှု အနည်းအများကို ချိန်ညှိယူနိုင်ပါတယ်။ သင့်စိတ်ကြိုက်ရပြီဆိုရင်တော့ OK ကို Click နှိပ်လိုက်ပါ။\n** Color Range dialog’s preview တွင်မြင်ရသော အဖြူရောင်အပိုင်းမှာ Selection ၀င်မည့်အပိုင်းဖြစ်ပါတယ် ။ Color Range အသုံးပြုပုံအသေးစိတ်ကို Advance Level တွင် သီးခြားဖော်ပြပေးသွားပါမယ်။**\nTransforming Selections ပုံတစ်ပုံအတွင်းမှာ objects တွေကိုပုံသဏ္ဍန်ပြောင်ဖို့ မတူညီတဲ့နည်းလမ်းမျိုးစုံရှိပါတယ်။ ဥပမာ objects တွေရဲ့ အရွယ်အစားကို scaling, skewing, သို့မဟုတ် rotating ပြုလုပ်နိုင်ပါတယ်။ ၄င်း objects တွေ Transform ပြုလုပ်ပုံကို အခန်း ၁၀ တွင် ” Using Transformations ” ခေါင်းစဉ်ဖြင့်ဖော်ပြပေးသွားပါမယ်။ ယခုအခန်းတွင် လူသိနည်းတဲ့ Selection တွေကို Transform လုပ်နည်းအား ဖော်ပြပေးသွားမှာပါ။ Photoshop မှာ Selection marquee တွေကို Selection အတွင်းမှာရှိတဲ့ pixel တွေကိုမထိခိုက်ပဲ Transform commands ကိုအသုံးပြု၍ selection ပုံစံပြောင်းလဲယူနိုင်ပါတယ်။ သင် Marquee Selection Tool တစ်ခုခုနှင့် select လုပ်ထား၍ Selection အားပုံစံပြောင်းမယ်ဆိုရင် Select>Transform Selection သိုမဟုတ် Selection ဧရိယာအတွင်းတွင် Right-Click နှိပ်၍ Transform Selection ကိုရွေးပါ။ သင်လိုချင်သောအနေအထားပြောင်းပြီးလျှင် Enter နှိပ်လိုက်ပါ။\nCutting and Copying Photoshop မှာလဲ တစ်ခြား Application တွေမှာလိုပဲ Cut ၊ Copy နဲ့ Paste များပြုလုပ်နိုင်ပါတယ်။ Cut, Copy, နှင့် Paste commands များကို Edit menu အောက်မှာတွေ့နိုင်ပါတယ်။\nCutting , Copying , နှင့် Pasting ကို Photoshop မှာ ပုံတစ်ခုလုံး သို့မဟုတ် ပုံတစ်ပုံ၏အစိတ်ပိုင်းတစ်ခုကိုကူးယူ၍ အခြားပုံတစ်ခုတွင် ပေါင်းထည့်ခြင်းများပြုလုပ်နိုင်ပါတယ်။ ဥပမာအနေနှင့် အောက်မှာပြထားသည့်အတိုင်း ပုံတစ်ပုံမှ ခရုခွံတစ်ခုအား Selection tool ဖြင့် Select လုပ်ယူပါ။ ထို့နောက် Selection ဧရိယာအတွင်းတွင် Right-Click နှိပ်၍ Feather တန်ဖိုးအား 1 pixels ထား၍ OK နှိပ်ပါ။ Edit>Copy သို့မဟုတ် Ctrl+C နှိပ်ပါ။ ဒါဆို သင် Selection လုပ်ထားသောအပိုင်းကို Clipboard မှာယာယီသိမ်းထားပေးပါလိမ့်မယ်။ ထိုနောက် ထပ်ပေါင်းထဲ့လိုသော ပုံတစ်ပုံကိုဖွင့်ပါ။ Edit>Paste သို့မဟုတ် Ctrl+V နှိပ်ခြင်းဖြင့် ၄င်းပုံပေါ်တွင် Layer အသစ်တစ်ခုအဖြစ် ခရုပုံရောက်ရှိလာပါလိမ့်မည်။ အကယ်၍ ခရုကိုတစ်ခုမက အများကြီးထပ်ထည့်ချင်လျှင် Edit>Paste သို့မဟုတ် Ctrl+V ကိုအလိုရှိသော အရေအတွက်ရသည်အထိ နှိပ်၍ ပေါင်းထည့်နိုင်ပါသည်။ ထို့နောက် Transform commands ကိုသုံး၍ အရွယ်အစားကိုပြောင်းပါ။ (Transform commands အသုံးပြုပုံကို အခန်း-၁၀ တွင်ဖော်ပြပေးသွားပါမည်။)\nCropping ပုံတစ်ပုံရဲ့ မလိုအပ်တဲ့အစိတ်အပိုင်းများကို ဖြတ်ထုတ်ရာမှာအသုံးပြုပါတယ်။ Crop tool ကို Selection အုပ်စုထဲမှာထည့်တွင်းထားပါတယ်။ ပုံတစ်ပုံကို Cropping လုပ်မယ်ဆိုရင် အရင်ဆုံး toolbox မှ Corp tool သို့မဟုတ် Keyboard မှ C ခလုတ်နှိပ်၍ Corp tool ကိုယူပါ။ ထို့နောက် ပုံပေါ်တွင် Click ဖိ၍ drag ဆွဲပါ။ Cropping box ပေါ်လာသောအခါ ထောင့်စွန်းတစ်ဖက်တစ်ချက်ဆီရှိ လေးထောင့်ပုံ handles များအားဆွဲရွှေ့၍ လိုအပ်သောအနေအထားရသည်အထိချိန်ညှိပါ။ (Cropping box အတွင်းမြင်ရသောအပိုင်းမှာ ကျန်ရစ်ခဲမည့်အပိုင်းဖြစ်၍ အမဲရောင်အုတ်နေသော အပိုင်းမှာဖြတ်ထုတ်ပစ်မည့်အပိုင်းဖြစ်ပါတယ်)\nCrop tool ကိုအသုံးပြု၍ perspective ပုံများကိုမှန်ကန်အောင်ပြုပြင်နိုင်ပါတယ်။ perspective ပုံအားပြုပြင်ချင်တယ်ဆိုရင် Crop tool ကိုယူပါ။ Crop tool ဖြင့် Perspective ချိန်ညှိလိုသောပုံပေါ်တွင် Drag ဆွဲပေးပါ။ Options bar ရှိ Perspective check box ကို အမှန်ခြစ်၍ ဖွင့်ထားပါ။ ထို့နောက် ထောင့်စွန်းများအား ပုံပါအတိုင်း အဆောက်အဦးနှင့်အပြိုင်အနေအထားရအောင် ရွေ့ပေးပါ။ စိတ်ကြိုက်ရွေ့ပြီးပါက cropping area အတွင်း double-click နှိပ်ပါ။ သို့မဟုတ် Enter နှိပ်ပါ။ အကယ်၍ဖြတ်ထုတ်ပြီးမှ စိတ်တိုင်းမကျလျှင် Undo(Ctrl+Z) ပြန်လုပ်နိုင်ပါသည်။\nphotoshop နဲ့ပတ်သတ်ပြီး လေ့လာချင်သူများအတွက်ရည်ရွယ်ပြီး\nမျှဝေခြင်းဖြစ်ပါသည်။ သူငယ်ချင်းတို့ မိတ်ဆွေ တို့photoshop\nမျှဝေချင်တယ်ဆိုရင် photoshop.369@gmail.com ကိုမေးပေး\nPhotoshop CS3 သင်ခန်းစာ အခန်း – ၁\nPhotoshop ကိုဖွင့်လိုက်ပါ။ သင့်ရဲ့ဘယ်ဘက်ခြမ်းမှာ ခဲတံတွေ ဓားတွေ လက်တွေနဲ့ ဘာမှန်းမသိရှုပ်ပွနေတဲ့ ဒေါင်လိုက်အတန်းလေးကို Toolbox လို့ခေါ်ပါတယ်။ ...\nphotoshop tool အသုံးများအကြောင်\nPhotoshop အကြောင်းသိကောင်းစရာများ Photoshop ကတော့ ဒီဇိုင်းလုပ်တာပဲဖြစ်ဖြစ်၊ မိမိလိုချင်တဲ့ ဒီဇိုင်း မျိုးဖန်တီးတာပဲဖြစ်ြ...\nအခုဖော်ပြမည့် နည်းလမ်းလေးကတော့ လွယ်လွယ်ကူကူ ရွှေရောင်စာလုံး ပြုလုပ်နည်း လေးပါ။ Photoshop အခြေခံမရှိသူများပင် အလွယ်တစ်ကူလုပ်ဆောင်နိုင်ပါတယ...\nPhotoshop ဖြင့် ဒီဇိုင်းရေးဆွဲနည်း\nကျွန်တော်တင်ပြခဲ့တဲ့ သင်ခန်းစာလေးတွေကို လက်တွေ့လိုက်လုပ်ရင်း အကျိုးရှိတယ်ဆိုတာလေးတွေ သိရလို့ အထူးဝမ်းသာပါတယ်။ ကျွန်တော်တင်ပြပေးရတဲ့ရည်ရွယ်ချ...\n၁။ လုပ်ထားသမျှအားလုံးအား အလွယ်တကူပြန်လည်အသုံးပြုရန်. ၂။ Menu bar ရှိ window >> Action . ၃။ Action Palette တွင် အောက်ခြေရှိ Create new ...\nဆံပင်တွေ ကို select လုပ်နည်း Photoshop ကို စ ကြည့်ကာစတုန်းက Tools တွေ အကြောင်းလေ့လာဖြစ်တယ်… ဆိုပါတော့ Selection Tool ရယ်လို့...ဒီမှာ ကွိုင...\nPhotoshop CS3 သင်ခန်းစာ အခန်း – ၂\nအခန်း – (၂) ဖိုင်များဖွင့်ခြင်း နှင့် သိမ်းဆည်းခြင်း Photoshop ဟာ File Format အမျိုးအစား တော်တော်များများကို လက်ခံဆောင်ရွက်ပေးနိုင်ပါတယ်။ အက...\nအခန်း – (၃) Selection များပြုလုပ်ခြင်း ဒီအခန်းမှာအောက်ပါအကြောင်းအရာများပါဝင်ပါတယ် # The Selection Tools # The Select Menu # Selecting Large ...\nပတ်စ်ပို့ ပုံပြုလုပ်ခြင်း။ 26\n၁။ အဖြူမဲ ပြောင်းချင်သော ဓါတ်ပုံတစ်ပုံကို ဖွင့်ပါ။ ပြီးရင် Tool box မှ Rectangular Marquee Tool ဖြင့် လိုချင်သောအပိုင်းကို ဖြတ်ပါ။ ၂။ Menu B...\nPhotoshop CS3 သင်ခန်းစာ အခန်း – ၄\nအခန်း – (၄) Specifying Color Modes နှင့် Color Models အကြောင်း ဒီအခန်းမှာ ပါဝင်မယ့်အကြောင်းအရာတွေကတော့ Color Models ◘ Color Modes ◘ Color...\nphotoshop ဖြင့် i con ပြုလုပ်ခြင်း\nphotoshop ဖြင့် ဓာတ်ပုံကို ပန်ချီးအဖြစ် ပြုလုပ်ခြင...\nphotoshop နဲ့ Dissolve Transition ပြုလုပ်ခြင်း\nဒီအကြောင်းကတော့ မှောင်ချင်သည့်နေရာ ရွေးမှောင်၍ လင်...\nphotoshop ဖြင့် မျက်စိ၊ နှာခေါင်း နှင့် ပါးစပ်မပါတ...\nphotoshp tool အကြောင်း\nphotoshop Liquify tool အသုံးပြုခြင်း\nElectric text ပြုလုပ်ခြင်း\nBroken Glass (စာလုံးကိုအက်ကွဲကြောင်းပုံစံ..ဖန်၁ခုက...\nစာလုံးပုံစံ ရေးကြည့်မယ်..Cool Neon Glow\nphotoshop ဖြင့် ဒီဇိုင်းရေးဆွဲခြင်း\nBackground နဲ့ photo ပေါင်းခြင်း\ntoshop နဲ့ background နောက်ခံဓါတ်ပုံပြောင်းမယ်\nphotoshop နောက်ခံ နဲ့ စာလုံးဒီဇိုင်း လုပ်ကြည့်ရအော...\nPhotoShop ဖြင့် မိမိပုံကို ဖြတ်ထုတ်ခြင်း\nPhotoShopဖြင့် Text ထည့်ခြင်း\nphotoshop ဖြင့် ဒီဇိုင်းရေဆွဲခြင်း\nphotoshop မှာ brush အင်စတောပြုလုပ်ခြင်း\nနောက်ခံ အရောင် စာလုံး ပြုလုပ်ခြင်း\nရေခဲ Text စာလုံးများနှင့်ရေခဲလူသားပြုလုပ်ခြင်း\nphotoshop tool အကြောင်း (4)\nphotoshop tool အကြောင်း (3)\nphotoshop tool အကြောင်းများ (2)\nPhotoshop ဖြင့် 3D Snooker များဖန်တီးကြည့်ခြင်း\nphotoshop tool အကြောင်းများ\nPhotoShop CS3 ကို အသုံးပြု၍ မိမိလိုချင်သောပုံကိုြ...\nWei Nian Font Style – 1 (Jewel Style)\nအခြေခံ Vector ပုံရေးဆွဲခြင်း (Basic Level) အပိုင်း...\nPhotoshop နဲ့ လွယ်လွယ်ကူကူမျက်လုံးဆွဲနည်း\nPhotoshop ဖြင့်ပျူခေတ်သုံး ရွှေဒင်္ဂါးပြားများပြုလုပ်...\nPhotoshop ဖြင့်ကိုယ်ပိုင် Brush ပြုလုပ်နည်း နှင့် ...\nPhotoshop CS3 သင်ခန်းစာ အခန်း – ၅\nphotoshop ဖြင့် gif ပြုပ်လုပ်ခြင်း\nphotoshop ဖြင့် photo အရောင်ချယ်ခြင်း(၇)\nphotoshop ဖြင့် photo အရောင်ချယ်ခြင်း(၆)\nphotoshop ဖြင့် photo အရောင်ချယ်ခြင်း(၅)\nphotoshop ဖြင့်photo အရောင်ချယ်ခြင်း(၄)\nphotoshop ဖြင့် အရောင်ချယ်ခြင်း\nphotoshop ဖြင့် photo အသားထပ်ပြုလုပ်ခြင်း\nphotoshop ဖြင့် မှန်ကွဲထဲတွင်မျက်နှာထည့်ပြုလုပ်ခြင...\nphotoshop ဖြင့် photo filter အသုံးပြုနည်း\nphotoshop cs4 ဖြင့် ရေပူပေါင်းလေးပြုလုပ်ခြင်း\nphotoshop ဖြင့် photo ဒီဇိုင်းပြုလုပ်ခြင်း\nphotoshop cs5 ဖြင့် photo ဒီဇိုင်း ပြုလုပ်ခြင်း\nphotoshop cs5 ဖြင့် Ghost Photos ပြုလုပ်ခြင်း\nphotoshop ဖြင့် အရောင်ဒီဇိုင်းအသုံးပြုခြင်း\nphoto ဒီဇိုင်း (8)\nphoto အရောင်ချယ်ခြင်း (7)\nPhotoshop CS3 သင်ခန်းစာ (45)\nphotoshop tool (1)\nCopyright © 2011 photoshop | Powered by Blogger


ပဉ္စလက်ကကြိုးနဲ့ မှော်ရောင်ဆိုးထားတဲ့ ကဗျာ | ကိုသင်ကာ . . . . Ko Thinker\nဆရာကြီးဦးဖေမောင်တင်၏ မြန်မာစကား ဖွံဖြိုးတိုးတက်မှုဆိုင်ရာ မှတ်ချက် →\nFebruary 18, 2008 · 7:36 am\nပဉ္စလက်ကကြိုးနဲ့ မှော်ရောင်ဆိုးထားတဲ့ ကဗျာ\nလေးနက်မှုတွေနဲ့အတူ အေးဆေးမှုတွေလည်း ရောစွက်ထားပါရဲ့….\nကိုပိုင်ဆိုင်ထားတဲ့ အနမ်းတစ်ခုတော့ သိမ်းခဲ့မယ်…\nအောင်မြင်မှုတွေကို မင်းခြွေယူဖို့ ထားခဲ့တယ်…\nခိုင်မာနေတဲ့ စိတ်တစ်စုံလည်း အတူရပ်နေရမယ်…\nAll Together on A Planet ပေါ့…\nလုလုပြီး နင်နဲ့စားခဲ့တဲ့ မုန့်အရသာ\nTrash ထဲ ထည့်ပစ်ဖို့ မဟုတ်ဘူး\nလှိုင်စေ လွှမ်းစေ သာယာစေ…\nရေခဲပြင်မှာ အေးစက်မှုတွေ ပွေ့ဖက်နေသလား\nချိုမြိန်တဲ့ အချိန်တွေ အတိတ်မှာ မကျန်ရစ်ဘူး\nဂျစ်တစ်တစ်နဲ့ လောကကို ခါးစောင်းတင်ချင်\nတူးတူးခါးခါးတွေနဲ့ အတိတ်က မချိုခဲ့ပဲလေ…\nညလေးရဲ့ ဆိတ်ငြိမ်မှုမှာ အသက်ဝင်ဖူးတဲ့\nဒိုင်ယာရီဆိုပေမယ့် စကားလုံးတွေနဲ့တော့ မဟုတ်ဘူး…\nထက်မြက်တဲ့ ချစ်ခြင်းနဲ့ တွဲလျက်ပါကွယ်..\nယွန်းသွားတဲ့ နေ့ရက်တွေကို ပြန်ဆယ်တဲ့အခါ\nခညောင်းတဲ့ မင်္ဂလာတွေနဲ့လည်း တချိန်လုံးမပြည့်ခဲ့ဘူး\nLet it Be နေပါစေတော့….\nမင်းမူနေတဲ့ အနုတ်လက္ခာဏာ တွန်းကန်အားတွေကို\nအေးဆေးတဲ့ ခံနိုင်ရည်တွေနဲ့ ကျော်ဖြတ်ခဲ့တယ်…\nရန်လိုခြင်းတွေ ကင်းတဲ့ ကမ္ဘာမို့\nVirtual World လေးပဲ ပိုင်ဆိုင်ခွင့်ရစေဦးတော့\nနယ်ခြားရဲ့ စည်းတစ်ဖက်ကို မလွန်မြောက်ခဲ့သူပါ…\nစင်ကြယ်တဲ့ ဖြစ်တည်မှုအနေနဲ့ ရှိပါရစေ…\n`တ´ စေ တဲ့ အနမ်းတွေနဲ့ အမိန့်ပေးခဲ့ပြီပဲ…\n၀င်္က န္တဥာဏ်တွေနဲ့ စီမံတဲ့\nသင်ဟာ ဒီစကားလုံးတွေကို ပယ်ဖျက်ခွင့်ရှိပါတယ်\nကာရန်အဖွဲ့တွေကို ခါးသက်တယ်လို့များ ထင်ရင်ပေါ့…\nလွတ်လွတ်လပ်လပ်ပဲ စကားလုံးတွေ ချပစ်ခဲ့ပါ\n(07: 05 pm, 18 Feb, 2008)\nTagged as Blogging, Poem\n0 responses to “ပဉ္စလက်ကကြိုးနဲ့ မှော်ရောင်ဆိုးထားတဲ့ ကဗျာ”\nကိုသင်ကာရေးတဲ့ ထူးထူးဆန်းဆန်းကဗျာတွေ လာဖတ်သွားတယ်ဗျို့။\nကောင်းပါတယ် ခင်ဗျာ … 😀\nကဗျာ အရမ်းကောင်းတယ်ဗျာ။ စိတ်ကူးဆန်းလှချည်လားဗျ။ ကဗျာတွေ ရေးပါဦးဗျာ။\n“ဟား ဟား ဟား“ ဟု သုံးကြိမ် သုံးခါ ရယ်သွမ်းသွားသည်။\nအားပါး ရေလည်လန်းတယ် ကိုဘုန်းကတော့မိုက်တယ်\nသင်၏ အတွေးတွေကို ရှင်းလိုက်စမ်းပါ။\nကာနေတဲ့ ဒီ မြက်ရိုင်းတောတဆုံး\nနေခြစ်ခြစ်တောက်ပူနေတဲ့ လွင်ပြင် တခုရှိတယ်။\nကောင်းမွန်သော လမ်းတခုတော့ ဟုတ်မယ်မထင်။\nလားပေါင်းများစွာနဲ့ ငါတို့ ခရီးဆက်ဖို့ပဲ ရှိတော့တယ်။\nကျနော်က နာမည်ပဲ ပြည့်စုံတာလေ.. ..\nမနက်ဖြန်တိုင်းမှာ နံနက်ခင်းလေးလို လှပနိုင်ပါစေဗျာ..\nစေတဖန် သက်တဆုံး ဂုဏ်ယူနေမယ်တဲ့။\nပင့်ဂိုလ်းရောင် အတိတ်တွေ ဆိုတာ ဘယ်လိုများ ပါလိမ့်\nကိုကျော်ဇေယျ လည်း ရေးလို့ ဟိုနေ့ကပဲ သွားဖတ်ပြီးပြီ\nဟော ခု ကိုသင်ကာ ရေးပြန်ပြီ\nကျွန်တော်လုပ်ချင်တဲ့ အိုင်ဒီယာမျိုးပဲဗျ။ အရမ်းအရမ်းကို လေးစားပါတယ်ဗျာ။ ကျွန်တော်လည်း အချိန်ရရင် တစ်ပုဒ်ရေးမယ်ဗျာ။\nရေးတတ်တယ်။ တော်တယ် ကိုthinker ရေ။ စုံသွားတာပဲ။\nကိုသင်ကာ .. ရေးထားတာ အရမ်းကောင်းတယ်ဗျာ.. ရေးလည်းရေးတတ် အတွေးလည်းစုံတော့ အကုန်ပါသွားအောင်ကိုရေးတတ်တာပဲဗျ… အဆင်ပြေပါစေဗျာ..\nကို သင်ကာရေ အင်မတန်ကောင်းပါတယ်။။ကျေးဇူးဗျာ ..နက်မကောင်းတာရယ်။စီဘောက်က\nဘာတွေ အယ်ရာနေမှန်းမသိလို့ ကဗျာလေးကို မတွေ့ လိုက်ရဘူး အခုမှ တွေ့ရတယ်\nတော်တော်လေး စုံနေတာပဲနော် ..ကိုသင်ကာ အဆင်ပြောပါစေ .ပျော်ရွှင်ပါစေ


(အခန်း - တစ်)\n(အခန်း - နှစ်)\n(အခန်း - သုံး)\n(အခန်း - လေး)\n(အခန်း - ငါး)\n( ရန်ကုန်တက္ကသိုလ် မြန်မာစာဌာနမှထုတ်ဝေခဲ့သည့်\nကျောက်စီလျှင် လေးမည်စိုးတာမို့ စုပေါင်းကဗျာစာအုပ်မှ )\nPosted by wai lin tun at 4:20 PM Labels: စိတ်ကြိုက်စာ\nကဗျာလေးက လှလိုက်တာ။ စာသားလေးတွေကလည်း နုရွနေတာပဲ။\nပျော်ပျော်ပါးပါး၊ မယားနဲ့ဆွေငယ်လင်...” ဆိုတဲ့ အပိုဒ်ကလေးတွေကို ထပ်ကာထပ်ကာ ရွတ်နေရသလိုပဲ။ ဘာကဗျာအမျိုးအစားခေါ်သလဲမသိ။ ဖတ်လို့ကောင်းတာ၊ ကြည်နူးဆွတ်ပျံ့ဖွယ်ရာကောင်းတာကတော့ အမှန်ပဲ။\nချစ်စရာကဗျာလေးတပုဒ်လို့.. ဖတ်ရင်းဖတ်ရင်းနဲ့.. အတွေး နယ်ကျယ်သွားတယ်..သေခြင်းတရား.အနားအထိပါ ခေါ်သွားတယ်။\nအားလုံးလဲဖတ်ပြီးတော့ .. ဟိုးငယ်ငယ်တုန်းက ကောင်မလေးတယောက်ကို သတိရမိတယ်.. :P\nသစ်ခွလို.. အနံမရှိတဲ့ လှခြင်းမျိုးပါ..\nwhatagreat rhyme!\n"Lay Htel Ka Lay Mike"\nthis isagreat usuage on the poetic-lane!\nဆိုထားတဲ့ ခရမ်းပြာ ကိုသွားသတိရတယ်။\nအဲဒါ တျာချင်းတို့ အိုင်ချင်းတို့နဲ့ဆင်ပေမယ့် မတူဘူးဗျ။ သံပေါက်လို့ခေါ်မယ်။ ဘုန်းကြီးတွေတရားပြရင် ချိုးလေ့ရှိတဲ့စာမျိုးပေါ့။ ဒါကို ဆရာက အနုအရွဖြစ်အောင် ဖွဲ့ခဲ့တာ။ ဒီနောက်လည်း ဒါမျိုး ဘယ်သူမှမရေးနိုင်တော့ဘူး။ မြန်မာစာပေအတွက်တော့ ဒီကဗျာက အဖိုးတန်ရတနာတခုပဲလို့ ကျနော်ကတော့ ယုံတယ်။ ဆရာကတော့ မြန်မာစာပြကျုရှင်ဆရာလေးတယောက်အဖြစ် မြို့ငယ်လေးတခုမှာ မထင်မရှား ဆုံးပါးသွားခဲ့ပါပြီ။\nဟုတ်တယ်၊ ကဗျာလေးက လှလည်းလှတယ်။ ပြီးတော့ အဆီအနှစ်လည်းပါတယ်\nဒိကဗျာလေးက အဲဒီဆိုင်နဲ့ အဲဒီသီချင်းတွေရဲ့ အစလို့ပြောရင်လည်း မမှားနိုင်ပါဘူးဗျာ။\nဒီကဗျာကို ကော်ပီလုပ်ပြီး သိမ်းခွင့်ပြုပါ အကိုကြီးရေ။